
IKKIKAVERI/ PERHEENJÄSEN, 


METSÄSTYSKUMPPANI 


Selvää on, että koira on paljon enemmän kuin lemmikki. 
Koira vie omistajansa uusille poluille ja usein seikkailu alkaa siitä, 
mihin polku loppuu. Tutkapannan avulla tiedät aina missä koirasi kulkee. 


Ultracom -tutkapannan ja matkapuhelimeen 
ladattavalla Ultracom NEXT -sovelluksella 
pysyt aina ajan tasalla missä ja mitä pentusi 
touhuaa. Monia mielenkiintoisia toiminto- 

ja sisältävällä sovelluksella seuraat oman 

ja koirasi sijainnin lisäksi jahtikavereita ja 
heidän koiriaan. Ultracom NEXT -sovellus 
kertoo jälkireitin lisäksi mm. kuljetun matkan, 
koirasi nopeuden, haukkutiedon sekä koirasi 
aktiivisuustiedot kalorinkulutuksineen. 


Sovelluksesta löytyy paljon turvallisuutta 
lisääviä tekijöitä ja laadukkaat kartat soveltuvat 
hyvin kaikkeen luonnossa liikkumiseen. 


Ultracom -tutkapannat ovat Suomessa 
valmistettuja, kaiken sään ja kovankin me- 
non kestäviä. Niissä on myös erittäin pitkä 
akunkesto. 


Sovelluksen voit ladata ilmaiseksi Goog- 

le Play tai Apple Store -sovelluskaupasta. 
Tutustu Ultracom -tutkapantoihin osoitteessa 
ultracom.fi 


TOIVOMME TEILLE HIENOJA 
YHTEISIÄ SEIKKAILUJA! 


>. > COM 


SHARE THE ADVENTURE 


Pennunottajan opas 2022 


Pennusta 


metsästyskoiraksi 

KANSI: EERO REPO 


Pennunottajan opas on Suomen Pystykorvajär- 
jestön julkaisu, joka on tarkoitettu tueksi ja avuksi 
uudelle suomenpystykorvan, karjalankarhukoiran 
tai pohjanpystykorvan omistajalle hänen antoisas- 
sa harrastuksessaan. 

Oppaan yhdeksäs painos tammikuussa 2022 
on 2000 kpl. 


Puheenjohtaja: 
Olli Silvennoinen, puheenjohtaja spj.fi 


Sihteeri, rahastonhoitaja, jäsensihteeri: 
Matti Kaarto, Saapaskuja 16, 14200 Turenki 
050 331 5299, sihteeri spj.fi 


Osoitteenmuutokset: Matti Kaarto (kts yllä) 


Pystykorva-lehti, toimittaja Erja Pekkala, Uuron- 
tie 368, 61980 Päntäne, p.040 325 7593, 
toimitus (Ospi.fi 


Suomen Pystykorvajärjestön rotujaostot (tam- 
mikuu 2022): 

Suomenpystykorvajaosto 

pj Sami Havia, Imatra, 040 587 9093 
sami.a.havia&)gmail.com 


Karhukoirajaosto 
pj. Anssi Hakman, Rautjärvi, 0440 200 775, 
anssi.hakman(gmail.com 


Pohjanpystykorvajaosto 
pj Jukka Mörsky, Kouvola, 0400 567 745, 
jukka.morskyO)gmail.com 


Www.spj.fi 


Tervehdys puheenjohtajalta ja suuri kiitos kaikille 
tämän opasvihkosen tekemiseen osallistuneille 


Puheenjohtajana koen olevani ensisijaisesti vastuussa 
Suomen Pystykorvajärjestön edustamista kolmesta 
rodusta; suomenpystykorvasta, karjalankarhukoirasta 
ja pohjanpystykorvasta. Vastuu tarkoittaa tekoja, toi- 
mintaa ja keinojen etsimistä, joilla on mahdollista var- 
mistaa rotujen olemassaolo ja edelleen kehittyminen. 
Yksi keinoista, ehkä jopa tärkein, on kerätä ajantasaista 
ja oikeaa tietoa rotujen tämän hetkisestä tilasta, tervey- 
destä, käyttöominaisuuksista, jne. ja jakaa sitä edelleen 
rotujen harrastajille ja harrastuksesta kiinnostuneille. 
Tämä käsissäsi oleva opasvihkonen on mielestäni 
erinomainen esimerkki edellä mainitusta toiminnasta. 


Oppaan kannessa on teksti: ”Pennusta metsästys- 
koiraksi”. Se on hyvä ja tarkoitettu tarkoittamaan suo- 
menpystykorvan, karjalankarhukoiran ja pohjanpysty- 
korvan pentuja, joiden kaikkien kuuluisi ehdottomasti 
päästä metsään, ainakin vapaana juoksentelemaan, 
vaikkei ihmiskaverilla pyssyä olisikaan. 


Teksti voisi olla myös: ”Metsästyskoiran pennusta 
koirakansalaiseksi”. Tarkoitan tällä sitä, että nyt kyseessä 
olevien rotujen pennut ovat metsästyskoirien vieteillä ja 
tavoilla varustettuja jo syntyessään ja tulevat olemaan 
koko ikänsä. Tämä meidän ih- 
misten tulisi muistaa ja ottaa huo- 
mioon pentuamme kohti suurta : 
maailmaa ohjatessa. Se ei vaadi 
eikä tarkoita mitään erityistä. Ai- * 
van normaali joka koiralle kuuluva j 
perustottelevaisuus ja käytöstavat M 
riittävät. On olemassa paikkansa 
pitävä sanonta: ”Ensivaikutelma 
ratkaisee”. Ihmisten negatiivinen 
käsitys koiristamme elää syvällä, 
eikä sitä käsitystä tulisi mielestäni 
enää vahvistaa. 

Minä aloitin koiraharrastukseni 
vuonna 1988, eli yli 30 vuotta 
sitten. Tällä hetkellä meillä on 
kolme koiraa, järjestyksessään yh- 
deksäs, yhdestoista ja kahdestoista. 

Kaksi nuorinta ovat suomenpystykorvia, kolmas on 
sileäkarvainen mäyräkoira. Muut koirat ovat olleet 
ensimmäiset kaksi rottweileria ja aiemmat seitsemän 
suomenpystykorvia. Koirista viisi on syntynyt meillä, 
viisi on ostettu pikkupentuna, yksi viisikuukautisena ja 
yksi reilun vuoden ikäisenä. Koiria on ollut koko ajan 
saman aikaisesti kahdesta kolmeen kappaletta. Kaikki 
koirat ovat ja ovat olleet erilaisia, jopa huomattavan 
erilaisia. Kaikki ovat olleet hyviä, parasta ei ole vielä ol- 
lut, eikä todennäköisesti huonointakaan. Ensimmäisen 
kuoleminen otti lujille, kaikkien kohdalla tuntuu pa- 
halle, mutta siitä on tullut asia, jonka kanssa on pakko 
pärjätä. Olenko rakastunut koiriini, en ole. Huolehtinut 
olen ja pitänyt hyvänä. Ovatko koirani minulle hän, 
eivät ole, eikä meidän koirille eikä kasvateille anneta 
ihmisen nimiä. Lapsilleni ja lastenlapsilleni ne ovat 
olleet mitä parhaita kavereita. 


Edellä kertomani on ollut minun tapani elää ja har- 
rastaa koirien kanssa. Toiset toimivat toisella tavalla 
ja uskallan väittää, että kahta samanlaista tapaa ei ole. 
Siksi en itse halua enkä kykene antamaan mitään 
tarkkoja ohjeita mitenkä kenenkäkin pitäisi missäkin 
asiassa toimia. Sitä paitsi kuten kerroin, kaikki koirani 
ovat olleet erilaisia ja niiden kanssa on pitänyt toimia 
omalla laillaan. Jotain, minkä olen varmuudella omalla 

kohdallani hyväksi havainnut voin kertoa: 

1. Muista, että olet hankkinut koiran, joka on vain 
toistaiseksi ja varsin lyhyen ajan pentu. Kohtele pentua 
alusta lähtien koirana. 

2. Ole kyllästymiseen saakka ja vielä sen jälkeenkin 
johdonmukainen. Mikä on kielletty, on aina kielletty 
ja päinvastoin. 

3. Huolehdi perustottelevaisuudesta, etenkin kiinni 
antamisesta ja muiden seurassa käyttäytymisestä. 

4. Ole paljon koirasi kanssa ja ota se mukaasi kaiken- 
laisiin paikkoihin ja totuta se kaikenlaisiin asioihin. 

5. Anna pentusi olla mahdollisimman paljon irti, 
unohtamatta taluttimessa käyttäytymistä. 

6. Jos aiot metsästää koirasi kanssa, vie se metsään 
ja uudelleen ja taas ja kaikenlaisella kelillä ja ympäri 
vuoden. 

7. Maailma on täynnä toinen toistaan parempia 
ohjeita ja neuvoja. Niihin kannattaa tutustua, mutta 
läheskään kaikkeen ei kannata uskoa. Vanha hyväksi 
havaittu konsti on edelleen parempi kuin säkillinen 
uusia. 


Sanoin alussa, että olen puheenjohtajana ensisijaisesti 
vastuussa roduista. Tähän liittyen on velvollisuuteni 
tuoda esille muutamia asioita. Jos, ja toivottavasti kun 
pennustasi kehittyy kelpo koira olisi syytä harkita ja 
ottaa selvää, olisiko siitä isäksi tai äidiksi tuleville kelpo 
koirille. Ole ehdottoman rehellinen niin itsellesi kuin 
kanssaharrastajillesikin. Suomen Pystykorvajärjestö 
kerää ja on jo vuosikymmenien ajan kerännyt tietoa 
koirista ja laatinut yhdessä sovittuja periaatteita noudat- 
taen ohjeita ja raja-arvoja terveystietoihin, käyttöomi- 
naisuuksiin ja ulkomuotoon liittyen. Näiden ohjeiden 
ja raja-arvojen tarkoituksena on vähentää riskiä ei 
toivottujen ominaisuuksien leviämisestä rotuun. Ota 
selvää millainen koira sinulla on. Tietoa asiasta löytyy 
tästäkin oppaasta ja lisää ja tarkemmin Suomen Pys- 
tykorvajärjestön nettisivuilta. On hyvin todennäköistä, 
että juuri sinun pentusi voisi olla tulevaisuudessa vie- 
mässä rotuasi eteenpäin. 


Nautinnollisia ja ikimuistoisia 
retkiä teille toivottaa 


Olli Silvennoinen, puheenjohtaja 
Suomen Pystykorvajärjestö ry 


Joko olet SPJ:n jäsen? Edullista jäsenmaksua vastaan saat 


6 kertaa vuodessa ilmestyvän Pystykorva-lehden kotiisi 


je = Ilmaista jalostus- ja pentuneuvontaa 


ie — Rotujärjestön jäsenyys on yksi halvimman maksuluokan edellytys pentuja rekisteröidessäsi 
"e 30% jäsenalennuksen Pystykorvan ilmoitusmaksuista (yksityishenkilönä ilmoittaessasi) 
* e — Kennelnimeäanottaessa rotujärjestön jäsenyys on välttämätön 


Jäseneksi pääset kätevästi täyttämällä jäsenlomakkeen netissä 
(www.spj.fi > järjestö > liity jäseneksi) tai täyttämällä ja palautta- 


malla sivulla 82 olevan lomakkeen. 


Jäsenmaksut 2022 


Vuosijäsen 30 euroa 
Perhejäsen 20 euroa 

(ei lehteä, muut jäsenedut kyllä) 
Jäsenyhdistys 40 euroa 


Kasvattajatarjous: 


Kasvattaja voi veloituksetta ilmoittaa uusiksi 
jäseniksi pentueen kaikki sellaiset pennunot- 
tajat, jotka eivät ennestään ole SPJ:n jäseniä. 
Liittymisvuosi eli vajaa kalenterivuosi on 
ilmainen. Seuraavana vuonna pennunottaja saa 
normaalin laskun jäsenmaksusta. 

Suomen- 
pystykorva 


Suomalainen rotu 


KÄYTTÖTARKOITUS: Erityi- 
sesti metsäkanalintujen mutta 
myös pienpetojen, vesilintujen 
ja hirven metsästykseen käytet- 
tävä koira. Metsästysintoinen, 
itsenäisesti riistalla työsken- 
televä sekä yhteistyöhaluinen 
koira, joka ilmaisee riistan 
haukkumalla. 


LYHYT HISTORIAOSUUS 

Jo satoja vuosia sitten on suomenpystykorvan tyyppistä 
koiraa käytetty kaiken riistan metsästykseen pohjoisella 
havumetsävyöhykkeellä. Alun perin asetettiin pääta- 
voitteeksi saada aikaan hyvä puuhun haukkuva lintu- 
koira, joka on myös kaunis. Kun rotuunotto aloitettiin 
1890-luvulla, löydettiin tyypiltään ja käyttötarkoituk- 
seltaan samankaltaisia yksilöitä lähinnä maan itäisistä 
ja pohjoisista osista. 

Ensimmäiset rotumerkit hyväksyttiin 1892. Rodun 
ensimmäinen erikoisnäyttely järjestettiin jo samana 
vuonna ja ensimmäinen linnunmetsästyskoe 1897. 

Nykyisin rotu on Suomessa ja Ruotsissa hyvin yleinen. 
Se on kehitetty puhtaasta luonnonkannasta ja liittyy 
vankasti suomalaiseen kulttuuriin. Suomenpystykorva 
nimettiin Suomen kansalliskoiraksi vuonna 1979. 

Vuonna 2006 Suomen Kennelliiton ja Venäjän 
Kennelliiton kesken tehdyllä sopimuksella, karjalais- 
suomalainen laika ja suomenpystykorva yhdistettiin 
samaksi roduksi suomenpystykorvan rotumääritelmän 
alaisuuteen. 


YLEISVAIKUTELMA 

Keskikokoa pienempi, lähes neliömäinen, rakenteel- 
taan kuiva, kiinteä ja hyväryhtinen koira. 
TÄRKEITÄ MITTASUHTEITA: Rungon pituus on 
sama kuin säkäkorkeus. Rinnan syvyys on hieman 
vähemmän kuin puolet säkäkorkeudesta. Kuono-osan 
pituuden suhde kallo-osan pituuteen on noin 3 : 4. 
Kallo-osa on hieman leveyttään pitempi, leveys on sama 
kuin syvyys. 


KÄYTTÄYTYMINEN/LUONNE 

Vilkas, tarmokas, rohkea ja peräänantamaton. Voi 
olla vieraita kohtaan hieman pidättyväinen, mutta vi- 
haisuutta ei sallita. 


Kuva: Heidi Lahtinen 


PAA 

KALLO-OSA: Kallo: Ylhäältä katsottuna munanmuo- 
toinen, tasaisesti korvia kohti levenevä, levein kohta 
on korvien välissä. Päälaki on sekä sivusta että edestä 
katsottuna hieman kaartuva. Kallon ja kuonon ylälinjat 
ovat lähes yhdensuuntaiset. Otsauurre on hyvin matala. 
Kulmakaaret ja niskakyhmy ovat hieman havaittavissa. 
OTSAPENGER: Kohtuullinen. 


KUONO-OSA: 

KIRSU: Pienehkö, pikimusta. 

KUONO: Kuono kapea, kuiva, päältä ja sivulta katsoen 
tasaisesti kapeneva. Kuononselkä on suora. Alaleuka on 
selvästi näkyvä. 

HUULET: Tiiviit, ohuehkot ja hyvin sulkeutuvat. Hyvä 
pigmentti. 

LEUAT/HAMPAAT/PURENTA: Leuat voimakkaat. 
Hampaat ovat hyvin kehittyneet, symmetrisesti kiinnit- 
tyneet; normaali hammaskaavio, täysi hampaisto. Tiivis, 
leikkaava purenta. 

POSKET: Poskikaaret ovat hieman korostuneet. 
SILMÄT: Keskikokoiset, mantelinmuotoiset, hieman 
vinot, mieluimmin tummat. Ilme on eloisa ja tarkkaa- 
vainen. 

KORVAT: Melko ylös kiinnittyneet, aina pystyt. Suh- 
teellisen pienet, teräväkärkiset, hienokarvaiset, erittäin 
liikkuvaiset. 

KAULA: Jäntevä ja keskipitkä. Kaula näyttää uroksella 
tuuhean karvapeitteen johdosta lyhyehköltä. Fi löysää 
kaulanahkaa. 


RUNKO 

SÄKÄ: Selvästi erottuva, etenkin uroksilla. 

SELKÄ: Lyhyehkö, vaakasuora ja jäntevä. 

LANNE: Lyhyt ja lihaksikas. 

LANTIO: Keskipitkä ja hyvin kehittynyt. Hieman viisto. 
RINTAKEHÄ: Pitkä, lähes kyynärpäiden tasolle ulot- 

tuva, ei kovin leveä. Kylkiluut ovat hieman kaarevat; 
eturinta on selvä, ei kovin voimakas. 
ALALINJA JA VATSA: Vatsaviiva on hieman kohoava. 


HÄNTÄ 

Kiertyy tarmokkaasti tyvestä alkaen kaaressa eteenpäin 
tiiviisti selän myötäisesti, alas- ja loivasti taaksepäin 
puristuen reittä vasten hännän kärjen ulottuessa reiden 
keskikohdalle. Ojennettuna häntä ulottuu suunnilleen 
kintereeseen. 


RAAJAT 

ETURAAJAT 

YLEISVAIKUTELMA: Edestä katsottuna suorat ja 
yhdensuuntaiset. Luusto on keskivahva. Olkavarsi on 
hieman lapaa ja kyynärvartta lyhyempi. 

LAVAT: Tiiviit, hyvin liikkuvat, aavistuksen pystyt. 
OLKAVARRET: Hieman lapaluuta lyhyemmät, hieman 
viistot ja voimakkaat. 

KYYNÄRPÄÄT: Lavan yläkärjen kautta vedetyn pys- 
tysuoran linjan etupuolelle sijoittuneet, suoraan taakse 
suuntautuneet. 

KYYNÄRVARRET: Melko vankat, pystysuorat. 
VÄLIKÄMMENET: Keskipitkät, hieman viistot ja 
joustavat. 

ETUKÄPÄLÄTI: Pyöreähköt ns. kissankäpälät. Varpaat 
ovat tiiviit ja hyvin kaareutuvat. Päkiät ovat kimmoisat, 
aina mustat ja sivuilta tiheän karvan suojaamat. 
TAKARAAJAT 

YLEISVAIKUTELMA: Voimakkaat, takaa katsottuna 
suorat ja yhdensuuntaiset, kohtuulliset kulmaukset. 
Luusto on keskivahva. Reisi on hieman säärtä pitempi. 
REIDET: Keskipitkät, leveähköt ja vahvalihaksiset. 
POLVET: Eteenpäin suuntautuneet; polvikulmat ovat 
kohtuulliset. 

SÄÄRET: Jäntevät. 

KINTEREET: Kohtuullisen matalalla; kinnerkulma on 
kohtuullinen. 

VÄLIJALAT: Lyhyehköt ja voimakkaat, pystyasentoiset. 
TAKAKÄPÄLÄT: Hieman etukäpäliä pitemmät, muu- 
ten samanlaiset kuin etukäpälät. 

LIIKKEET: Keveät, maatavoittavat ja vaivattomat. Vaih- 
taa herkästi ravin laukaksi, joka on mieluisin liikunta- 
muoto. Raajojen liike on yhdensuuntaista. Syöksyessään 
riistan perään räjähtävän nopea. 


IHO 


Kauttaaltaan tiivis ja poimuton. 


KARVAPEITE 


VÄRI: Selkäpuolelta kellan- tai ruskeanpunainen, väri 
mieluiten kirkas. Korvien sisustan, poskien, leuanaluk- 
sen, rinnan, vatsan, raajojen sisäpuolien samoin kuin 
reisien takaosan karvat ja häntäkarvat ovat vaaleampia. 
Valkea piirto rinnassa ja hieman valkeaa väriä käpälissä 
sallitaan. 


KOKO 
Säkäkorkeus urokset 44-50 cm, nartut 39-45 cm. Ihan- 
nekorkeus uroksilla 47 cm, nartuilla 42 cm. 


VIRHEET 

Kaikki poikkeamat edellä mainituista kohdista luetaan 
virheiksi suhteutettuna virheen vakavuuteen ja sen 
vaikutukseen koiran terveyteen ja hyvinvointiin sekä 
kykyyn toimia perinteisessä käyttötarkoituksessa. 


HYLKÄAAVAT VIRHEET 

vihaisuus tai liiallinen arkuus 

selvästi epänormaali rakenne tai käyttäytyminen 
muut kuin pystyt korvat 

muu kuin musta kirsu 

kirkkaankeltaiset tai herasilmät 

ala- tai yläpurenta 

nikamavika hännässä 

runsas valkoisuus rinnassa ja/tai valkea sukka 
jalassa 

e — perusväristä voimakkaasti poikkeavat värit 

e — laineikas tai kihara karvapeite. 

e — rajamitat ylittävä tai alittava säkäkorkeus 

e — vakavat hammaspuutokset 


HUOM: Uroksilla tulee olla kaksi normaalisti 
kehittynyttä kivestä täysin laskeutuneina kivespussiin. 


Ryhmä: 5 

FCI:n numero: 49 

Hyväksytty: SPJ:n vuosikokouksessa 
16.03.2013 

FCI 27.05.2015 

SKL-FKK:n valtuusto 23.11.2013 


KARVA: Rungossa pitkähköä, puolipystyä tai pystyä, "= ja 


niskassa ja selässä jäykempää. Päässä ja raajoissa, lukuun 
ottamatta raajojen takaosaa, lyhyttä ja ihonmyötäistä. 
Lapojen jäykkä karva on varsinkin uroksilla huomat- 
tavasti pitempää ja karkeampaa. Reisien takaosassa 
ja hännässä karva on pitkää ja tuuheaa. Pohjavilla on 
lyhyttä, pehmeää, tiheää ja vaaleaa. 


Kuva: Päivi Tolppanen 


Karjalan 
karhuköira 


Suomalainen rotu 
KÄYTTÖTARKOITUS: 
Pääasiassa hirven ja karhun 
metsästykseen käytettävä 
pysäyttävä koira. Metsästys- 
intoinen, varsin itsenäisesti, 
mutta kuitenkin yhteistyöha- 
luisesti riistalla työskentelevä 
koira, joka ilmaisee riistan 
haukkumalla. Aistit, erityisesti 
hajuaisti, ovat tarkat, joten 
rotu soveltuu suurriistan 
metsästykseen. Erittäin hyvä 
suuntavaisto. 


LYHYT HISTORIAOSUUS 

Rodun alkuperänä pidetään Komin koiraa, jota 
kutsuttiin myös syrjäänien koiraksi. Kantakoirat 
ovat lähtöisin Laatokan Karjalasta, Aunuksesta ja 
Vienasta, joissa niitä käytettiin kaiken riistan met- 
sästykseen. Jalostus aloitettiin 1936, jolloin tavoit- 
teeksi asetettiin vankka, suurriistaa haukkuva koira. 
Tällöin rodun nimeksi sovittiin karjalankarhukoira. 
Ensimmäiset rotumerkit hyväksyttiin 1945. Ensim- 
mäiset yksilöt rekisteröitiin 1946. Nykyisin rotu on 
yleinen Suomessa. 


YLEISVAIKUTELMA 

Keskikokoinen, vankkarakenteinen, voimakas, 
korkeuttaan vain hieman pitempi, tuuheaturkkinen, 
pystykorvatyyppinen koira. 
TÄRKEITÄ MITTASUHTEITA: Rungon pituus on 
vain hieman säkäkorkeutta suurempi. Rintakehän 
syvyys on noin puolet säkäkorkeudesta. Kuono-osan 
pituuden suhde kallo-osan pituuteen on noin 2 : 3. 
Kallo-osan pituus on suunnilleen sama kuin sen 


leveys ja syvyys. 
KÄYTTÄYTYMINEN/LUONNE 


Tasapainoinen, rohkea ja sisukas. Voimakas taiste- 
lutahto. Erittäin itsevarma, saattaa käyttäytyä aggres- 
siivisesti toisia koiria, ei koskaan ihmistä kohtaan. 
Jotkut yksilöt hieman itseensäsulkeutuneita. 


PAA 

Edestä katsoen kolmiomainen, ei kovin pitkä. 
KALLO-OSA: 
Kallo: Leveä, hieman kaartuva sekä edestä että 

= Kuva: Jan Kokko. 


solki 


sivulta katsottuna. Levein kohta on korvien välissä. 
Otsauurre on hyvin matala. 

Otsapenger: Loiva, melko pitkä kaartuen tasaisesti 
kohti kalloa. Kulmakaaret ovat vain hieman kehittyneet. 
Kirsu: Suuri ja musta. 

KUONO-OSA: 

Kuono: Syvä, kärkeä kohti vain hieman kapeneva. 
Kuononselkä on suora. 

Huulet: Ohuehkot ja tiiviisti sulkeutuvat. 

Leuat / hampaat: Leuat erittäin voimakkaat. Ham- 
paat ovat hyvin kehittyneet; normaali hammaskaa- 
vio, täysi hampaisto. Tiivis, leikkaava purenta. 
Posket: Voimakkaat poskikaaret. 

SILMÄT: Verrattain pienet, hieman soikeat, eriastei- 
sen ruskeat. Ilme on valpas ja terävä. 

KORVAT: Pystyt, melko ylös kiinnittyneet, keskiko- 
koiset ja kärjistään hieman pyöristyvät. 

KAULA: Jäntevä, keskipitkä, kaartuva ja paksun 
karvan peittämä. 


RUNKO 

SÄKÄ: Etenkin uroksilla selvästi erottuva. 

SELKÄ: Vaakasuora ja jäntevä. 

LANNE: Lyhyt ja lihaksikas. 

LANTIO: Leveä, voimakas ja hieman viisto. 
RINTAKEHÄ: Tilava, ei kovin leveä, melko pitkä, 
suunnilleen kyynärpään tasalle ulottuva. Kylkiluut 
ovat hieman kaartuneet. Eturinta on selvä, ei kui- 
tenkaan kovin voimakas. 

ALALINJA JA VATSA: Vatsaviiva on loivasti kohoava. 
HÄNTÄ: Korkealle kiinnittynyt, keskipitkä, selän päälle 
kaartuva, koskettaen kärkiosaltaan runkoa sivulla tai 
selän päällä. Häntä voi olla myös synnynnäinen töpö. 

RAAJAT 

ETURAAJAT 

Yleisvaikutelma: Vahvat ja voimakasluustoiset. Edestä 
katsottuna suorat ja yhdensuuntaiset. Olkavarsi ja 
lapa ovat lähes samanpituiset, kyynärvarsi on hieman 
pitempi. 

Lavat: Suhteellisen viistot ja lihaksikkaat. 

Olkavarret: Hieman viistot ja voimakkaat. 
Kyynärpäät: Suoraan taakse suuntautuvat, lavan 
yläkärjen kautta vedetyn pystysuoran linjan kohdalle 
sijoittuneet. 

Kyynärvarret: Vankat ja pystysuorat. 

Välikämmenet: Keskipitkät, hieman viistot, joustavat. 
Etukäpälät: Tiiviit, korkeat, pyöreähköt ja eteenpäin 
suuntautuneet. Päkiät ovat kimmoisat ja sivuilta tiheän 
karvan suojaamat. 

TAKARAAJAT 

Yleisvaikutelma: Vahvat ja lihaksikkaat, takaa katsoen 
suorat ja yhdensuuntaiset. 

Reidet: Leveät, pitkät ja vahvalihaksiset. 

Polvet: Eteenpäin suuntautuneet; polvikulma kohtalai- 
nen. Raajan etulinja on tasaisesti kaartuva. 

Sääret: Pitkät ja jäntevät. 

Kintereet: Matalalla; kinnerkulmat selvät. 

Välijalat: Lyhyet ja voimakkaat, pystyasentoiset. 
Takakäpälät: Tiiviit, etukäpäliä hieman pitemmät ja 
matalammat. Päkiät ovat kimmoisat ja sivuilta tiheän 
karvan suojaamat. 

LIIKKEET: Keveät, maatavoittavat ja vaivattomat. 
Vaihtaa herkästi ravin laukaksi, joka on mieluisin 
liikuntamuoto. Raajojen liike on yhdensuuntaista. 


NAHKA 


Kauttaaltaan tiivis ja poimuton. 


KARVAPEITE 
KARVA: Peitinkarva on karkeaa ja suoraa, kaulassa, 
selässä ja reisien takaosassa pitempää kuin muualla. 
Pohjavilla on pehmeää ja tiivistä. 

VÄRI: Musta, joka voi olla himmeä tai vivahtaa hieman 
ruskeaan. Useimmiten valkoiset, jyrkkä- 
reunaiset merkit päässä, kaulassa, rinnassa, 5 
vatsassa ja raajoissa. ä 


KOKO JA PAINO 

Säkäkorkeus: Urokset 54-60 cm, nartut 
49-55 cm. Ihanne säkäkorkeus uroksilla ; 
57 cm, nartuilla 52 cm. jul 
Paino: Ihannepaino uroksilla 25 - 28 kg, % 
nartuilla 17 - 20 kg. 


VIRHEET 


Kaikki poikkeamat edellä mainituista 
kohdista luetaan virheiksi suhteutettuna 
virheen vakavuuteen ja sen vaikutukseen 


Kuva: Jani Volanen 


koiran terveyteen ja hyvinvointiin sekä kykyyn toimia 
perinteisessä käyttötarkoituksessa. 
e — hentoluusto 
kapea kallo 
suippo kuono 
pehmeät tai lepakkomaiset korvat 
voimakkaasti kupera otsa 
keltaiset silmät 
löysä kaulanahka 
liian syvä tai tynnyrimäinen rintakehä 
pystyt lavat 
suorat kintereet ja litteät käpälät 
valkea väri mustin läiskin sekä vähäiset suden- 
karvaiset merkit 
runsas pilkutus 
laineikas karvapeite 
suora tai puutteellisesti kaartunut häntä 
arkuus 


HYLKAAVAT VIRHEET 

vihaisuus tai liiallinen arkuus 

selvästi epänormaali rakenne tai käyttäytyminen 
ylä- tai alapurenta 

siniset silmät 

taitto- tai luppakorvat 

muut kuin rotumääritelmässä mainitut värit 
vihaisuus ihmisiä kohtaan. 


HUOM: Uroksilla tulee olla kaksi normaalisti kehitty- 
nyttä kivestä täysin laskeutuneina kivespussiin. 


Ryhmä: 5 

FCI:n numero: 48 

Hyväksytty: SPJ:n vuosikokouksessa 
16.03.2013 

FCI 27.05.2015 


SKL-FKK:n valtuusto 23.11.2013 


Pohjan- 
pystykorva 


(Norrbottenspets) 


Alkuperämaa: Ruotsi 


KÄYTTÖTARKOITUS: Metsäs- 
tyskoira 

FCI:N LUOKITUS: Ryhmä 5 
pystykorvat ja alkukantaiset 
tyypit, alaryhmä 2 pohjoiset 
metsästyskoirat; Käyttökoetulos 
vaaditaan. 


LYHYT HISTORIAOSUUS 

Pohjanpystykorva polveutuu luultavasti pienistä 
laikatyyppisistä pystykorvista, joita Pohjoiskalotin 
metsästäjäväestöllä oli jo esihistoriallisena aika- 
na. Tämä pieni metsästyspystykorvarotu on ollut 
olemassa vuosituhansien ajan. Luonnonvalinta on 
pitänyt sen hengissä, joten vain vahvimmilla on ollut 
mahdollisuus säilyä hengissä. Karuilla pohjoiskalo- 
tin alueilla metsästys oli välttämätöntä, sillä se takasi 
sekä ravinnon että turkisten saannin. Soopeleiden, 
näätien ja kärppien kallisarvoiset turkikset olivat 
ainoa maksuväline vuosisatojen ajan. Kun turkisten 
hinnat romahtivat toisen maailmansodan jälkeen, 
katosi myös kiinnostus pohjanpystykorvaan. Rotu 
katosi ja sitä ei rekisteröity moniin vuosiin ja siksi 
Ruotsin kennelliitto poisti sen rekisteristä. Mutta 
vain vuosikymmen myöhemmin kävi ilmi, että 
joitakin hyvin rotutyypillisiä yksilöitä oli edelleen 
olemassa seura- ja vahtikoirina pohjoiskalotin 
sisäosien pienillä maatiloilla. Muutaman henkilön 
antaumuksellisen työn tuloksena tämä vanhan- 
tyyppinen metsästyspystykorva säilyi. Vuonna 1967 
Ruotsin kennelliitto otti rodun uudelleen rekisteriin- 
sä ja laadittiin uusi rotumääritelmä. 


YLEISVAIKUTELMA 

Pohjanpystykorva on pieni ja hieman korkeuttaan 
pitempi, tasapainoinen ja jäntevä koira, jolla on 
hyvin kehittyneet lihakset. Valpas ja pää on ryh- 
dikkäästi pystyssä. Olemukseltaan peloton ja hyvin 
ketterä. Sukupuolileima on selvä. 


KÄYTTÄYTYMINEN / LUONNE 
Metsästyskoirana rodun tulee olla tarkkaavainen 
ja peloton. Se on innokas, eloisa, ystävällinen ja 
itsevarma. Vaikka rotua käytetään etupäässä met- 
säkanalintujen (metso ja teeri) metsästykseen. Siitä 

Kuva: Heidi Lahtinen 


on myös turkisriistan metsästykseen ja se pystyy 
pysäyttämään hirven. 


PAA 

Voimakas, kuiva ja hienopiirteinen, edestä ja 
sivulta katsottuna kapenee tasaisesti kuonoa kohti. 
KALLO-OSA: 
Kallo: Suhteellisen leveä. Otsa on hieman kaareutu- 
nut ja päälaki melko tasainen. 
Otsapenger: Vain hieman erottuva. 
KUONO-OSA: 
Kirsu: Musta. 
Kuono: Kuonon pituus on puolet pään kokonaispi- 
tuudesta, tai hieman lyhyempi. Kuono kapenee sel- 
västi kärkeä kohti, mutta ei saa olla suippo ja terävä. 
Huulet: Ohuet ja tiiviisti sulkeutuvat. 
Posket: Poskikaaret ovat selvästi havaittavat. 
Leuat / Hampaat / Purenta: Leuat ja hampaat ovat 
hyvin kehittyneet. Leikkaava purenta. 
Silmät: Keskikokoiset, mantelinmuotoiset ja hieman 
vinoasentoiset. Silmät ovat kirkkaat ja väriltään tum- 
manruskeat. Ilme on rauhallinen ja tarkkaavainen. 
Korvat: Korkealle kiinnittyneet ja pystyt, hieman 
keskikokoa suuremmat, jäykät. Korvien kärki on 
hieman pyöristynyt. 
KAULA: Keskipitkä, suhteessa runkoon, kuiva, 
lihaksikas ja hyväryhtinen. Niskalinja on hieman 
kaareva. 


RUNKO 

Säkä: Frottuva. 

Selkä: Lyhyt, tasainen, voimakas, lihaksikas ja 
joustava. 

Lanne: Lyhyt ja leveä. 

Lantio: Keskipitkä, leveä ja hieman viisto. Lihaksisto 

on hyvin kehittynyt ja kiinteä. 

Rintakehä: Rinta on suhteellisen syvä, noin puolet 
säkäkorkeudesta, suhteellisen pitkä ja edestä katsot- 
tuna soikea ja leveydeltään normaali. Takimmaiset 
kylkiluut ovat hyvin kehittyneet. Eturinta on hyvin 
kehittynyt ja selvästi erottuva. 

Alalinja ja vatsa: Rintakehän syvin kohta ulottuu 
sivulta katsottuna kyynärpäiden tasalle tai heti nii- 
den alapuolelle. Rintakehän alaosa liittyy sulavasti 
vatsalinjaan, joka on vain kohtuullisesti kohoava. 
HÄNTÄ: Melko ylös kiinnittynyt ja asennoltaan 
korkeakaarinen. Häntä on löysästi kiertynyt ja 
hännänpää koskettaa reittä. Suoristettu häntä ei saa 
ulottua kintereen alapuolelle. 


RAAJAT 

ETURAAJAT 

Eturaajat ovat edestä katsottuna suorat ja yhden- 
suuntaiset, eivät liian lähellä eivätkä liian kaukana 
toisistaan. 

Lavat: Lapaluut ovat pitkät, leveät ja lihaksikkaat. 
Säkä on selvästi erottuva. Lavat ovat tiiviisti rinta- 
kehän myötäiset ja viistot. 

Olkavarret: Olkavarsi ja lapaluu ovat yhtä pitkät ja 
muodostavat keskenään selvän kulman. Olkavarret 
ovat hyvin kehittyneet ja tiiviisti rintakehän myötäi- 
set, silti vapaasti liikkuvat. 

Kyynärpäät: Eivät ulos- eivätkä sisäänpäin kierty- 
neet. 

Kyynärvarret: Suorat ja vahvaluiset. Lihaksisto on 
kuiva ja jäntevä. 

Välikämmenet: Voimakkaat, sivusta katsottuna 
hieman viistot. 

Etukäpälät: Pienet, vahvat, suoraan eteenpäin suun- 
tautuneet ja tiiviit. Varpaat hyvin kaareutuneet. 
Päkiät ovat hyvin kehittyneet ja kimmoisat. 
TAKARAAJAT 

Takaraajat ovat takaa katsottuna yhdensuuntaiset. 
Reidet: Suhteellisen pitkät, muodostavat lähes suo- 
ran kulman lonkkaluun kanssa. Voimakaslihaksiset. 
Polvet: Voimakkaat ja selvästi kulmautuneet. 
Sääret: Sääri- ja reisiluu muodostavat selvästi erot- 
tuvan kulman. 

Kintereet: Voimakkaat. 

Välijalat: Kuivat, joustavat ja melko pitkät. 
Takakäpälät: Kuten etukäpälät. 

LIIKKEET: Tasapainoiset, sujuvat ja maatavoittavat. 
Selkälinja pysyy kiinteänä. Liikkeet ovat yhdensuun- 
taiset edestä ja takaa katsottuna. 


KARVAPEITE: 

Karva: Kaksinkertainen karvapeite. Aluskarva on 
hienolaatuista ja tiivistä, peitinkarva kovaa, lyhyttä 
ja suoraa. Peitinkarva on melko rungonmyötäistä 
ja eripituista rungon eri osissa. Lyhyintä se on kuo- 
nonselässä, päälaella, korvissa ja raajojen etupuo- 


Kuva: Salme Siren 


lella, pisintä kaulassa, reisien takaosassa ja hännän 
alapuolella. 

VÄRI: Puhtaanvalkoinen, jossa aina selvästi erottu- 
neet ja hyvin jakautuneet laikut. Laikkujen ihanne- 
värit ovat kaikki punaisen ja keltaisen sävyt. Rungon 
laikkujen tulee olla melko suuria. Väriä tulee olla 
pään molemmilla puolilla sekä korvissa. Mustan, 
beigen (fawn) tai sudenvärin erisävyiset laikut 
sallitaan, mutta ihanneväreihin on aina pyrittävä. 


KOKO JA PAINO 


Säkäkorkeus: Ihannesäkäkorkeus on uroksilla 45 
cm ja nartuilla 42 cm. Sallittu poikkeama +2 cm. 


VIRHEET 

Kaikki poikkeamat edellä mainituista kohdista lue- 
taan virheiksi suhteutettuna virheen vakavuuteen ja 
sen vaikutukseen koiran terveyteen ja hyvinvointiin 
sekä kykyyn toimia perinteisessä käyttötarkoituk- 
sessa. 
VAKAVAT VIRHEET: 

e — Lihanvärinen tai maksanruskea kirsu 

e — Muiden kuin P1-hampaiden puuttuminen 

e — Punaruskeat merkit (tan-merkit) 

e — Pilkullisuus 
HYLKÄÄVÄT VIRHEET: 

e — Vihaisuus tai liiallinen arkuus 

« — Töpöhäntä 
Selvästi epänormaali rakenne tai käyttäytyminen 
ovat hylkääviä virheitä. 


HUOM . Uroksilla tulee olla kaksi normaalisti ke- 
hittynyttä kivestä täysin laskeutuneina kivespussiin. 


Ryhmä: 5 

FCI:n numero: 276 

Hyväksytty: FCI 21.10.2009 
SKL-FKK:n valtuusto: 03.12.2009 


Suomen Pystykorvajärjestö - Finska 
Spetsklubben ry on yksi Suomen van- 
himmista rotujärjestöistä. SPK-FSK ry 

on perustettu vuonna 1938 ja järjestö on 
Suomen Kennelliiton alainen rotujärjestö, 
jonka päätehtävä on kotimaisten alkupe- 
räisten luonnonrotujen suomenpystykor- 
van ja karjalankarhukoiran, sekä yhdessä 
ruotsalaisten kanssa kehitetyn pohjanpys- 
tykorvan vaaliminen. 


Suomen Pystykorvajärjestön tärkeimpiä tehtäviä 
on huolehtia Suomen elävän kulttuuriperinnön, ne- 
lijalkaisten kansallisaarteiden säilymisestä, vaalimi- 
sesta ja kehittämisestä. Maailmassa on harvinaista, 
että koirotu on syntynyt ilman risteytyksiä suoraan 
luonnonkannasta. Suomen Pystykorvajärjestö 
edustaa kolmea tällaista rotua: 1979 kansalliskoi- 
raksemme julistettua suomenpystykorvaa, komeaa 
mustaa karjalankarhukoiraa ja pohjoiskalotin alu- 
eella syntynyttä pohjanpystykorvaa. 

Suomen Pystykorvajärjestön jäsenmäärä on vuo- 
den 2021 lopussa noin 5500 jäsentä. 


Hallinto ja rotujaostot 

SPJ:n hallituksen muodostavat kahdeksi vuodeksi 
kerrallaan valittavan puheenjohtajan lisäksi kol- 
meksi vuodeksi kerrallaan valittavat kymmenen 
varsinaista jäsentä ja heille valitut henkilökohtaiset 
varajäsenet. Hallituksen jäsenet edustavat neljää 
lohkoa: itää, etelää, länttä ja pohjoista, sekä mahdol- 
lisimman tasapuolisesti kolmea eri rotua. 

Jokaiselle kolmelle rodulle on nimetty rotujaosto, 
jonka muodostavat puheenjohtaja ja korkeintaan 
seitsemän jäsentä. Rotujaostot valmistelevat rotuun- 
sa liittyviä asioita ja esityksiä hallituksen päätettäväk- 
si. Jokaisella rodulla on lisäksi jalostustoimikunta, 
joka seuraa rotunsa käyttöominaisuuksien ja ulko- 
muodon kehittymistä, sekä vaalii rotunsa terveyttä 
jalostuksen tavoiteohjelman (JTO) ja perinnöllisten 
vikojen ja sairauksien vastustamisohjelman (PEVI- 
SA) avulla. 

Rotujaostot ylläpitävät edustamiensa rotujen 
internet-sivuja, jotka löytyvät järjestön pääsivulta 
osoitteesta: www.spj.fi. 

Suomen Pystykorvajärjestö - 
Finska Spetsklubben ry 


Talvipäivät 


Suomen Pystykorvajärjestön vuosittainen pääta- 
pahtuma on maaliskuussa järjestettävät Talvipäi- 
vät. Kaksipäiväinen tapahtuma kokoaa jäsenistön 
ensimmäisenä päivänä vuosikokoukseen ja toisena 
päivänä esittelemään koiriaan päänäyttelyyn. Rotuja- 
ostot järjestävät lisäksi ennen vuosikokouksen alkua 
tiedotustilaisuuden rotunsa ajankohtaisista asioista. 


Jalostusneuvontaa 

Järjestömme antaa jäsenilleen ilmaista jalostusneu- 
vontaa. Nartun omistaja voi pyytää neuvoja uroksen 
valintaan. Neuvonnassa on huomioitu suvuissa mah- 
dollisesti esiintyvät perinnölliset sairaudet ja sopivan 
kumppanin valinnalla pyritäänkin paitsi rodun 
ulkomuodon ja käyttöominaisuuksien parantami- 
seen, niin myös sairastumisriskin pienentämiseen. 
Tärkeää on myös pitää yllä geneettistä monimuotoi- 
suutta ja siksi paritettavien koirien sukusiitosasteen 
tulisi olla alhainen. 

Jalostusneuvonta kannustaa kasvattajia etsimään 
myös itse koiralleen kumppania, jonka sopivuus 
varmistetaan yhdessä jalostusneuvojan kanssa. 

Jokaiselle kolmelle rodulle on nimetty omat jalos- 
tus- ja pentuneuvojansa, joiden puoleen harrastajat 
voivat kääntyä. Yhteystiedot (tammikuu 2022 tilan- 
ne) löydät tämän pentuoppaan takasivuilta, sekä 
kulloinkin ajantasaiset tiedot järjestön internet- 
sivuilta osoitteesta: www.spj.fi. 


Julkaisut 

Suomen Pystykorvajärjestö julkaisee kuusi kertaa 
vuodessa ilmestyvää Pystykorva-lehteä, joka on 
paitsi viihdyttävä, myös asiantunteva tietopaketti 
jokaiselle metsästyspystykorvan kanssa harrasta- 
valle. Jäsenlehti antaa vinkkejä koiran ruokintaan, 
terveydenhuoltoon ja koulutukseen, se välittää 
aidot kisatunnelmat syksyn arvokisoista ja julkaisee 
jäsenten omia kirjoituksia koiran kanssa koetuista 
eräelämyksistä. 

Säännöllisesti ilmestyvän Pystykorvan lisäksi SPJ 
on julkaissut rotujansa ja toimintaansa esitteleviä 
kiehtovia historiikkejä, sekä muita rotuihinsa liit- 
tyviä oppaita. 


www.spj.fi 
www.pystykorva.info 

Koonnut Heidi Lahtinen, kuvat HL 


Perinnöllisten vikojen j ja sairauksien 


torjunta 


Suomen Pystykorvajärjestön kaikille kol- 
melle rodulle on vahvistettu noudatettavaksi 
perinnöllisten vikojen ja sairauksien vas- 
tustamisohjelma, eli niin kutsuttu PEVISA- 
ohjelma. PEVISA-määräykset täydentävät 
Suomen Kennelliiton koirarekisteriohjetta. 


Rodun terveystilanteesta kertovat tarkas- 
tukset kannattaa teettää, vaikkei koiraa olisi 
aikomus käyttää jalostukseen. 


Virallisia tutkimuksia suorittavat eri puolilla 
maata olevat koulutetut ja Suomen Kennellii- 
ton (SKL) valtuuttamat eläinlääkärit. 

Mikäli jalostukseen käytettävä suomenpystykorva, 
karjalankarhukoira tai pohjanpystykorva ei täytä 
rodulleen asetettuja pakollisia PEVISA-määräyksiä, 
Suomen Kennelliitto ei pääsääntöisesti rekisteröi 
sen jälkeläisiä. 

Jos rodulle pakollisen tutkimuksen tulos vaikuttaa 
rekisteröintiin (raja-arvo tai jalostuksesta poissulke- 
va sairaus/vika), on tutkimuslausunnon oltava voi- 
massa astutushetkellä. Muussa tapauksessa pentue 
voidaan rekisteröidä FI/ER-rekisteriin ainoastaan 
rotujärjestön puollon perusteella myönnetyllä poik- 
keusluvalla. Poikkeusluvalla rekisteröidyistä pen- 
nuista voidaan periä korotettu rekisteröintimaksu. 

Pakollisten tutkimusten lisäksi rotujärjestö voi 
antaa jalostuskoiria koskevia suosituksia. Suositukset 
eivät sinällään estä jälkeläisten rekisteröintiä, mutta 
rotujärjestön jalostusneuvonta ei edistä niiden koi- 
rien jalostuskäyttöä, jotka eivät täytä suosituksia. 

Koiran on oltava tutkimushetkellä Suomen Ken- 
nelliiton määräysten mukaisesti tunnistusmerkitty 
joko sirulla tai tatuoinnilla. Tunnistusmerkinnän 
on oltava kokonaan luettavissa. 

PEVISA-ohjelman mukaisen tutkimuslausunnon 
saa antaa vain Kennelliiton valtuuttama eläinlääkäri. 

Suomen- ja pohjanpystykorvalle pakollisia 
terveystutkimuksia ovat polvien ja silmien ter- 
veystutkimus. 

Karjalankarhukoiralta on ennen sen jalostus- 
käyttöä kuvattava lonkat ja tarkastettava silmät. 


Suomenpystykorva 01.01.2016 - 
30.06.2022 


e Pentujen molemmilla vanhemmilla tulee olla 
ennen toista astutusta voimassa oleva polvitar- 


S 


kastuslausunto ja silmätarkastuslausunto, jotta 
niiden jälkeläiset rekisteröidään. Tutkittaessa 
koiran on oltava iältään vähintään 12 kk. 

e Polvitarkastuslausunto annetaan SKL:n polvi- 
lumpioluksaatio-ohjeen mukaisesti. Alle kolmen 
vuoden ikäiselle koiralle annettu lausunto on 
voimassa kaksi vuotta. Mikäli koira on tutkimus- 
hetkellä täyttänyt kolme vuotta, ei tutkimusta 
tarvitse uusia. Rekisteröinnin raja-arvo on pol- 
vilumpioluksaation aste 1. Astetta 1 sairastavalle 
koiralle on käytettävä parituskumppania, jonka 
polvilumpioluksaatiotulos on 0. 

e Perinnöllistä kaihia, PRA:ta tai PHTVL/PHPV- 
sairauden asteita 2 - 6 sairastavan koiran jäl- 
keläisiä ei rekisteröidä. Astetta 1 sairastavalle 
koiralle on käytettävä parituskumppania, jonka 
silmätarkastuslausunto on "ei todettu perinnö!l- 
lisiä silmäsairauksia”. Silmätutkimus suositellaan 
tehtäväksi uudelleen 36 kk:n kuluttua ensimmäi- 
sestä tutkimuksesta. 

+ Yhdelle koiralle rekisteröidään 50 jälkeläistä. Se 
pentue, jossa raja ylittyy, rekisteröidään kuiten- 
kin kokonaisuudessaan. 

e Pentueen sukusiitosaste saa olla enintään 6,25 
% seitsemästä sukupolvesta laskettuna. Las- 
kennassa huomioidaan SKL:n tiedossa olevat 
esivanhemmat. 


01.07.2022-31.12.2026 


e Pentujen molemmilla vanhemmilla tulee olla 
ennen toista astutusta voimassa oleva polvitar- 
kastuslausunto ja silmätarkastuslausunto, jotta 
niiden jälkeläiset rekisteröidään. Tutkittaessa 
koiran on oltava iältään vähintään 12 kk. 

e Polvitarkastuslausunto annetaan SKL:n polvi- 
lumpioluksaatio-ohjeen mukaisesti. Alle kolmen 
vuoden ikäiselle koiralle annettu polvitarkastus- 
lausunto on voimassa kaksi vuotta. Mikäli koira 

on tutkimushetkellä täyttänyt kolme vuotta, ei 
tutkimusta tarvitse uusia. Rekisteröinnin raja- 
arvo on polvilumpioluksaation aste 1. Astetta 1 
sairastavalle koiralle on käytettävä parituskump- 
pania, jonka polvilumpioluksaatiotulos on 0. 
Silmätarkastuslausunto. Alle kolmen vuoden 
ikäiselle koiralle annettu silmätarkastuslau- 
sunto on voimassa kaksi vuotta. Mikäli koira 
on tutkimushetkellä täyttänyt kolme vuotta, ei 
tutkimusta tarvitse uusia. 

Perinnöllistä kaihia, PRA:ta tai PHTVL/PHPV- 
sairauden asteita 2 - 6 sairastavan koiran jäl- 
keläisiä ei rekisteröidä. Astetta 1 sairastavalle 
koiralle on käytettävä parituskumppania, jonka 
silmätarkastuslausunto on ei todettu perinnöl- 
lisiä silmäsairauksia”. 

Yhdelle koiralle rekisteröidään 40 jälkeläistä. Se 
pentue, jossa raja ylittyy, rekisteröidään kuiten- 
kin kokonaisuudessaan. 

Pentueen sukusiitosaste saa olla enintään 6,25 
% seitsemästä sukupolvesta laskettuna. Las- 
kennassa huomioidaan SKL:n tiedossa olevat 
esivanhemmat. 


Rotujärjestön asettamat 
jalostussuositukset 2022 alkaen 


Rotujärjestön suositukset: 


Tarkastusten suorittamista suositellaan sekä 
urokselle että nartulle jo ennen ensimmäistä 
astutusta. 

Alle 2-vuotiaita koiria ei suositella käytettäväksi 
jalostukseen. 

Alle 4-vuotiaalle urokselle suositellaan korkein- 
taan kaksi pentuetta. Yli 4-vuotiaalle suositellaan 
korkeintaan kaksi pentuetta/ vuosi. 
Yhdistelmän sukusiitosaste alle 3%, seitsemän 
sukupolven mukaan laskettuna. 

Eri yksilöiden määrä seitsemässä sukupolvessa 
vähintään 180 yksilöä 254:stä tai sukukato ker- 
roin vähintään 0,70. 

Yhden koiran osuus sukusiitosprosentista ei saa 
ylittää yli 1,0% (seitsemän sukupolven mukaan). 
Rodunomaisesta käyttökokeesta mielellään pal- 
kintosija ja ulkomuoto rodunomainen 

Fi uusintayhdistelmiä. 

Jos koiran epi-luku on yli 1,8 sitä ei suositella ja- 
lostukseen, epi-luvun ollessa 1,5 -1,8 rajoitetaan 
partnerilla epi-luku alle 1,0. 

1 asteen Patellaluksaatiota (polvilumpion sijoil- 
taan meno) sairastava yksilö, jonka aikaisemmis- 
sa neljässä sukupolvessa esiintyy erityisen paljon 
patellaluksaatiota sairastavia koiria, ei suositella 
jalostukseen 

Sellaista koiraa, joka on periyttänyt kahdessa tai 
useammassa pentueessa polvivikaa, ei suositella 
enää jalostukseen. 

Jalostukseen käytettävää koiraa suositellaan 
käytettävän virallisessa PEVISA-tarkastuksessa 
jo ennen ensimmäistä paritusta. 


Jalostusohjeet hammaspuutosten varalle 


Jos koiralla on välihammaspuutoksia (Premolaa- 
rien P1 -P4), on sille valittavan parituskumppa- 
nin oltava täyshampainen 

Koiraa, jolta puuttuu enemmän kuin yksi etu- 
hammas, poskihampaita tai kulmahampaita ei 
tule käyttää jalostukseen 


Jalostukseen ei suositella käytettävän 


sairasta tai vihaista koira 

Jos koiralla on SPJ:n tietokannassa I, J, S tai V 
-merkintä tai koiran epi- luku on yli 1,8. (I=koira 
on itse epileptinen, J=koiran jälkeläinen on 
epileptinen, S=koiran täyssisar on epileptinen, 
V=koiran vanhempi on epileptinen) 

Jos koira ei täytä rodun PEVISA määräyksiä 
sen jälkeläisiä ei rekisteröidä. 


Suomenpystykorvan jalostustoimintaa ohjaa Suo- 


menpystykorvan jalostuksen tavoiteohjelma, joka on 
voimassa vuoden 2026 loppuun. Koko JTO:n löydät 
järjestön nettisivuilta (www.spj.fi >rodut->suomen 
pystykorva—jalostus> jalostuskriteerit) 


SPJ Pennunottajan opas + 2022 


Karjalankarhukoira 
E 1.2020-31.12.2024 


Pentujen vanhemmista tulee olla 
ennen astutusta annettu lonkka- 
kuvaus- ja silmätarkastuslausunto. 
Tarkastushetkellä koiran tulee olla 
täyttänyt 12 kuukautta. 

e —Lonkkakuvaustuloksen D saanut 
koira voidaan parittaa vain tulok- 
sen A saaneen koiran kanssa. Sil- 
mätarkastuslausunto on voimassa 
36 kuukautta. 

e — Perinnöllistä kataraktaa, PRA:aatai 
PHTVL/PHPV-sairauden asteita 
2-6 sairastavan koiran jälkeläisiä ei 
rekisteröidä. Diagnoosin PHTVL/ 
PHPV aste 1 tai muu vähämerkityksellinen kaihi 
saanut koira on paritettava ko. sairauden suhteen 
terveen koiran kanssa. 

e — Koirallerekisteröidään korkeintaan 60 jälkeläistä. 
e — Jälkeläisistä korkeintaan 25 saa olla syntynyt alle 
5 vuoden iässä tapahtuneesta astutuksesta. 

e — Pentue, jossa raja ylittyy, rekisteröidään koko- 
naisuudessaan. 


Harrastajia kehoitetaan huomioimaan 
erityisesti alle 5-vuotiaiden koirien jäl- 
keläismäärärajoitus! 


Karjalankarhukoiran jalostustoimintaa ohjaa Kar- 
jalankarhukoiran jalostuksen tavoiteohjelma, joka 
on voimassa vuoden 2024 loppuun. Koko JTO:n 
löydät järjestön nettisivuilta (www.spj.fi>rodut> 
karjalankarhukoira> jalostus ja kasvatus >jalostuk- 
sentavoiteohjelma) 


Jalostustavoitteet 

Molempien vanhempien tulee täyttää PEVISA- 
ehdot. Kasvattajan pyynnöstä yhdistelmälle tehdään 
parituserittely, josta näkyy miltä osin yhdistelmä 
täyttää tai ei täytä rodulle asetettuja jalostustavoittei- 
ta. Parituserittelyssä otetaan kantaa myös pentueen 
jatkojalostusmahdollisuuksiin. 


Perinnöllisten sairauksien lyhenteet ja selitykset: 


KAT = perinnöllinen harmaakaihi 


Suosituskriteerit 


Kummallakin vanhemmalla on vähintään 
HIRV1I- tai KARHI-tulos sekä näyttelystä vä- 
hintään tulos Hyvä (H). 

Yhdistelmän yhteenlaskettu lonkkaindeksi on 
vähintään 200. Jos indeksiä ei ole vielä laskettu 
molemmille tai toiselle yhdistelmän vanhem- 
mista, lonkkakuvaustuloksen C saaneen koiran 
parituskumppaniksi suositellaan käytettävän 
lonkkakuvaustuloksen A tai B saanutta koiraa. 
Koiranetin laskema yhdistelmän sukusiitosaste 
on alle 5,0% kahdeksan sukupolven mukaan 
laskettuna, eikä samaa koiraa esiinny molemmin 
puolin neljässä sukupolvessa. Koiranetin laskema 
sukukatokerroin on vähintään 0,50. 

Jos koiran edellisissä pentueissa on todettu 
PEVISA:ssa mainittuja silmäsairauksia, tai 
koiran jompikumpi vanhemmista on todettu 
sairastavan kyseisiä sairauksia, tälle suositellaan 
ainoastaan yli 5-vuotiaana tarkastettua ja ter- 
veeksi todettua parituskumppania. 
Perinnöllisten silmäsairauksien mahdollisia 
kantajia ei esiinny yhdistelmän sukutaulussa liian 
lähellä (kataraktan suhteen kahdessa sukupol- 


PRA = verkkokalvon etenevän surkastuman periytyvä muoto 
PHTVL/PHPV = sikiöaikaisen verisuonijäänteen aiheuttama silmän kehityshäiriö 


RD = verkkokalvon vajaakehitys 


Patellaluksaatio, eli polvilumpioluksaatio = takajalan polvilumpion sijoiltaan meno. Lumpion luksoitu- 
minen liittyy yleensä koko takajalan virheasentoon. 
HD ( = hip dysplasia) eli lonkkanivelen kehityshäiriö on useimmiten suurikokoisille koirille periytyvä 
vaiva, joka korkea-asteisena saattaa invalidisoida koiran ja aiheuttaa sille kipua. 

Lähde: www.kennelliitto.fi 
Lisätietoja: 
www.spj.fi > spk/terveys, kkk/terveys, ppk/terveys 
www.kennelliitto.fi 

vessa ja PRA:n suhteen kolmessa sukupolvessa). 

e Sukutaulussa ei esiinny epilepsian oletettuja 
kantajia molemmin puolin kolmen sukupolven 
sisällä. 


Jalostustavoitteet eivät täyty seuraavissa 


tapauksissa: 

Uusintayhdistelmä, astumishaluttomuudesta tai 
-vaikeuksista johtuva keinosiemennysyhdistelmä, 
yhdistelmän koiralla on mahdollisen perinnöllisen 
taustan omaava sairaus tai vamma (autoimmuuni- 
sairaudet, allergiat ja atopiat, luuston kehityshäiriöt, 
patellaluksaatio, polven ristisidevamma, sydänviat, 
terveyttä haittaavat rakennevirheet). Myöskään tois- 
tuvista tulehdussairauksista kärsiviä koiria ei tulisi 
käyttää jalostukseen. 


Pohjanpystykorva 01.01.2020- 
31.12.2024 


Silmä- ja polvitarkastus on pakollinen sekä 
urokselle että nartulle ennen ensimmäistäkään 
astutusta. 

e — Koira täytyy tutkimushetkellä olla tunnistettu 
Suomen Kennelliiton (SKL) hyväksymän tun- 
nistusmerkinnän avulla. 

e — Tutkimuslausunnon antaa SKL:n hyväksymä 
eläinlääkäri/asiantuntija. 

e — Ohjelma koskee myös tuontinartun ja/tai tuon- 
tiuroksen siitokseenkäyttöoikeutta. 

e — Rekisteröitävän pentueen molemmilla vanhem- 

milla on astutushetkellä oltava Suomen Kennel- 
liiton hyväksymät polvitarkastustutkimustulos 
ja voimassa oleva silmätarkastustutkimustulos. 
Tämä vaatimus koskee myös ulkomaisen urok- 
sen astumisesta syntyneitä pentuja. Näiden 
puuttuessa pentue voidaan rekisteröidä vain 
EJ-rekisteriin. SKL voi kuitenkin myöntämällään 
poikkeusluvalla rekisteröidä pentueen FI tai 
ER-rekisteriin rotujärjestön puoltavan lausun- 
non perusteella. Puoltava lausunto harkitaan 
tapauskohtaisesti ja se on mahdollista antaa myö- 
hästyneen PEVISA-tarkastuksen osalta, mikäli 
pentueen vanhemmilla on ennen rekisteröintiä 
hyväksytty terveystarkastus. 

Koiran on silmä- ja polvitutkimushetkellä ol- 
tava täyttänyt 12 kk. ja silmätarkastuslausunto 
ei astutushetkellä saa olla 36 kk vanhempi. Sil- 
mätarkastuslausunto on voimassa 36 kuukautta 
ja alle kolmen vuoden ikäiselle koiralle annettu 
polvilausunto voimassa vain kaksi vuotta. Alle 
kolmivuotiaalle koiralle tehty tutkimus tarvit- 
see uusia kahden vuoden jälkeen vain, mikäli 
tutkimustulos halutaan pitää voimassa. Koska 
PEVISA-ohjelmaan on kirjattu vaatimus polvi- 
lausunnosta, pitää vanhentunut lausunto uusia 
ennen seuraavaa astutusta. Polvitutkimusta ei 
tarvitse uusia, jos koira on tutkimushetkellä 
täyttänyt kolme vuotta. 

Perinnöllistä kataraktaa, gRD:tä, tRD:tä, PRA:ta 
tai PHTVL / PHPV - sairauden asteita 2 — 6 
sairastavan koiran jälkeläisiä ei rekisteröidä. 
Diagnoosi muu (vähämerkityksellinen) kata- 
rakta ei kuitenkaan sulje koiraa jalostuksesta. 
Silmätutkimustuloksen PHTVL / PHPV aste 1 
tuloksen saaneelle koiralle on käytettävä PHTVL 
/ PHPV:n suhteen tervettä parituskumppania. 
Rekisteröinnin raja-arvo on polvilumpioluksaa- 
tion aste 1 ja astetta 1 sairastavalle koiralle on 
käytettävä parituskumppania, jonka polvilum- 
pioluksaatiotulos on 0. 

Pentueen sukusiitosaste saa olla enintään 6,25% 
seitsemästä sukupolvesta laskettuna. Lasken- 
nassa huomioidaan Kennelliiton tiedossa olevat 
esivanhemmat. 

Yhdelle koiralle sallitaan maksimissaan 30 
jälkeläistä koko koiran elinaikana. Viimeinen 
sallittu pentue voidaan kuitenkin rekisteröidä 
kokonaisuudessaan, vaikka sallittu jälkeläismäärä 
ylittyisikin. Jos uroksella tai nartulla on jo 30 
jälkeläistä, mutta koiraa halutaan erityisen pai- 
navasta syystä käyttää edelleen jalostukseen, on 
tuleva pentue mahdollista rekisteröidä jo ennen 
astutusta haetulla ja saadulla poikkeusluvalla. 
Poikkeusluvan myöntää Suomen Kennelliito 
rotujärjestön puoltavan lausunnon perusteella. 
Koiralta vaaditaan tällöin myös uusi silmätar- 
kastus ennen astutushetkeä. 


SPJ Pennunottajan opas * 2022 


Vaadittava vähimmäisikä astutushetkellä sekä 
uroksille että nartuille 24 kk 
Keinosiemennettäessä ulkomaisella spermalla, 
tulee uroksen polvien ja silmien terveysasteesta 
esittää kirjallinen lausunto. 

Ohjelma on voimassa 1.1.2020 — 31.12.2024 


Jalostustavoitteet tä 


koirat, jotka ovat ja henkisesti terveitä 
ja niillä on voimassa oleva PEVISA tarkastus- 
lausunto. Tarkastuslausunto tulee olla voimassa 
ennen astutusta. 

koirat, joilla on rodunomaisessa käyttökokeessa 
vähintään 3. palkintosija (esim. LINT-3, AVO3, 
HIRV-3). 

koirat, jotka ulkomuodon osalta omaavat vähin- 
tään laatuarvostelun ” hyvä? (H). 

koirat, joilla on alle 30 jälkeläistä/yksilö. Myös 
uroksen omistajan on omalta osaltaan huolehdit- 
tava, ettei pentumäärä ylity. Pentumäärän ylitys 
on rekisteröinnin este, mutta jälkeläismäärän 
juuri ylittävä pentue rekisteröidään kuitenkin 
kokonaisuudessaan. 

urokset, jotka ovat vähintään 24 kk ikäisiä 
astutushetkellä, mutta kuitenkin alle 12 vuotta 
vanhoja, sekä yli 12 vuotiaita uroksia, joilla ei 


Kuva:Heidi Lahtinen 


Jalostukseen ei tulisi kä 


vielä ole jälkeläisiä. 

nartut, jotka ovat vähintään 24 kk ikäisiä astutus- 
hetkellä, mutta kuitenkin alle 10 vuotta vanhoja. 
Huom. yli 8 vuotiailta nartuilta vaaditaan ennen 
astutusta eläinlääkärin todistus, jonka mukaan 
pennutuksesta ei ole haittaa nartun terveydelle, 
jotta sitä voidaan käyttää jalostukseen. Fläinlää- 
kärin todistus on voimassa 6kk. 

yhdistelmät, joiden seitsemään (7) polveen las- 
kettu sukusiitosaste ei ylitä 3%:a. PEVISA:n mu- 
kainen pentujen rekisteröinnin raja seitsemään 
polveen lasketulle sukusiitosasteelle on 6,25%. 


koiraa joka on saanut kaksi (2) kertaa laatu- 
palkinnon ”hylätty” (HYL) tai kaksi (2) kertaa 
laatumaininnan ”ei voida arvostella? (EVA). 
koiraa, jolla on ylimääräisistä ripsistä (Dis- 
tichiasis/Ectopic Cilia/Trichiasis) selvää haittaa, 
ei tulisi käyttää jalostukseen. Myöskään kahta 
em. diagnoosin saanutta koiraa ei pidä parittaa 
keskenään. 

koiria joilla on samanlainen rakenteellinen puute 
— esim. suorat polvikulmaukset tai tiukkakaa- 
rinen häntä ja jyrkkä lanne — ei pitäisi parittaa 
keskenään. 

koiraa, jolta puuttuu C tai M1-2 hampaita tai 
enemmän kuin neljä P hammasta tai tällä on 
vähemmän kuin neljä I hammasta ylä- tai ala- 

leuassa tai muuten virheellinen purenta. Koira, 
jolla on vähäisiä hammaspuutoksia tulee parittaa 
vain täysihampaisen kanssa. 

e — koiraa, jolla on todennettu häntämutka 

e — koiraa, jolla metsastyspystykorvat.com- tai 
tämän tulevaisuudessa korvaavassa tietokan- 
nassa ilmoitettu epi-luku on suurempi kuin 
yksi (>1.0). Mikäli epi-laskennassa siirrytään 
BLUP-indekseihin tämän JTO:n aikana, tulee 
jalostustoimikunta arvioimaan rajan uudestaan. 

e — koiraa, jolla on epileptinen jälkeläinen, täys- 
sisar tai vanhempi. Myös luokittelemattomat, 
jalostusneuvonnan tiedossa olevat tapaukset 
huomioidaan. 

e — yhdistelmää, jossa molemmilla koirilla on epi- 
leptinen puolisisar. Myös luokittelemattomat, 


jalostusneuvonnan tiedossa olevat tapaukset 
huomioidaan. 

e — yhdistelmää, jossa molemmat koirat joko ataksi- 
an kantajia tai tästä on vahva epäilys (vanhempi 
tai sisarus ataksian kantaja). Jalostusneuvonta 
suosittelee tällaisten koirien testaamista ennen 
astutusta. 

+ — koiraa, jollaon kaihia tai muuta perinnöllistä sil- 
mäsairautta sairastava jälkeläinen tai vanhempi. 

e — koiraa, jolla on mikä tahansa muu terveyttä tai 
hyvinvointia haittaava sairaus tai ominaisuus. 


Muita jalostustavoitteisiin liittyviä rajoi- 
tuksia ja suosituksia: www.spj.fi -> rodut 
-> pohjanpystykorva -> jalostus 


Pohjanpystykorvien rotuunottomenettely 


1. Yleistä 


Pohjanpystykorvan rotukirja on toistaiseksi avoin 
joka mahdollistaa rotumääritelmät täyttävien 
maatiaispystykorvien rotuunotot eli rekisteröinnit. 
Perusedellytys on että koira läpäisee rotuunottokat- 
selmuksen ja täyttää muut rotuuottovaatimukset 
sekä siihen liittyvät erityisehdot. 

Anomus rotuunotosta tehdään koirakohtaisesti 
SPJ/pohjanpystykorvajaostolle, jolle Suomen Pysty- 
korvajärjestön hallitus on delegoinut pohjanpysty- 
korvien rotuunottovaltuudet. Koira voidaan ottaa/ 
hyväksyä rotuun ER-rekisteriin Suomen Kennel- 
liiton Jalostustieteellisen toimikunnan päätöksellä. 


2. Menettelyohje 

Rotuun voidaan ottaa koira, joka rotuunottokat- 
selmuksessa täyttää kaikki kappaleessa 3 luetellut 
rotuunottovaatimukset (A - D) sekä kappaleessa 
3.1 luetellut erityisehdot (A — D). 


2.1 Rotuunottohakemus 

Hakemus rotuunotosta tehdään koirakohtaisesti ja 
se toimitetaan etukäteen hyvissä ajoin pohjanpysty- 
korvajaoston jalostustoimikunnan puheenjohtajalle. 
Hakemukseen tulee liittää vapaamuotoinen selvitys 
koiran taustasta, esimerkiksi kaikki se, mitä koiran 
suvusta on tiedossa. Jalostustoimikunta tarkastaa 
rotuunottovaatimusten kohdan 3 A sekä erityiseh- 
tojen 3.1 A-D täyttymisen ja ilmoittaa sen jälkeen 
koiranomistajalle tuloksen mahdollisen rotuunotto- 
katselmuksen käynnistämiseksi sekä katselmuksen 
alustavan ajankohdan. 

2.2 Rotuunottokatselmus 

Pohjanpystykorvien rotuunottokatselmuksia 
järjestetään enintään kaksi kertaa vuodessa. Kat- 
selmuksen tekee kaksi Suomen Pystykorvajärjestön 
nimeämää rodun arvosteluoikeuden omaavaa ulko- 
muototuomaria. 


Katselmuksessa täytetään rotuunottokaavake, jossa 
ulkomuototuomarit allekirjoituksellaan vahvistavat 
antamansa lausunnon koiran hyväksynnästä tai 
hylkäämisestä. Kaavake toimitetaan katselmuksen 
jälkeen pohjanpystykorvajaoston jalostustoimi- 
kunnan puheenjohtajalle rotujärjestön lausuntoa ja 
edelleen SKL/JTT:lle lähettämistä varten. 


3. Rotuunottovaatimukset 
Koiran rekisteröimiselle on selvät jalostukselliset ja 
terveen kannan ylläpitämiseen tähtäävät perustelut. 


A. Koiranon oltava vähintään 15 kk ikäinen. 


B. Koira tulee olla virallisesti tunnistusmerkitty joko 
käyttöön hyväksytyllä mikrosirulla tai tatuoinnil- 
la. Rotuun ottavan ulkomuototuomarin tulee kir- 
jallisesti vahvistaa tunnistusmerkinnän tarkistus. 


C. Katselmuksessa koiran ulkomuodon ja luonteen 
tulee olla pohjanpystykorvan rotumääritelmän 
mukainen ja laatuarvostelussa sen tulee saada vä- 
hintään laatumaininta tyydyttävä (T), jotta se voi- 
daan hyväksyä rotuun. 

D. Koiralla tulee olla ennen rotuunottoa rotukohtais- 
ten PEVISA-määräysten mukaiset tutkimustulok- 
set ja uroksella molemmat kivekset laskeutuneena 
normaalisti. 

3.1 Erityisehdot 


A. Rotuun ei oteta koiraa, jonka kasvattaja on tunte- 
maton. Kasvattajan yhteystiedot kirjataan rotuun- 
otto-kaavakkeeseen. Järjestö (1. pohjanpystykor- 
vajaosto) vaatii kasvattajalta selvityksen koiran ja 
sen emän/isän historiasta varmistuakseen koh- 
tuullisessa määrin siitä, ettei rodussa ole muuta 
ulkopuolista rotua. 


B. Rotuun ei oteta rekisteröidyn pohjanpystykorvan 
rekisteröimätöntä jälkeläistä. Jos kasvattaja on ai- 
koinaan tehnyt päätöksen olla rekisteröimättä 
pentuetta tai osaa siitä, niin rotuunotolla ei asi- 
aa jälkeenpäin voi korjata/muuttaa. Rotuunoton 
alkuperäinen ajatus on kerätä mahdollisimman 
monipuolinen pohjanpystykorvien perimä jalos- 
tuskäyttöön, eikä korjata/muuttaa kasvattajien 
tekemiä päätöksiä. 


O 


Rotuun ei oteta EJ-rekisterissä olevan koiran jäl- 
keläistä. 


D. Rotuun ei oteta koiraa, jonka toisesta vanhem- 
masta ei ole tietoa (tarkoittaa sitä että pennut ovat 


seuraus nartun tuntemattomasta vahinkoastumi- 
sesta). 


4. Rotuunotetun koiran käyttö 


jalostukseen 

Rotuunotettua pohjanpystykorvaa saa käyttää 
jalostukseen vain FI-rekisteriin (tai vastaavaan 
rekisteriin kuten SF tai FIN) merkittyjen pohjan- 
pystykorvien kanssa (Jalostustoimikunnan suositus). 


5. Muuta 

Suomen Pystykorvajärjestö korvaa rotuunotto- 
katselmuksessa olleen koiran PEVISA-tarkastuksen 
lääkärikustannukset omistajan erillisestä hake- 
muksesta. Korvaus myönnetään silti, vaikka koira 
todettaisiin tarkastuksessa sairaaksi. (SPJ:n hallitus 
18.10.2003 $ 113.1) 

Pohjanpystykorvajaosto laatii vuosittain raportin 
Suomen Pystykorvajärjestön hallitukselle edellisenä 
vuonna rotuunottamistaan koirista. 


Rotuunottokatselmukset olivat tärkeitä tilaisuuksia rodun perustaa luotaessa. 11.4.1973 Sodankylässä jär- 
jestetyssä katselmuksessa rotuun tarjottiin kolmeakymmentä koiraa, joista rotuun otettiin kuvassa olevat 
yhdeksän: Nätti, Pohjolan Mahti, Virkku, Tessu, Nelli, Tessu, Tiko, Penu ja Peikko. Pohjanpystykorvan rotukirja 
on edelleen auki ja hyvin perusteltuja rotuunottoja voidaan tehdä. Vuoden 2010 jälkeen rotuun on tähän 
mennessä otettu kymmenen maatiaispohjanpystykorvaa. Kuva: Esko Salkonen/SPJ:n arkisto 

Rokotusmääräykset 01.02.2020 alkaen 


Koiranäyttelyissä, -kokeissa ja -kilpailuissa sekä muissa 
järjestetyissä koirien joukkotilaisuuksissa (myöhem- 
min tapahtuma) noudatetaan Suomen Kennelliiton 
hallituksen hyväksymiä alla olevia rokotusmääräyksiä. 
Tapahtuman järjestäjien velvollisuutena on tarkistaa, että 
rokotusmääräyksiä on noudatettu. Rokotustodistukses- 
ta tulee ilmetä koiran yksiselitteiset tunnistustiedot 
sekä koiralle annetun rokotteen valmisteyhteenvedon 
mukainen rokotuksen viimeinen voimassaolopäivä. 
Jotta koira voi olla läsnä tapahtumassa, tulee koiralla olla 
voimassa seuraavat rokotukset: 


Penikkatautirokotus: 

Koiran pitää olla rokotettu penikkatautia vastaan 
vähintään kaksi kertaa. Tehosterokotuksesta tulee tapah- 
tuman hetkellä olla kulunut vähintään 21 vrk (kolmen 
viikon varoaika). 

Alle vuoden iässä annettu tehosterokotus on voimassa 
yhden vuoden. Vuoden iässä tai vanhempana annetut 
tehosteet ovat voimassa ko. rokotteen valmisteyhteen- 
vedon mukaisesti. 


Penikkatauti-, parvovirusripuli- ja 
tarttuva maksatulehdusrokotus: 

Koiran pitää olla rokotettu penikkatautia, parvovirus- 
ripulia ja tarttuvaa maksatulehdusta vastaan vähintään 
kaksi kertaa. Tehosterokotuksesta tulee tapahtuman 
hetkellä olla kulunut vähintään 21 vrk (kolmen viikon 
varoaika). Alle vuoden iässä annettu tehosterokotus on 
voimassa yhden vuoden. 

Vuoden iässä tai vanhempana annetut tehosteet ovat 
voimassa ko. rokotteen valmisteyhteenvedon mukaisesti. 


Raivotautirokotus (rabies): 

Koiran ensimmäisestä raivotautirokotuksesta tulee 
tapahtuman hetkellä olla kulunut vähintään 21 vrk 
(kolmen viikon varoaika). 

Alle vuoden iässä annettu rokotus on voimassa yhden 
vuoden. Vuoden iässä tai vanhempana annetut rokotuk- 
set ovat voimassa ko. rokotteen valmisteyhteenvedon 
mukaisesti. 


Vanhentuneen penikka-, parvo- 
virusripuli- ja tarttuva maksa- 
tulehdusrokotuksen sekä raivo- 


tautirokotuksen varoaika: 

Jos koiran rokotus on vanhentunut, tulee rokotus 
kaikissa tapauksissa uusia vähintään 21 vrk ennen 
tapahtumaa (kolmen viikon varoaika). 

Kolmen viikon varoajan laske- 
minen: 

Koira saa osallistua seuraavana päivänä varoajan 
päättymisen jälkeen eli 22. päivä rokotuksesta. 


Lisäohjeita rokotuksista koiran 
omistajille ja eläinlääkäreille: 

(eläinlääkäri voi tapauskohtaisesti suositella myös 
toisenlaista rokotusohjelmaa) 

Koiralla tulee olla rokotustodistus (Omakoira-sovel- 
luksessa näkyvä rokotustieto, rokotuskirja tai 

lemmikkieläinpassi), johon on merkitty rokotteen 
viimeinen voimassaolopäivä, koiran tunnistusmer- 
kintätiedot ja edelliset rokotukset. Eläinlääkärin on 
merkittävä koiralle annettuun rokotustodistukseen 
ko. rokotuksen viimeinen voimassaolopäivä. 


Penikkatauti-, parvovirusripuli, tarttuva mak- 
satulehdus- ja kennelyskärokote (nelosrokote tai 
kolmoisrokote ja kennelyskärokote) suositellaan annet- 
tavaksi ensimmäisen kerran 12 viikon ikäiselle pennulle. 
Tehosterokote annetaan 4 viikon kuluttua ensimmäisestä 
rokotuksesta. Ensimmäinen raivotautirokotus 
(rabies) annetaan aikaisintaan 4 kk ikäiselle pennulle. 
Edellisistä rokotuksista on oltava eläinlääkärin merkintä 
lemmikkieläinpassissa tai muussa rokotustodistuksessa. 

Kennelyskärokotteen uusimista suositellaan vuosit- 
tain, jos koira osallistuu tapahtumiin. 


Ulkomailta saapuvien koirien kohdalla nouda- 
tetaan Kennelliiton rokotusmääräysten lisäksi Ruokavi- 
raston kulloinkin voimassa olevia ohjeita. 


HUOM! Kennelliiton rokotusmääräyk- 
set voivat poiketa maahantuonnin roko- 
tusvaatimuksista. Kulloinkin voimassa 
olevat vaatimukset voi tarkistaa esim. 


Ruokaviraston kotisivuilta. 


Tartuntatauteihin liittyviä mui- 
ta määräyksiä: 

Jos koira sairastuu penikkatautiin, parvovirusripuliin, 
tarttuvaan maksatulehdukseen, kennelyskään tms. 
hengitystie- tai mahasuolikanavan tulehdukseen, koira 
ei saa olla läsnä tapahtumassa ennen kuin se on ollut 
vähintään kaksi viikkoa oireeton. Sama rajoitus koskee 
myös saman talouden oireettomia koiria. Loistartunnat 
on asianmukaisesti hoidettava ennen kuin koira voi olla 
läsnä tapahtumassa. 

Kohti parempaa lonkkaterveyttä 


Muista nämä kymmenen perusasiaa: 


1) Kaikilla pennuilla on synty- 
essä täysin normaalit lonkat 
Koiran syntyessä lonkkanivel on rustoa ja luutuu 
vasta pennun kasvaessa. Jos pennulle on kehittymäs- 
sä lonkkavika, prosessi alkaa pian syntymän jälkeen. 
Nivelen asianmukainen kehittyminen riippuu siitä, 
miten reisiluun ja lonkkamaljan istuvuus säilyy. 


2) Lonkkavikaa aiheuttavat gee- 


nit edelleen mysteeri 

Lonkkavika on joissakin roduissa ja joissakin 
linjoissa yleisempää kuin toisilla, mikä osoittaa, 
että häiriön syntymiselle on olemassa geneet- 
tinen syy. Tutkijat ovat etsineet vuosikymme- 
niä koiran lonkkavian kehittymiseen vaikut- 
tavia geenejä, siinä kuitenkaan onnistumatta. 
On epätodennäköistä, että tutkijat löytäisivät hel- 
posti geneettisen ratkaisun lonkkavikaan. Se on 
monimutkainen prosessi, johon vaikuttavat sekä 
geenit että ympäristö, eikä näkyvillä ole yksinker- 
taista ratkaisua. 


3) Ympäristötekijät ovat myös 
tärkeitä 

Vaikka taipumus lonkkavikaan on olemassa 
geeneissä, ominaisuuden periytyvyys on melko 
alhainen. Monet tutkimukset ovat osoittaneet, 
että geneettinen vaihtelu vastaa vain pientä osaa 
lonkkatuloksissa. Tämä tarkoittaa sitä, että joilta- 
kin osin lonkkatuloksiin vaikuttavat esimerkiksi 
ympäristötekijät. 

Kolme tärkeintä ympäristötekijää, joilla on to- 
dettu olevan merkittävä rooli dysplastisen lonkan 
kehittymisessä ovat: a) nivelen löystyminen, b) 
paino ja c) liikunta 


4) Nivelen löystyminen on lonk- 
kavian ensisijainen syy 

Pennulla on syntyessään täydelliset lonkat, ja jos 
lonkat eivät rupea löystymään, koiralle ei kehity 
lonkkavikaa (Riser 1985). Nivelen löystyminen 
tapahtuu, kun reisiluun pää ei sovi tiukasti lonk- 
kamaljaan. Tämä voi olla seurausta vammasta, 
painosta johtuvasta ylikuormituksesta, lihasvoiman 
tai lähentäjälihasten voiman puutteesta. Nivelen 
löystyminen on ensisijainen tekijä, joka altistaa 


lonkkavian kehittymiseen koiralla. 


5) Nivelen vakauden kontrol- 


lointi on avaintekijä 

Kasvavalla pennulla pyöreän nivelsiteen tulee 
pitää reisiluun pää tukevasti nivelkuopassa lonkan 
kehitystä ja kasvua tukevien lihasten kasvaessa ja 
voimistuessa. Mutta joillakin pennuilla on havaitta- 
vissa nivelsiteen vaurioita ennen kuin ne ovat edes 
kuukauden ikäisiä (Riser 1985). 

Traumasta syntynyt lihasten ja muiden pehmyt- 
kudosten löyhyys, josta johtuu reisiluun ja lonk- 
kamaljan välinen epänormaali paine, aiheuttaa 
lonkkavikaa ja lonkan nivelrikkoa. 


6) Kehon paino vaikuttaa 

Jos lonkkanivelessä on löysyyttä, reisiluuhun ja 
lonkkamaljaan aiheutuva vahinko riippuu lonk- 
kaniveleen kohdistuvasta voimasta. Mitä painavampi 
koira, sitä suurempi voima ja siksi myös riski sairas- 
tua lonkkavikaan ja nivelrikkoon on suurempi. Pen- 
nuilla, jotka painavat muita enemmän syntyessään 
sekä niillä, joilla on nopeampi kasvu (paino lisääntyy 
muita nopeammin) on suurempi riski lonkkanivelen 
rappeutumiseen (Vanden Berg-Foels ym 2006). 

Pennuilla, joilla rajoitetaan ruokavaliota, on huo- 
mattavasti pienempi riski saada dysplasia. Lisäksi 
on voitu todeta mahdollisen dysplasian kehittyvän 
paljon myöhemmin kuin pennuilla, joille annetaan 
normaaleja annoksia (Smith et al 2006). 

Rajoitetulla ruokavaliolla olleista koirista alle 10% 
:lla todettiin 4 vuotiaana dysplasia (25% vähemmän 
kuin verrokkiruoalla ruokittujen kohdalla). Samaan 
aikaan kontrolliryhmän koirista yli 30% oli saanut 
dysplasian. On myös todettu, että rajoitetulla ruo- 
kavaliolla koirat elävät kauemmin (Kealy et al 2002). 


7) Hyvä ja paha liikunta 

Liikunta vahvistaa jalkojen ja lantion lihaksia ja 
lisää lonkkanivelen vakautta. Kaikki liikunta ei 
kuitenkaan vaikuta samalla tavalla. Alle kolmen kuu- 
kauden ikäisillä pennuilla, jotka liikkuvat liukkaalla 
lattialla tai kulkevat portaissa, on suurempi riski 
saada lonkkavika, kuin niillä jotka saavat liikkua 
vapaasti pehmeällä, epätasaisella alustalla (esimer- 
kiksi puistossa) (Krontveit ym 2012). Tästä syystä 
voidaan olettaa, että kesällä syntyvillä koirilla on 
pienempi riski sairastua lonkkavikaan, koska niillä 
on enemmän mahdollisuuksia liikuntaan ulkona 
(Ktontveit ym 2012). Toisaalta on havaittu, että 12- 

24 kuukauden ikäisillä koirilla, joille usein heitellään 
palloa tai keppiä, on suurempi riski sairastua lantion 
dysplasiaan (Sallander et al 2006). 

Kriittisin vaihe lonkan riittävään kasvuun ja ke- 
hitykseen on syntymästä 8 viikon ikään, siksi on 
erittäin tärkeää huolehtia pennun oikeanlaisesta 
liikunnasta tässä herkässä vaiheessa. 


8) Oikeanlaista ravintoa oike- 


aan aikaan 

Pennut kasvavat nopeasti ja tästä syystä oikean 
ravinnon saaminen kasvukautena on ratkaisevan 
tärkeää. 

Toki kasvavat pennut tarvitsevat riittävästi ravin- 
toa, mutta ne eivät saisi olla lihavia, koska ylipaino 
voilisätä riskiä sairastua lonkkavikaan (Hedhammar 
et al 1975 Kasstrom 1975). Lisäksi ongelmana on se, 
että liikaruokinnassa pentu voi saada eri ravintoai- 
neita väärässä suhteessa. Pennuille suunniteltu laa- 
dukas kaupallinen penturuoka ohjeiden mukaisesti 
syötettynä on ravitsemuksellisesti tasapainoinen 
ruokavalio eikä tarvita mitään ravintolisiä. Ravin- 
tolisät, erityisesti kalsium, ovat paitsi tarpeettomia 
mutta voivat aiheuttaa vakavia ongelmia. Ei myös- 
kään ole näyttöä siitä, että täydentävä proteiini tai 
vitamiinit vähentäisivät lonkkavian riskiä (Kealy et 
al 1991 Nap et al 1991, Richardson & Zentek 1998). 


9) Varhainen puuttuminen on 


ehdottoman tärkeää 

Useimmiten lonkkavian hoitaminen on helpom- 
paa ja onnistuu paremmin nuoremmilla koirilla. 
Jos ei välitetä varhaisista oireista ja tutkimukset 
tehdään vasta 2 vuoden ikäisenä tai myöhemmin, 
aika parhaan hoitotuloksen saamiseksi on jo mennyt 
(Morgan et a12000). Yleensä merkkejä ontumisesta 
näkyy ensin pennun ollessa 4-6 kuukauden ikäinen, 
mutta sitten parin kuukauden jälkeen koira tuntuu 
voivan paremmin. Tämä johtuu siitä, että lonkka- 


o o 

Varo dopingia! 

Dopingvalvonnan tarkoitus on estää suoritusky- 
kyyn vaikuttaminen lääkeaineilla, suojata koiraa 
rasitukselta sen sairastuessa ja taata sille riittävästi 
aikaa sairaudesta toipumiseen. Jos toipumisen tiede- 
tään kestävän pidempään kuin lääkityksille määrätty 
varoaika, varoaikaa voi pidentää. Lääkityksen varo- 
aika lasketaan viimeisestä lääkkeen antopäivästä. 

Kaikki lääkitys (loishäätöjä lukuun ottamatta) 
on kielletty 7 vuorokauden ajan ennen koirahar- 
rastustapahtumaa. Monella lääkeaineella varoaika 

maljan vanteen vauriot, kuten mikromurtumat 
ovat parantuneet ja koira ei enää tunne kipua, mutta 
dysplasian ja nivelrikon kehitys jatkuu. Siitä eteen- 
päin koiralla ei ehkä näy kliinisiä oireita vuosiin, 
mutta kuitenkin patologinen vaurio etenee. 
Nivelen löystyminen voidaan selvittää jo 4kk 
ikäisenä joko käsin tunnustelemalla tai PennHIP:n 
avulla. Kun löystyminen havaitaan varhaisessa vai- 
heessa, toimenpiteet lisävahinkojen vähentämiseksi 
voivat sisältää laihduttamisen, liikunnan muutoksen 
tai leikkauksen - mutta leikkaus on tehtävä riittävän 
aikaisessa vaiheessa ennen kuin luuston kasvu on 
loppunut. Kasvattajien tulisi kertoa uuden pennun 
omistajille näistä lonkkavikaisuuteen vaikuttavista 
asioista ja kehottaa heitä tutkituttamaan pentu 
välittömästi, jos sillä on merkkejä ontumisesta. 


10) Voimme vähentää lonkkavi- 
kaa merkittävästi nyt 

Geneettinen valinta vähentäisi edelleen varmasti, 
mutta hitaasti lonkkavian esiintymistä. Koirien 
sairastumista lonkkavikaan voitaisiin merkittävästi 
nopeammin vähentää ei-geneettisten ympäristöte- 
kijöiden paremmalla kontrollilla. Painonhallinta, 
sopiva liikunta, oikea ravinto ja varhainen puut- 
tuminen heti ensimmäisiin ontumisoireisiin 
ovat yksinkertaisia toimenpiteitä, joilla voimme 
dramaattisesti vähentää kipua ja kärsimystä ai- 
heuttavaa lonkkavikaa. Tutkimus varmasti jatkuu, 
mutta jo nyt olemme löytäneet ratkaisuja tähän 
ongelmaan. 

Lähde: Carol Beuchat PhD:n vuonna 2015 
julkaistu kirjoitus, jonka on suomentanut Satu 
Andersson. Suomennettu artikkeli on julkaistu 
kokonaisuudessaan alunperin PyrriPosti -leh- 
dessä 2/2016 ja 3/2016 sekä Pystykorva-lehdessä 
4/2017. SPJ:n pentuopasta varten tekstin on 
referoinut Heidi Lahtinen. 


on huomattavasti pidempi. Koiralla ei ole oikeutta 
osallistua Kennelliiton koiraharrastustapahtumiin 
dopingvaroajan aikana. Koiran vastuuhenkilö vastaa 
aina siitä, ettei koiran elimistössä ole lääkeaineita tai 
dopingaineiksi luettavia aineita koiratapahtuman 
aikana.. 

Lääkeohje päivitetty 08.10.2020 


Ajantasaiset määräykset ja lääkeohje varoaikoi- 
neen SKL:n sivuilla: 


http://www.kennelliitto.fi > koiraharrastukset 
> antidoping 

Heidi Lahtinen 


Joudutko luopumaan koirastasi? 


Elämä tarjoaa joskus yllätyksiä eikä kaik- 
kea voi ennakoida. Jos elämäntilanteesi 
muuttuu esimerkiksi niin, että joudut luo- 
pumaan aikuisesta koirastasi, apua kodin 
etsintään varmasti löytyy. 


Koirasi kasvattaja on toivottavasti lähin tukihenki- 
lösi kaikissa eteen tulevissa ongelmissa. Aikuisesta 
kodinvaihtajasta voit myös ilmoittaa rotusi pentu- 
neuvojille ja jalostusneuvontaan. 

Myös facebookissa on jokaisella rodulla omia 
harrastajaryhmiään, joiden kautta uutta, hyvää 
kotia voi etsiä. 

Vaikka monet metsästyspystykorvat mielletään yh- 
den ihmisen koiriksi, ei se tarkoita sitä, etteivätkö ne 
sopeutuisi erinomaisesti uuteen kotiin. Voidaankin 
sanoa, että koiramme ovat ”yhden ihmisen koiria 
kerrallaan”. Uuden kodin myötä koira saa uuden per- 
heen, josta se monessa tapauksessa valitsee itselleen 
yhden muita läheisemmäksi. 

Sekin on myytti, etteikö aikuinen ulkokoira sopeu- 
tuisi sisäkoiraksi ja jopa kerrostaloon. Sopeutumista 
nopeuttaa ja sidettä uuteen omistajaan lujittaa ahke- 
ra lenkkeily ja yhteinen puuhastelu uudessa kodissa. 


Kuva: Heidi Lähitinen 


Ole yhteydessä hyvässä ja 
pahassa 

Vastuuntuntoinen kasvattaja kantaa huolta paitsi 
omien kasvattiensa, myös koko rodun tulevaisuu- 
desta. Tästä syystä onkin tärkeää, että kasvattaja 
PYSsyy ajantasalla kasvattiensa kuulumisista. Hyviä 
uutisia on mukava kertoa ja saada, mutta yhtä 
tärkeää sekä kasvattajalle että jalostusneuvonnalle 
on kuulla vastaan tulleista epämukavista asioista. 
Jos esimerkiksi olet huolissasi koirasi luonteesta tai 
terveydestä, ole yhteydessä koirasi kasvattajaan ja 
rotusi jalostusneuvontaan. 
Karjalankarhukoira, pohjanpys- 
tykorva ja suomenpystykorva 
ovat terveitä rotuja. Tästä huo- 
limatta sairauksia ja vikoja voi 
toki esiintyä. Kertomalla avoi- 
mesti näistä vastoinkäymisistä 
rotujärjestön jalostusneuvon- 
nalle, teet arvokasta työtä rotu- 
jemme hyväksi. 

Mia Mäkelä 


Rehellisyys on tärkeää — arvostatko - 
kasvattajan rehellisyyttä vai siistittyä 


totuutta 


Rehellisyys on suuri kysymysmerkki kas- 
vattajan arjessa. Netin yleistyessä kasvat- 
taja voi kertoa kotisivuillaan kasvatustyös- 
tään laajemmin kuin mitä se on mahdol- 
lista pienessä ilmoituksessa lehdessä tai 
kasvattajaesittelyssä. 


Kuinka rehellinen kasvattaja voikaan olla tehdes- 
sään sivustoaan? Vielä on valloillaan ajatus, jonka 
mukaan olettamuksena jokaisen kasvattajan koirat 
ovat kaikinpuolin terveitä ja hyväluonteisia — ai- 
noastaan sairaat mainitaan. Tässä vaiheessa moni 
kasvattaja joutuu pohtimaan USKALTAAKO hän 
julkaista kotisivuillaan kasvateistaan negatiivisia tie- 
toja. Pelko on todellinen — moni tuore pennunottaja 
kiertää tälläisen kasvattajan kaukaa, koska kuvittelee 
kasvattajan teettävän sairaita koiria. 

Asennemuutos olisi siis paikallaan, asiaan tulisi 
puuttua rotuyhdistysten, Kennelliiton ja kasvattaji- 
en toimesta. Kasvattajia tulisi rohkaista kertomaan 
kasvateistaan myös ne negatiiviset asiat ja pennunos- 
tajia tulisi valistaa kuinka tällaista tietoa kannattaa 
käsitellä. 


Täydellistä koiraa etsimässä — 
Pennunostajien valistamisen 
tärkeys 

Koska kaikki koirankasvatus vielä nykypäivänä 
perustuu yhdistelmien tekemiseen jossa yhdistyvät 
kahden koiran geenit, olemme siis tilanteessa jossa 
täydellistä koiraa ei ole syntynyt eikä tule syntymään. 
Jokaisessa yhdistelmässä ja yksilössä on puutteensa 
sekä rasitteensa, jotka tulisi ottaa huomioon jalos- 
tuksessa. 

Kun lähdemme perusajatuksesta, että jokaisessa 
linjassa on puutteensa, voimme miettiä kumpi 
kasvattaja on oikeammilla jäljillä ja teettää toden- 
näköisesti terveemmän pentueen: 


Kasvattaja1: Selvittänyt yhdistelmän sukujen taus- 
tat mahdollisimman tarkasti. Rehellisesti tunnustaa 
itsellensä linjojen rasitteet ja kertoo myös näistä 
pennunostajille. Yhdistelmää valitessa on pyrkinyt 
siihen ettei uroksen puolelta tule samoja terveys- ja 
luonnerasitteita mitä emän puolelta tulee. 

Kasvattaja2: Ei selvitä sukutauluja perinpohjin. 
Mahdollisissa korviinsa kantautuneissa sairaustilan- 
teissa sulkee korvansa tai kehittää syyn miksi ko. vika 
on aiheutettu eikä perinnöllinen. Etsii yhdistelmän 
osapuolet luottaen lähinnä siihen miltä vanhemmat 
näyttävät ulospäin. Pennunostajille vakuuttaa ettei 
koirissa ja niiden suvussa ole mitään rasitteita tai 
riskejä. 


Tällä hetkellä tilanne on se, että kasvattaja 2:n kal- 
taiset kasvattajat saavat pennun helpommin myytyä. 
Ensimmäistä koiraa ostavalle syntyy illuusio jonka 
mukaan tässä yhdistelmässä ei ole mitään riskejä 
minkään suhteen, kun taas kasvattaja1:n pentue on 
yhtä riskiä. Hän ottaa siis pennun tästä ”turvallisesta? 
yhdistelmästä. 

Aikaa kuluu ja pennunostajalle selviää enemmän 
rotuun ja rotuharrastajiin tutustuessaan että hänen 
pentunsa taustalta löytyy vikoja. Omassa pennus- 
sakin on saattanut ilmestyä ongelmia terveyden tai 
luonteen suhteen. Kasvattajasta ei ole enää tukea, 
koska kasvattaja on sitä mieltä että ongelmat ovat 
omistajansa itse aiheuttamia. Tässä vaiheessa omis- 
taja joko uskoo kasvattajaa ja syyttää ongelmista 
itseään tai hän alkaa katsomaan asiaa kriittisesti ja 
huomaa että kasvattaja 2 on joko pimittänyt tietoa 
tai ei halua tietää todellisuutta 


Rehellisyyden tulisi olla 
positiivista mainosta 

Edelliseen esimerkkiin nojaten ongelma on tällä 
hetkellä siinä että rehellisyyttä ja avoimuutta ei 
korosteta tarpeeksi tuoreille koiranostajille, har- 
rastajille ja kasvattajille. Rehellisyys kaipaisi siis 
imagonkohotusta jotta ostajat voisivat vaatia sitä ja 
kasvattajat uskaltaisivat kertoa puutteista. 

Kasvattamisen yksi pakollinen puoli on pentujen 
myyminen — vaikka kuinka kasvattaja rakastaisi 
rotua ja haluaisi viedä sitä eteenpäin omalla jalostus- 
työllään, pitäisi hänen saada pentuja myös myytyä 
eteenpäin. Tässä tulee juuri se ongelma että kuinka 
rehellinen sitä uskaltaakaan olla? 

Kun julkisesti painotetaan rehellisyyden tärkeyttä 
ja ihmisten asennemaailma saadaan muuttumaan 
siihen suuntaan että puutteista rehellisesti kertova 

kasvattaja todellakin ottaa huomioon nämä riskit 
yhdistelmää tehdessä, hän on se vastuuntuntoisempi 
kasvattaja kuin se joka kehuu ja väittää kaiken olevan 
täydellistä — pistäen päänsä pusikkoon. 


Laadi kasvateistasi tilasto 

Mitä enemmän tietoa, oli se positiivista tai ne- 
gatiivista, sen parempi. Kasvattajan pitäisi esittää 
tilastoissaan ainakin rodun mahdolliset PEVISA- 
sairaudet ja niistä kerätyt tulokset. Kysyttäessä 
hänen pitäisi pystyä selittämään miksi tutkimusiän 
ylittäneillä koirilla ei ole tutkimustuloksia? Kaikkein 
positiivisinta on, mikäli kasvattaja kykenee myös 
PEVISA-tulosten lisäksi ilmoittamaan sairaudet, jot- 
ka ei kuulu PEVISA:n piiriin sekä myös ne sairaudet 
joita ei ole pystytty diagnosoimaan. Kysyttäessä kas- 
vattajalla tulisi olla jonkinlainen kuva siitä, ovatko 
nämä sairaudet perinnöllisiä. 

Hyviä, kasvateista muistiin kirjattavia tietoja 
ovat sukupuoli, väri, purenta, hampaisto, kivekset, 
juoksuista tietoa, turkin laatu, mahdolliset koe- ja 
näyttelytulokset, luonnetestitulokset, mitä koira 
harrastaa, terveystutkimustulokset, yleinen terve- 
ydentila (vaikka sitten merkintä terve jos mitään 
ei ole!), onko jälkeläisiä vai onko koira steriloitu/ 
kastroitu, mahdollinen kuolinsyy ja -ikä. 

Hyvä kasvattaja on pitänyt yhteyttä kasvatinomis- 
tajiinsa säännöllisesti, on kiinnostunut kasvateistaan 
ja haluaa jakaa tätä tietoa myös eteenpäin. Näin 
ollen useiden tietojen puuttumiseen ei ole hyvä 
selitys kasvattajalta ettei pennunostaja ole pitänyt 
yhteyttä. Jos tällaisia tapauksia on useita, voidaan 
jo pohtia onko vika kasvatinomistajassa vai kas- 
vattajassa yhteistyöhaluttomuuden suhteen? Aina 
tietysti löytyy niitä vaikeita kasvatinomistajia joista ei 
kuulu mitään pennun ostamisen ja alkuinnostuksen 
jälkeen. Nämä ovat valitettava osuus rehellisenkin 
kasvattajan arjessa, mutta jos näitä tapauksia on 
enemmän sääntönä kuin poikkeuksena, on syytä 
miettiä mistä tämmöinen voisi johtua. 


Nyrkkisääntöjä 
pennunostajalle 

Jos kysyt kasvattajalta yhdistelmän riskejä, mitä 
sukurasitteita suvuista tulee ja miten ne on otettu 
huomioon yhdistelmässä, eikä kasvattaja osaa vasta- 
ta tähän / vastaa ettei mitään ongelmia ole: unohda 
koko yhdistelmä. 

Valitettava totuus on, että jokaisessa yhdistelmässä 
on riskinsä ja mikäli kasvattaja ei niitä tiedosta, 


pelataan pelkällä tuuripelillä ja seuraukset voivat 
olla katastrofaaliset niin pentujen, pennunostajan, 
kasvattajan kuin myös rodunkin kannalta. 

Hyvä kasvattaja kertoo sinulle puutteista pentueis- 
saan ja koirissaan, esittelee sinulle kasvatustyönsä 
ja jalostuskoiransa rehellisesti sekä kriittisesti. Hän 
perustelee sinulle miksi on halunnut juuri kyseisen 
yhdistelmän tehdä, millaisia pentuja siitä on odo- 
tettavissa, millaiset ovat riskit ja miten ne on otettu 
huomioon yhdistelmää tehtäessä. Lisäplussana 
hän voi myös tarjota sinulle terveystakuuta jonka 
mukaisesti hän korvaa sinulle tietyn osan vapaaeh- 
toisesti kauppasummasta mikäli koirassa ilmenee 
jokin puute tai vika. 

Itse kotisivuja selatessani en kauaa viihdy kasvat- 
tajan sivuilla joissa kaikki tilastot viittaavat koirien 
erinomaisuuteen tai mitään tietoa ei edes anneta — 
korkeintaan kauniita kuvia koirista. Jos sivustolla on 
koottu tilastoa kasvattien terveydentilasta eikä siihen 
ole listattu pelkkiä mahdollisia PEVISA-sairauksia, 
otan hatun käteeni ja kumarran. Tällaista kasvatta- 
jaa voin myös suositella minulta sopivaa pentuetta 


kysyvälle. 


Kasvattajat, koiran omistajat — 


panostakaa rehellisyyteen 

Mitä enemmän kasvattajat ja omistajat uskaltavat 
tuoda julki koirissa havaittuja puutteita (esim. ki- 
vesvikaisuus, purentaongelmat, hammaspuutokset, 
sairaudet), sitä paremmin pystytään auttamaan 
rotua eteenpäin. Kun tietoa levitetään rehellisesti, 
voidaan se ottaa huomioon jatkojalostusta tehdessä. 
Rehellisen, avoimen tiedon antaminen auttaa niin 
kasvattajaa itseään, kuin myös pennunomistajaa ja 
myös toisia kasvattajia jotka suunnittelevat uusia 
yhdistelmiä. 

Terveysongelmista kertominen ei saisi olla mörkö, 
vaan iso plussa joka kertoo kasvattajan rehelli- 
syydestä sekä vastuuntunnosta. Meillä kaikilla on 
kasvattajina ja koiranomistajina velvollisuus viedä 
rotujamme parempaan suuntaan. Vaalia saavutettua 
terveystasoa ja vielä parantaa sitä. 

Muista aina arvostaa sitä ihmistä ja kasvattajaa joka 
kertoo puutteista rehellisesti! 


Kehua uskaltaa kuka tahansa, 
mutta kuka uskaltaa 
puhua kriittisesti omistaan? 


Se on se viisas ja parempaa 
tulevaisuutta vaaliva. 

Heidi Lahtinen 

Kuva: Heikki Pekkala 


Koiranpennun valinnassa on hyvä pitää mielessä 
tietyt perussäännöt. Usein on niin, että samassa 
pentueessa on useita pentuja, jotka ovat juuri omalle 
ottajalleen niitä oikeita ja "parhaita". Valintaa helpot- 
taa, jos pennunostaja on jo etukäteen miettinyt mitä 
oikeastaan haluaa. Suuressa pentulaumassa yksilöiden 
seuraaminen on vaikeaa ja siksi katras kannattaakin 
jakaa valintatilanteessa pienempiin ryhmiin. Jos 
esimerkiksi on ottamassa narttua, otetaan vertailuun 
pelkät nartut. 


Uros vai narttu? 

Takavuosina narttupentuja karsastettiin muun 
muassa kiimaa peläten. On totta, että harmittavasti 
metsästys- tai koekauden keskelle sattuva kiima 
haittaa harrastusta. Narttu tulee kiimaan keskimäärin 
5-10 kk:n välein, joten harvoin kiima sattuu vuosittain 
samaan aikaan. 

Vahinkopentujen pelossa ei nartun ottamisesta kan- 
nata luopua, pentuja ei nimittäin synny, jos vahinkoa 
ei päästetä tapahtumaan. Uroksella "kiima-aika" on 
aina silloin, kun lähitienoilta löytyy kiimainen narttu. 

Uros on fyysisesti vahvempi, mutta jaksamiseen 
vaikuttaa sukupuolta enemmän se, miten koiran kun- 
nosta huolehditaan. Uroksen luonne on usein narttua 
kovempi ja voi vaatia omistajalta määrätietoisempaa 
otetta varsinkin uhmaikien aikaan. Yksilökohtaiset 
erot ovat kuitenkin suuria. 

Jos kasvatustyö kiinnostaa, valitaan tietenkin narttu. 


Luonne 

Arka ja syrjäänvetäytyvä pentu on usein pelokas ai- 
kuisenakin. Pentuesisaruksiaan kovassa komennossa 
pitävä päsmäri vaatii puolestaan omistajaltaan koke- 
musta, jotta pennusta ei kehity maailmanomistajaa, 


Pentua valittaessa niiden kykyä käyttää aistejaan ja 
intoa riistanhajulle voi testata esimerkiksi hirvenkoi- 
vella, karhunrasvalla tai teerensiivellä, kuten kuvassa. 


Kuva: Heidi Lahtinen 

Pennun valinta 


Kun on päässyt varmuuteen 
siitä, mikä on omiin tarkoituk- 
siin sopivin rotu ja kun mie- 
leinen pentuekin on löytynyt, 
on kenties vaikein päätös vielä 
edessä: Minkä näistä palleroista 
valitsen? Laskenko viiksikarvat, 
kurkkaanko kitalakeen vai koit- 
telenko päänupin terävyyttä? 
Riittääkö pelkkä maalaisjärki? 


joka ei pahimmassa tapauksessa ole aikuisena enää 
kenenkään hallinnassa. Reipas, rohkea ja itsenäinen, 
ääripäiden väliin sijoittuva pentu on hyvä valinta. 
Neuvo, jonka mukaan on otettava se pentu, joka 
ensimmäisenä tulee luo, ei ole välttämättä ollenkaan 
hassumpi. 

Luonne on vahvasti periytyvä ominaisuus ja onkin 
hyvä tutustua ainakin pentujen emään, ihannetapa- 
uksessa myös isään ennen valintaa. 

Pentuja kannattaa käydä katsomassa ensimmäisen 
kerran jo 5-6 viikon iässä, jolloin ne liikkuvat ah- 
kerasti myös pentuhuoneensa ulkopuolella. Aikaa 
pentujen seuraamiselle on varattava riittävästi, sillä 
esimerkiksi kesken päivänokosten herätettynä pentu- 
een reippainkin vaikuttaa väsähtäneeltä, onnettomalta 
ja apaattiselta. Kasvattajan kanssa on syytä sopia siitä, 
milloin valinta on viimeistään tehtävä. Jotkut kasvatta- 
jat haluavat päättää itse, minkä pennun kukin varaaja 

saa. Tällöin kasvattaja pyrkii löytämään jokaiselle 
pennulle juuri sille sopivimman kodin. 


Pelaavatko aistit? 

Tulevan riistaeläimen hajulla voi testata sitä, miten 
pentueen yksilöt käyttävät aistejaan. Lihapalalla voi 
pentujen näkemättä vetää lattiaan hajujäljen, jonka 
päästä löytyy palkka. Kun pennut päästetään tilaan, 
ovat jotkut hanakampia jäljen seuraajia, kun taas toiset 
saattavat ottaa lihapalasta ilmavainun. Pakastettua 
linnunsiipeä pentujen yläpuolella pidellen voi tutkia, 
mistä pennut alkavat vaistonvaraisesti saalista etsiä 
vainun saatuaan: alkaako pentu sykyillä kuono maassa 
vai älyääkö se etsiä "lintua" yläilmoista. Hyvin jälki- 
vainuinen pystykorva saattaa aikuisena olla hitaampi 
linnun ylösottaja, kuin ilmavainuinen sisarensa. 

Näihin merkkeihin voi tosin suhtautua varauksella, 
sillä pennut kehittyvät eri tahtiin ja myöhemmällä 
oppimisellakin on suuri vaikutus siihen, millainen 
metsästyskoira pennusta lopulta kehittyy. 

Näyttöön vai käyttöön? 

Jos koiran kanssa aiotaan harrastaa myös näytte- 
lytoimintaa, on valinnassa kiinnitettävä tarkempaa 
huomiota ulkonäköön. Rungon mittasuhteista saa 
jonkinlaisen käsityksen jo luovutusiässä, samoin 
kuin mahdollisista värivirheistä. Pahat purentavirheet 
näkyvät jo maitohampaissa ja uroksen molempien 
kivesten olisi hyvä olla luovutusiässä kivespusseissa 
tunnusteltavissa. 

Sukupuolileimasta saa parhaan käsityksen vertai- 
lemalla pentueen yksilöitä toisiinsa. Otsapenkereen 
jyrkkyys, alaleuan voimakkuus ja korvien asento an- 
tavat nekin jo vinkkiä tulevasta. Luovutusikäisen pen- 
nun häntä on vielä suhteettoman lyhyt, mutta sen tule- 

Kuva: Kristiina Mäkelä 

vaa asen- 
toa voi 
päätellä siitä, 
missä asen- 
nossa häntä 
koiran taka- 
puolesta lähtee. 
Jos pystykor- 
van häntä «+ 
suuntaa jo ji 
luovutus- % 
iässä tyvestä 
suoraan eteen ja siitä 
kupeelle kaartuen, 

ei sen asennossa = 
todennäköisesti ole 
moittimista vanhempanakaan. 

Aikuisena selän päällä makaava häntä on usein osoit- 
tanut samaa taipumusta jo pikkupentuna. 


Kasvattaja auttaa 

Kokenut kasvattaja osaa kertoa pentujen yksilöllisis- 
tä piirteistä parhaiten - onhan hän seurannut katraan 
kehitysta alusta alkaen. Kannattaa kysyä kasvattajan 
mielipidettä siitä, mikä tai mitkä pennut hänen mie- 
lestään parhaiten täyttäisivät ostajan asettamat vaati- 
mukset ja miksi. Lopullinen päätös pennun valinnasta 
on ostajan kuitenkin tehtävä itse, ellei kasvattaja pidätä 
tätä oikeutta itselleen. 

Pennun valinnasta ei kuitenkaan kannata kasata 
itselleen liikoja paineita, sillä on olemassa lukuisia 
esimerkkejä siitä, miten joku on saanut elämänsä 
koiran juuri siitä yksilöstä, joka ei kenellekään muulle 
kelvannut... 


21 


Heidi Lahtinen 


Tarhaan vai juoksulank 
Entä millainen kop 12 


Metsästyspystykorvat ovat aktii- 
visia koiria, jotka nauttivat siitä, 
että saavat seurata ympäristönsä 
tapahtumia. Pelkkänä sisäkoi- 
rana elo käy helposti tylsäksi - 
toisaalta koiraa ei pidä unohtaa 
tarhaankaan, vaan päivittäisestä 
seurustelusta ja lenkkeilystä on 
huolehdittava n.k. ulkokoiran- 
kin kohdalla 


Valitako koiralle tarha vai juoksulanka? Siinäpä 
kysymys. Jatkuva pannassa olo syö koiran karvaa 
ja haittaa näyttelymenestystä. Susialueella langassa 
nököttävä koira on pihaan eksyvälle hukalle helppo 
saalis. Kiimaisen nartun juoksulankaan unohtamises- 
ta ei seuraa kuin ongelmia. Kaikesta tästä huolimatta 
juoksulanka vaikuttaa olevan monelle koiralle tarhaa 
mieluisampi kytkentävaihtoehto. Tarhallakin on kui- 
tenkin puolensa. 


Alä erota laumasta 

Koira on tunnetusti laumaeläin, eikä viihdy tar- 
hassaan tai langassaan pihan perillä. Koiran pitoon 
tarkoitettujen tilojen on oltava sellaisia, että koiralla 
on kuulo- ja näköyhteys pitopaikassa tai sen ympä- 
ristössä tapahtuvaan toimintaan sekä mahdollisuus 
sosiaaliseen kanssakäymiseen. 

Koiraa saa muuten kuin tilapäisesti pitää ulkona 
yhteen paikkaan kytkettynä vain asuttuna olevan 
rakennuksen välittömässä läheisyydessä. Alle vuoden 
ikäistä koiraa saa vain tilapäisesti pitää ulkona yhteen 
paikkaan kytkettynä. 

Koiraa saadaan pitää sen kuljetukseen tarkoi- 
tetussa laatikossa tai häkissä taikka muussa vas- 
taavassa pienikokoisessa säilytystilassa vain, jos 
eläimen kuljettaminen, sairaus tai muu tilapäinen 


ja hyväksyttävä syy sitä vaatii. Sisällä koiraa ei saa 
pitää kytkettynä muutoin kuin hyväksyttävästä syystä 
tilapäisesti ja lyhytaikaisesti. 


Juoksulanka 

Vaivattominta on sijoittaa juoksulanka kahden 
rakennuksen väliin niin, ettei puihin ja pensaisiin 
sotkeutumisvaaraa ole. Pannan on oltava leveä ja 
tukeva, eikä se saa kuristaa. 

Alle vuoden ikäistä koiraa saa vain tilapäisesti pitää 
ulkona tietylle paikalle kytkettynä. Tarhassa oloa on 
kuitenkin harjoiteltava jo pennusta pitäen, mutta 
juoksulankaan ei aivan pientä pentua pidä kytkeä. 
Naruunsotkeutumisvaara on suuri ja ellei esimer- 
kiksi taluttimessa kulkeminen suju vielä rutiinilla, 
on keskenkasvuisella suuri kiusaus vapautua narusta 
hampaillaan. 

Jos juoksulanka on mahdollista sijoittaa niin, että 
koira pääsee siitä käsin tervehtimään vieraat ja hy- 
västelemään lähtijät, löytää alueeltaan varjoa ja päi- 
vänpaistetta ja kenties kaivettavan kukkapenkinkin, 
kotiutuu se lankaan yleensä hyvin. 

Juoksulankaan oppineelle koiralle on helpompi 
tarhattomissa kyläpaikoissa ja erämajoilla järjestää 
siedettävät olot, tästä syystä myös tarhakoiran yleis- 
sivistykseen olisi hyvä kuulua edes suppea oppimäärä 
juoksulankaharjoittelua. 

Narttukoiran omistaja ei kuitenkaan kiimojen 
vuoksi tarhatta pärjää. Kunnollinen tarha on 
= myös susialueella koiran paras turva. 


Mikäli tonttia riittää, voi koirille aidata valvottuun 
käyttöön tarhaa laajemman juoksuaitauksen tai 
aidata koko pihan. Kuvassa kahdella pystykorvalla 
| ja yhdellä ajokoiralla on ahkerassa käytössään 
1600m2:n laajuinen, 120cm:n korkuisella verk- 
koaidalla rajattu alue. Huomaa myös tarhoihin 
rakennetut tähystyslavat! Kuva: Heidi Lahtinen 

Koiran tarhan on oltava sellainen, että se pitää paitsi 
koiran sisällä, myös kutsumattomat vieraat ulkona. 
Vaikka omalle nartulle riittäisi tarhamateriaaliksi 
pelkkä rautalankainen kanaverkko, ei hento materiaali 
pidättele kiima-aikana kiihkeitä sulhasia tai pahat 
mielessä pihaan hiippailevaa susihukkaa. 

Verkkovalikoima on nykyään laaja. Ison juoksu- 
tarhan tai koko pihan aitaamiseen riittää kevyempi 
materiaali, mikäli koira ulkoilee alueella valvottuna. 
Varsinaisessa koiratarhassa kannattaa kuitenkin pa- 
nostaa laatuun. Rauta- ja maatalouskaupat myyvät 
kaksi metriä korkeaa, paksulankaista teräsverkkoa 
koiratarhatarpeiksi 20 metrin rullissa. Markkinoilla 
on myös käteviä elementtitarhoja. 

Valettu tarhanpohja on helppo pitää puhtaana, mut- 
ta koiran kannalta se on hieman tylsä. Tarhan pohjan 
voi myös päällystää betonilaatoilla - osin tai kokonaan. 

Maapohjaiseen tarhaan on pian kaivettu jos jonkin- 
laista onkaloa, mikä vaikeuttaa tarhan puhtaanapitoa. 
Tällaisessa tarhassa koira on myös aina pölyinen, 
minkä etenkin mustan koiran omistaja huomaa. 

Verkon ali kaivamista voi estää siten, että heti 
maan alle, n.50cm verkosta sisälle päin, upotetaan 
katiskaverkko. Mikäli koira oppii kiipeämään 
tarhasta ulos, on yläreuna varustettava sisään 
päin taivutetulla lipalla. 

Tarhan ovelle on syytä jättää niin korkea 
kynnys, että oven avaaminen on talvellakin 
vaivatonta. 

Oleskeleepa koira sitten tarhassa, juoksu- 
langassa tai sisällä, on sitä lenkitettävä sään- 
nöllisesti. Tarhaan tai muuhun oleskelutilaan 
tehdyt ulosteet on siivottava pois riittävän 
usein. Keväällä lumien sulettua on syytä teh- 
dä perusteellisempi siivous. Betonipohjainen 
tarha on helppo pestä vaikkapa painepesurilla. 
Maapohjaisesta siivotaan huolella kaikki talven 
aikana huomaamatta jääneet ulosteet ja tämän 
jälkeen kostea maa kalkitaan rakennuskalkilla. 
Koiraa ei pidä päästää kalkittuun tarhaan heti 
käsittelyn jälkeen, sillä voimakkaan emäksise- 


Kopin katon on syytä olla sellainen, että koira pääsee 
sinne tarkkailemaan ympäristöään. Mikäli koppi ei 
tähän sovellu, on koiralle hyvä rakentaa tarkkailulava 
varta vasten. Kuva: Rita Haapasaari 


nä vasta levitetty kalkki paitsi desinfioi, myös ärsyttää. 
Maan kosteudesta riippuen kalkitun maan pH palaa 
normaaliksi 1-2 viikossa. 

On huolehdittava siitä, että koiralla on tarhassa 
kesähelteellä riittävästi varjoa. 


Koppi 

Kopin varustetaso riippuu muun muassa siitä, olei- 
leeko koira pääasiassa ulkona vai sisällä. Koppi voi olla 
lämmitetty tai lämmittämätön - tärkeintä on että se 
on kuiva ja vedoton. Kopin on oltava aina maasta irti 
nostettu ja usein kesähelteellä koiralle mieluisin paik- 
ka onkin kopin alle jäävä "kellari", joko itse kaivettu 
tai kaksijalkaisten tekemä. Kopin voi rakentaa itse, 
ohjeita löytyy vaikkapa kirjaston nikkarointikirjoista. 
Ostamalla pääsee usein helpommalla - kannattaa 
tutustua esimerkiksi vankiloiden valikoimiin. 

Tuulikaappi on hyvä, mutta ei välttämätön. Ikkuna 
lisää viihtyvyyttä, mutta ilmankin pärjää hyvin. 

Jos koira ei viihdy kopissa tai repii suojan sen suulta, 
syynä saattaa olla puutteellisen ilmanvaihdon aiheutta- 
ma kosteus. Ulkonaoloon tottunut koira ei kovaakaan 
pakkasta hätkähdä, mikäli sen turkki pysyy kuivana. 
Koirasta vapautuva lämpö ja hengitysilma kostuttavat 
kopin nopeasti, mikäli kopin ilmanvaihto ei ole riittä- 
vä. Koiraa ei pidä myöskään kovalla pakkasella ottaa 
tunniksi, pariksi "sisälle lämmittelemään". Tässä ajassa 
sen kuurainen turkki ehtii sulaa, muttei kuivua ja niinpä 
se uudelleen ulos laskettuna vasta onkin viluinen. Ko- 
villa pakkasilla sisään otettua koiraa olisikin pidettävä 
lämpimässä niin pitkään, että sen turkki on pohjavillaa 
myöten kuivunut, eli mielellään yön yli. 


Tuuletuksen 


oltava riittävää! 
Koirankopistakaan ei saa teh- 
dä tiivistä pulloa, vaan tuule- 
uksen on pelattava. Kuvani 
lämpöeristetty koppi on jo 
ensimmäisen talven jälkeen 
Ihomeessa, kun koirasta vapau- 
uvalle kosteudelle ei ole olluti 


[poistumistietä. 
Riippumatta siitä, onko koppi 
lämmitetty vai ei, on ilmanvaih- 
o varmistettava esimerkiksi 


Heidi Lahtinen 


Peruskoppi 


Koirankopin on lain mukaan oltava sellainen, että se antaa koiralle riittävän suojan kyl- 
myyttä, kuumuutta, kosteutta ja vetoa vastaan. Kopin on oltava myös rakenteeltaan ja 
materiaaliltaan sellainen, että se on helposti puhdistettavissa. Malleja on lukuisia - tässä yksi 
peruskoppi, jonka malli on saatu "kentältä" ja k on KAORnöSä osoittautunut toimivaksi. 


Pohjan ja katon tukipuut 
voi mitoittaa niin pitkiksi, 
että kopin eteen saa niiden 
varaan rakennettua katetun 
kuistin. 

Vaikka kuistia ei tehtäisi, 
katon on ulotuttava seini- 
en ulkopuolelle sivuilta n. 
5cm, takaa n.10cm ja edestä 
1n.20cm. 


50x50mm 


50x100mm 


 Sakslan 


doitus 


50mm 
styrox 


Katto on loivasti taakse 
päin viettävä ja huopa- 
päällysteinen. On tärkeää 
huolehtia riittävästä tuu- 
letuksesta jättämällä esim. 
takaseinän ja katon väliin 
15mm:n rako. 

Katto on irrotettava. 

Oviaukkoon kiinnitettävä 
läppä estää vetoa samoin 
kuin korkea kynnys. Erilli- 
nen tuulikaappi olisi tässä 
kaikkein tehokkain. 


Mitat 


Nurkkalauta 


| Aukko | 
1.25-30cm x 
30-40cm 


vau) aukon 


= 


NPAAAAS NAAAMIVA A 


Mittaa istuvan koirasi korkeus = kopin sisäkorkeus. 
Mittaa koirasi pituus, kun se makaa kyljellään rentona. 
Lisää tähän 5-10cm, niin saat kopin sisäpituuden 
Mittaa kyljellään makaavan koirasi "korkeus" etuvarpais- 
ta korvankärkiin. Lisää tähän 5-10cm, niin saat kopin 
sisäleveyden. 

Aukon on oltava sen kokoinen, että koira kulkee siitä 
mielellään. Parempi vedon kannalta, ettei ole liian suuri. 


Lämmitys ja pehmusteet 
Lämmitys helpottaa kopin kuivana pysymistä, mutta 
tällöinkin on muistettava huolehtia ilmanvaihdosta. 
Lattia- tai kattolämmitys lienee kätevin. 
Lämmittämättömässäkin kopissa metsästyspysty- 

korva pärjää hyvin. Talvella koppi on syytä varustaa 
runsaalla määrällä sellaista pehmustetta, joka ei het- 
kessä jauhaudu pölyäväksi. Kauran olki on hyvä, rukiin 
tahtoo olla liian kova ja herkästi murtuva. Koppiheinä 
olisi kuivattava aivan nuorena, ennen tähkimistä, eikä 
sitä saa säilytyksessä päästää homehtumaan. Puun- 
lastuvillasta on monella hyviä kokemuksia, samoin 
hamppu-koppikuidusta. Hamppu on rakenteeltaan 
puukuitua kestävämpää. Aluksi on syytä seurata, ettei 
koira innostu syömään kuivikkeita. 

Muista vaihtaa pehkut riittävän usein, ennen kuin 
ne alkavat pölistä. Tarkkaile samalla, pysyykö koppi 
kuivana kovillakin pakkasilla. 

Rovaseudun Pystykorvakerho ry:n kirjoituksesta toimitta- 


nut SPJ:n tiedotustoimikunta 


Pennun alkeiskoulutus 


Hyville metsästyskoirille on usein yhteistä ohjaajan ja koiran välinen hyvä suhde. Luot- 
tamuksen rakentaminen aloitetaan heti pennun muutettua uuteen kotiin. Kaikessa 
alkeisopetuksessa on hyvä pitää mielessä, että samalla rakennetaan perustusta koko 
myöhemmälle metsästyskoulutukselle ja yhteiselolle. 


Pennun kanssa on seurusteltava paljon. Pentua kul- 
jetetaan mukana päivittäisillä kävelyretkillä, jotta se 
saa tarpeellista liikuntaa. Retkiä tulee tehdä usein ja 
erilaisiin paikkoihin ja ympäristöihin, mutta pentua 
ei saa liikaa rasittaa. Tällöin se tottuu omistajaansa, 
oppii luottamaan häneen, ja vastaavasti omistaja 
oppii tuntemaan vähitellen pennun luonteen. Jos 
pentua osataan käsitellä sen luonteen mukaisesti 
oikein, se kiintyy omistajaansa elinikäisesti. 

Pentu totutetaan parin kuukauden vanhana huone- 
siistiksi. Pentu oppii tämän nopeasti, vaikka pieniä 
vahinkoja voi toki sattua muutaman kuukauden ajan. 
Pentu on hyvä laskea ulos heti sen herättyä, sillä si]- 
loin tyhjennystarve on ilmeinen. Pennulle opetetaan 
sen nimi ja totutetaan se omaan makuupaikkaansa. 
Makuupaikan tulee olla vedoton ja rauhallinen. 
Pennulla tulisi olla aina mahdollisuus ruokailla ja 
nukkua rauhassa, jotta siitä ei kehittyisi säikkyä vaan 
rauhallinen ja luottavainen koira. Tämä seikka tulisi 
myös lasten ymmärtää, ettei koiraa pidettäisi ”leluna” 
ja sille kehittyisi terve side lapsiin. 

Koira on laumaeläin ja koiran asema on olla lau- 
man arvojärjestyksessä alimpana. Pentukin kaipaa 
rakkautta ja rajoja, mutta ennen kaikkea johdon- 
mukaisuutta: jos jokin on kiellettyä, se on sitä aina. 
Myös käskyjen ja kieltojen on oltava selkeitä ja 
johdonmukaisia, pitkät lepertelyt annetun käskyn 
perusteista ja sen noudattamatta jättämisen seura- 
uksista kannattaa unohtaa. 


Pennun on päästävä jo varhain tutustumaan metsään, 
tulevaan työmaahansa. Kuva: Kullervo Mansikkala 


Pentuna koiralle on helpointa opettaa myös yksin- 
oloa. Ilman pitkällisiä hyvästejä se jätetään yksin 
kotiin vaikkapa kauppareissujen ajaksi. Porun ja 
valituksen edessä on pidettävä pää kylmänä - mitä 
useammin annat periksi, sitä varmemmin omistat 
lopulta aikuisen, eroahdistusta potevan koiran. 


Panta, talutin ja jukuripää 

Koira on hyvä ennen varsinaista metsästyskoulu- 
tusta totuttaa 2-5 kuukauden ikäisenä taluttimeen 
ja siinä kulkemiseen. Taluttimen esille ottamisesta 
tulisi tehdä koiralle mukava tapahtuma, josta seuraa 
jotain hauskaa. Jos koiraa ei totuteta taluttimeen 
kunnolla tulee siitä hermoja raastava ”veturi”, 
joka ei ole lenkittäjän mieleen. Taluttimessa kul- 
kemiseen voi saada arvokkaita harjoitteluvinkkejä 
vaikkapa lähipaikkakunnan koirakoulusta, joita 
monet kennelyhdistykset järjestävät. Missään vai- 
heessa kytkettyä koiraa ei saa rangaista siten, että 
se yhdistäisi rankaisun remmiin ja luokse tuloon. 
Varmana epäonnistujana voidaan pitää remmiä 
rankaisuvälineenä käyttävää puuhastelijaa. Aivan 
pienen pennun kanssa lenkiksi riittää pihamaalla tai 
puistossa käyskentely ja ympäristöön tutustuminen 
kytkettynä. 

Pennun olisi opittava luokse tulo kutsusta kaikissa 
tilanteissa. Silloin sitä ei enää tarvitsisi harjoitella, 
kun pitäisi saada koira pois metsästä mahdollisessa 
ongelmatilanteessa. Herkkusuuta voi houkutella 
vaikkapa kuivatuilla maksanpaloilla joita voi aina 
pitää mukana taskussaan. Kun pentu tulee luo, sitä 
hyvitellään, silitellään, tartutaan ehkä ohimennen 


Kuva: Anni Asikainen 


pantaan, palkitaan lopuksi herkulla ja annetaan 
sen jatkaa touhujaan. Kaikesta harjoittelusta 
huolimatta koira saattaa koetella kärsivällisyyttä 
jälleen 1-1,5 vuoden uhmaiässä. Silloin siitä on 
suunnattoman hauskaa pysytellä juuri niin kau- 
kana luokse kutsujasta, ettei kytkeminen aivan 
onnistu. Kun pohjatyö on pentuna tehty hyvin, 
alkaa yhteistyö jälleen sujua koirasi ohitettua 
hankalan iän. 

Taajamissa tai maanteillä koira oppii nopeasti 
varomaan autoja. Ajoneuvon lähestyessä koira 


kä % 
ohjataan tien reunaan, hiljennetään vauhtia tai * jo 


jopa pysähdytään hetkeksi. Tämä opittu taito '* 

voi myöhemmällä iällä pelastaa koiran hengen, 5 
sen palatessa syyspimeällä metsästysretkeltään. 5" * 

Koiraa ei saa koskaan lyödä! Koulutuksessa "> 
hyvä lähtökohta on palkita pentu oikeasta toi- 
minnasta ja jättää huono käytös huomiotta. Tämä 
ei tarkoita sitä, että pentu saa kiipeillä pöydillä tai 
näykkiä ihmisiä ilman mitään seuraamuksia. Niin 
palkkaamisessa kuin kieltämisessäkin tärkeintä on 
ajoitus. Jos koira saadaan itse teosta kiinni jostakin 
kielletystä, kuten vaikkapa ruokapöydältä, ei ole 
viisasta ensin kuvata someen hauskaa videota ja 
reagoida kurittomuuteen vasta sitten. Kiipelijä ko- 
mennetaan pois pöydältä välittömästi ja sen jälkeen 
kehutaan pöydältä poistumisesta. 

Hampaiden vaihtuessa pentu mielellään hammas- 
telee ja näykkii, mikä ei ole mukavaa. Jos kiellot eivät 
mene perille, käsien tilalle voi tarjota puruluuta 
tai lelua. Pennulle voi myös järjestää hieman aivo- 
jumppaa kätkemällä muutamia herkkupaloja huo- 
neeseen ja pyytää pentua etsimään niitä. Harjoittelu 
kannattaa aloittaa helpoilla piiloilla, kunnes leikki 
on tullut tutuksi. Jos mikään ei auta, voi riehuvan 
ja näykkivän pennun eristää hetkeksi koiraportin 
taakse tai toiseen huoneeseen. Takaisin perheen luo 
se pääsee, kunhan on rauhoittunut. 


Mennään metsään 
Retket ulotetaan vähitellen yhä 
kauemmaksi kotoa metsään, jol- 
loin pennusta katoaa eksymispelko 
ja se liikehtii ennen pitkään yhä 
kauemmaksi isännästään. Aivan 
nuoren, varsinkaan aremman met- 
sästyspystykorvan pennun kanssa 
ei välttämättä ole viisasta harjoitella 
luokse tuloa koiralta piiloutuen. Tär- 
keämpää olisi opettaa sille rohkeutta 
ja luottamusta siihen, ettei omistaja 
katoa, vaikka pentu uskaltautuisi 


Kuva: Laura Seppälä 

Ji 


ain * : ; akan viä 
hiukan kauemmaksikin. Usein jo tässä vaiheessa 
pentu aikaa haukkua pikkulintuja ja seurata niitä. 

Samalla voidaan välillä harjoitella luokse tuloa ja 
taluttimessa kulkemista. Näillä reissuilla pentua 
voidaan totuttaa myös sellaisiin eläimiin, joihin ei 
toivota sen suuntaavan mielenkiintoaan, kuten porot 
pohjoisessa. Jos se tuntee niihin kiinnostusta, tulisi 
touhu karsia selvästi, mutta tarpeellista varovaisuutta 
noudattaen pois. 

Koiran tulisi oppia matkustamaan autossa, jossa 
sillä voi kuitenkin aluksi olla pahoinvointia ja ar- 
kuutta tulla kyytiin. Tällaisessa tapauksessa matkasta 
tulisi tehdä mahdollisimman mieluisa kokemus eikä 
ensimmäisten kyytien tarvitse olla pitkiä. Ensim- 
mäiset matkat voi suunnata mieluisaan paikkaan, 
jolloin koira yhdistää auton tapahtumaan. Erityisesti 
tulee varoa, ettei pahoinvointiin taipuvaista koiraa 
ruokita ennen kuljetusta, sillä vastasyönyt pentu on 
herkkä oksentelemaan. Samoin pennun voi totuttaa 
veneeseen tai moottorikelkkaan jos haluaa koiransa 
kulkevan mukana retkillä. 

Jos halutaan tulevaisuudessa ohjata metsästys- 
pystykorvan liikkumista maastossa, sille voidaan 
jo pentuna ryhtyä opettamaan myös liikkumista 
käsi- ja vihellysmerkkien mukaan ja luokse tulo 
koirapilliä apuna käyttäen. Tällä voidaan vaikuttaa 
koiran kulkuun maastossa ja saada koira tarvittaessa 
nopeasti paikalle. Koirapillin äänen koira kuulee 
useita satoja metrejä, eikä se pelota äänellään riistaa. 

Pennun poistuessa hieman kauemmaksi omistajan 
luota sille annetaan pieni vihellysmerkki, jolloin se 
tavallisesti kääntyy tulemaan nopeasti luokse tai 
ainakin kiinnittää huomionsa omistajaan. Tällöin 
osoitetaan ojennetulla kädellä haluttuun suuntaan 
ja otetaan samalla sinnepäin muutamia askelia. En- 
nen pitkää pentu kiirehtii omistajan ohi osoitettuun 
suuntaan, jolloin taas annetaan vihellysmerkki ja 
näytetään sille päinvastaista suuntaa. Näin jatka- 
malla harjoittelua saadaan pentu liikkumaan käden 
viittauksin risteilemällä ohjaajan edessä. 


Paukut ja vesi 

Pennun on totuttava myös veteen. Harjoittelu on 
syytä tehdä lämpimällä ja muutenkin mahdollisim- 
man miellyttäväksi kokemukseksi. Pennun annetaan 
itsenäisesti tutustua veteen matalassa rantavedessä. 
Kun se uskaltaa kahlata vedessä, voidaan sille heitellä 
keppiä tai risuja, jotta saataisiin koira syvemmälle 
ja uimaan. Sille voidaan näyttää itse esimerkkiä 
menemällä veteen ja houkuttelemalla se leikin 
varjolla uimaan. Aluksi pentu voi säikähtää pohjan 


Heidi Lahtinen, kuva: Aage Lahtinen 


Pohjakuntoa 


P 


”katoamista” ja se pyrkii pian rantaan. Sitä ei pidä 
estellä, vaan yrittää uudelleen houkutella uimaan. 
Kaiken tulee tapahtua pennun ehdoilla, eikä sitä saa 
missään nimessä heittää veteen. 

Varhaiskasvatukseen kuuluu myös pennun totut- 
taminen laukauksiin. Tämä tapahtuu helpoimmin 
käyttämällä apumiestä ampujana tai ottamalla koira 
mukaan ampumaradalle. Ensin pysytellään kau- 
empana ampumapaikasta, esim. puolen kilometrin 
päässä, sitten ehkä seuraavilla kerroilla siirrytään 
lähemmäksi ampumapaikkaa, kunnes todetaan, ettei 
pentu enää reagoi laukauksiin pelokkaasti. Aluksi 
käytetään ampumisessa pienikaliiberista asetta ja 
pentu on pidettävä ampujan takana, ettei laukauksen 
paine pääse kohdistumaan koiran korviin. Myös on 
varottava äkillisiä ja yllättävästä suunnasta tulevia 
laukauksia, kunnes pentu on niin tottunut, että se 
voidaan pitää irti laukauksen aikana. Laukauksia 
ei pidä läsnäolijoiden päivitellä, vaan niihin olisi 
ihmisten parasta olla reagoimatta mitenkään. Pen- 
nulle voi ensimmäisillä kerroilla keksiä laukausten 
ajaksi muuta mukavaa puuhaa, palloleikkiä tai 
muuta sille mieluista. Jos perheessä on vanhempi, 
paukkuvarma ja pennun kanssa hyvin toimeentuleva 
koira, voi tämän rauhallinen käytös olla pennulle 
hyvä esimerkki. 

Jos koiraa ei näin totutella huolella laukauksiin, voi 
sille tulla paukkupelkuruus ja koira on käytännölli- 
sesti katsoen metsästyskoirana pilalla. 


öräilemällä! 


Koiraa ei ole hyvä viedä metsään kylmiltään, vaan sitä on valmistettava metsästys- 
kauden alkuun hyvissä ajoin. Viileillä ilmoilla pyöräily on oiva tapa kohottaa kuntoa. 
Hellekesänä lenkille kannattaa lähteä vasta iltamyöhällä tai aamuvarhaisella. 


Ennen kuin koiran kanssa lähdetään metsälle, tulisi 
kaikin puolin varmistua siitä, että koira on fyysisesti 
riittävän hyvässä kunnossa ja terve. Loishäätö on 
hyvä tehdä hyvissä ajoin ennen kauden alkua eikä 
rutiininomainen eläinlääkärintarkatuskaan ennen 
metsästys- ja koekauden alkua ole huono ajatus. 

Jotta koiralle juoksu maittaisi jahtikauden alusta 
lähtien, olisi sen saatava säännöllistä liikuntaa koko 
vuoden. Polkupyörälenkeillä koiralle saa luotua hy- 
vän peruskunnon ja juoksutus saa myös käpälät kes- 
tämään paremmin. Kesäkuumilla ei juoksuttamaan 
kuitenkaan pidä lähteä, vaan lenkit olisi ajoitettava 
viileimpään vuorokaudenaikaan. Hyvä nyrkkisääntö 
on, että jos pyöräilijä tarkenee mukavasti lyhythihai- 


sessa paidassa, on pyöräilykeli koiralle liian kuuma. 


Fi liian nuorena 

Keskenkasvuista koiraa ei saa rasittaa liian yksi- 
toikkoisella ja raskaalla liikunnalla. Parasta nuoren 
koiran kuntoliikuntaa on vapaana touhuilu. On 
kuitenkin syytä pitää mielessä lakipykälät, joiden 
mukaan yli 5 kuukauden ikäinen koira on pidettävä 
kytkettynä 1.3.-19.8. 

Yli vuoden ikäisen koiran kanssa voi aloittaa 
pyöräilyn opettelun. Lenkkien pituus ja vauhti on 
kuitenkin sovitettava koira kunnon ja kehitysvai- 
heen mukaisiksi. Kovalla alustalla juostessa myös 
käpälät joutuvat kovemmalle koetukselle kuin met- 

sässä ja lenkkien pituutta tulisikin kasvattaa vähän 
kerrassaan. 


Totuttelemalla alkuun 

Koira tottuu yleensä pyöräilyyn hyvin nopeasti. 
Aluksi pyörää kannattaa taluttaa koiran vieressä 
ja hypätä satulaan vasta sitten, kun koira ei enää 
vierasta sitä. 

Totutteluvaiheessa on erittäin tärkeää seurata koi- 
ran ilmeitä ja aikomuksia. Kokenut koira alkaa usein 
hivuttautua sivuun ja jarrutella, kun iso tarve yllät- 
tää. Kokematon sen sijaan voi kyykistyä tarpeilleen 
yllättäen ja jos siitä seuraa raju tempaisu hihnasta, 
tulee pyöräilystä koiralle helposti epämiellyttävää. 


Metsästyskoiran 
kunnosta on tärkeää 
huolehtia myös jahti- 
kauden ulkopuolella. 
Alle vuoden ikäisen 
koiran kanssa ei pidä 
vielä tehdä rankkoja 
lenkkejä, mutta ai- 
kuisille sopivat niin 
pyörä-, hiihto-, kuin 
kelkkalenkitkin, ku- 
ten tässä. Kuva: Evi- 
Maria Järnberg 

Pissataukoja voidaan pitää 
silloin tällöin, ”strategisesti 
sopivissa paikoissa”, kuten 
' suuremmissa risteyksissä 
muutaman kilometrin vä- 
lein. Juottotaukojakin on 
syytä pitää tarpeen mukaan. 


Kypärä ja peili 
omaksi turvaksi 

Koiran juoksuttamiseen 
'! paras pyörä on tukeva ja 
W jalkajarrullinen. Peili lisää 
turvallisuutta, kun takaa lä- 
hestyvän liikenteen huomaa 
ajoissa. 

Omaan päähän on syytä 
laittaa kypärä, eikä hihnaa 
pidä kietaista ohjaustankoon eikä rullata tiukasti 
käden ympäri. Koiran juoksutukseen on tarjolla 
pyörään kiinnitettäviä telineitä, jotka jättävät pyö- 
räilijän kädet vapaiksi. Jos juoksutettavia koiria on 
useampia, voi kuitenkin olla turvallisempaa pitää 
hihna kädessä. 

Hihnan on oltava niin lyhyt, että koira juoksee 
pyörän rinnalla ja korkeintaan etupyörän kohdalla. 
Kaikkeen on varauduttava - kokematon koira saat- 
taa pujahtaa väärälle puolelle jopa pyörän keskeltä, 
polkimien sivusta. Jos koiria on useampia, hihnojen 
on hyvä olla kiinni toisissaan. 

Valjaissa oikealla puolen 

Pelkässä pannassa koiraa ei pidä koskaan juoksut- JN 
taa. Paras varustus pyörälenkkeilyyn ovat sopivan i 
kokoiset valjaat. Ne päällä voi olla lupa jopa hieman 
vetää, vaikka se olisi pannan kanssa hihnalenkeillä | 
kiellettyä. 

Itse juoksutan koiria aina oikealla puolella, ojan 
reunassa. On turvallisempaa, että pyöräilijä on 
autojen ja koiran välissä. Jos koiralla on tapana an- 
taa autoille kyytiä tai se säikkyy niitä, on viisainta 
pysähtyä autojen ohituksen ajaksi. 

Juoksutettiinpa koiraa kummalla puolella tahansa, 
on juoksuttajan oltava ehdoton siinä, että koiran 
on aina ja joka tilanteessa pysyttävä vain sallitulla 
puolella. 

Paitsi koiraa, pyöräilijän on myös tarkkailtava ym- 
päristöä. Kissat, jänikset, oravat ja muut koirat olisi 
hyvä hoksata ennen omia juoksutettaviaan. 

Koirat voivat olla mestareita pujottautumaan irti 
valjaista. Turvallisuutta lisää, jos pannan ja valjaat 
yhdistää toisiinsa turvatapsilla, kuten tässä keltaisella 
heijastinremmillä. Veto tapahtuu valjailla, mutta 
mikäli koira pujottautuu niistä irti, pysyy se edelleen 
Turvallisia lenkkejä! pannastaan kytkettynä. 


Tuolta löytyy video kirjoittajan ensimmäisistä omista potkukelkkatreeneistä: 
https://www.youtube.com/watch?v=uMsaGzJ9toU 


Harrasta koirasi kanssa ympäri vuoden 


”Kaiken nähnyt” metsästyspystykorva ei 
näyttelykehässäkään pienistä hätkähdä. 


Yhdessä aEThä lujittaa 
suhdettanne ja tekee metsäs- 
tyksestäkin nautinnollisempaa. 


Kuva: MikköYKauppila 


Heidi Lahtinen 


Pennun kehityskaudet | 


Koiranpentu kasvaa ja kehittyy vuodessa 
sydämiä murskaavasta karvapallosta ai- 
kuisuuden kynnyksellä olevaksi nuoreksi. 


Vuosi jakautuu selkeisiin kehityskausiin, 
jotka jokaisen pennunomistajan on hyvä 
tuntea ja käyttää hyväkseen. 


0-2 viikkoa 

Pennut syntyvät sokeina ja ovat täysin riippuvaisia 
emonsa huolenpidosta. Niiden tunto- ja hajuaisti 
ovat jo kehittyneet ja omien ihmisten onkin hyvä 
kosketella pentuja jo tässä vaiheessa, emää kuiten- 
kaan huolestuttamatta. Vieraiden ihmisten tai koiri- 
en ei ole syytä vielä lähemmin tutustua tulokkaisiin. 
Pentujen päivät kuluvat syöden ja nukkuen. 


2-3 viikkoa 
Pennut alkavat nähdä ja kuulla. Oppiminen alkaa 
ja on tärkeää, että ensikokemukset ovat positiivisia. 


3-4vkoa, kuva: Heikki Pekkala 


Emon käytös painuu hyvin mieleen ja tästä syystä 
emoa on edelleen varottava järkyttämästä. 

On huomattu, että pentujen päivittäinen käsittely 
on hyödyksi niiden myöhemmälle kehitykselle. Si- 
littely ja sylissä pitäminen auttavat niitä liittämään 
ihmisen hajuun positiivisia mielikuvia. 


3-4 viikkoa 

Pennut alkavat saada emon maidon lisäksi kiinteää 
ravintoa. Niiden liikuminen alkaa sujua, eikä virt- 
samiseen ja ulostamiseen tarvita enää välttämättä 
emon apua. 

Kuuluu ensimmäiset haukahdukset ja nujakointia 
opetellaan. 

Leimautuminen alkaa. 


4-7 viikkoa 

Voimakkaan leimautumisen kausi. Pentujen on 
saatava olla ihmisten kanssa tekemisissä päivittäin ja 
riittävästi. Niitä on hyvä käsitellä myös yksilöllisesti. 

1-2vkoa, kuva: 
Heikki Pekkala 

Tällä kaudella pentujen on hyvä tavata erilaisia ih- 
misiä ja tutustua mahdollisuuksien mukaan perheen 
muihin koiriin. Keskinäisissä leikeissä ja aikuisten 
koirien parissa pentu oppii tärkeitä sosiaalisia taitoja. 
Pentujen olisi tutustuttava myös laajemmin elinym- 
päristöönsä, pentuhuoneen ulkopuolella. 5-6 viikon 
iästä lähtien niiden olisi hyvä päästä kirmailemaan 
ulkona päivittäin. Kasvattaja voi opettaa jo tässä 
vaiheessa pennuille, että vihellys tarkoittaa ruokatar- 
joilua ja sana "ulos" mukavaa pihalle pääsyä. 

Pennut ovat periaatteessa kokonaan vierotettuja 
emon maidosta kuusiviikkoisina, mutta emo saattaa 
antaa niiden imeä satunnaisesti jopa lähes luovutusi- 
kään asti. Tällä ei ole enää niinkään ravitsemuksellista 
merkitystä, mutta tapa vahvistaa varmasti pennun 
perusturvallisuuden tunnetta. Pennun henkiselle 
kehitykselle on erittäin tärkeää, että se saa kasvaa 
sisarustensa ja emon parissa 7-8 viikon ikään asti. 


7-8 viikkoa 


Tämä on pennulle paras ikä muuttaa omaan kotiin 


avs ju 


6vkoa, kuva:HL 

ja vierottua emästä ja sisaruksistaan. 


8-12 viikkoa 

Tässä iässä kaikki hyvä ja paha painuu pennun 
mieleen tehokkaasti ja pysyy siellä usein koko 
loppuelämän, oppimiskyky on suurimmillaan! 
Näinä kuukausina pentu oppii helposti sanojen 
merkityksen, selkeät kiellot, sallitun ja kielletyn. 


Suuria järkytyksiä tulisi välttää ja tavata esimerkiksi" 


vain sellaisia vieraita koiria, jotka eivät ole pentua 
kohtaan liian rajuja. Näinä viikkoina pentu muodos- 
taa itselleen käsityksen siitä, millaisia muut koirat, 


Suursalmi 


vieraat eläimet ja esimerkiksi erilaiset ihmiset ovat. 

Käytöskoulutus kannattaa aloittaa luoksetulosta 
leikin varjolla. Myös yksin jäämistä kannattaa jo 
opetella, mutta pennun pysyvä paikka ei ole tarha. 
Koirasta kehittyy sitä sopeutuvampi ja oppivaisempi, 
mitä virikkeellisemmässä ympäristössä se on saanut 
kehittyä. 

Pennun turkkia voi jo harjailla, korvia ja käpäliä 
tutkia, "mitata" säkäkorkeutta ja nostella ohimennen 
huulia, ikään kuin purentaa tarkistaen. On kuitenkin 
pysyttävä kohtuudessa, ettei käsittely jää pennun 
mieleen epämiellyttävänä muistona. 

Lähiympäristöön voidaan tehdä pieniä tutustumis- 
retkiä, jolloin tähän uuteen kiehtovaan maailmaan 
tutustutaan pennun ehdoilla. On varottava, ettei 
pentu esimerkiksi eksy ja hätäänny tästä, sillä tällainen 
järkytys saattaa aikuisena oirehtia huonona hakuna. 

Mitä enemmän pennun kanssa puuhaillaan, sitä 
vahvemmaksi side sen ja omistajan välillä muodostuu. 

Älä koskaan ota pentua mukaan seuraamaan ilotu- 
litusta, kovaäänisiä yleisötapahtumia, ampumakisoja 
tai muita vastaavia, joissa koettu suuri mielenliikutus 
saattaa jättää jälkensä siihen koko loppuelämäksi. 

Taluttimeen opettelu sujuu yleensä paljon parem- 
min lähempänä 12, kuin 8 viikon ikää. 


apa—= 


7vkoa, kuva: Paula Ruoholainen * 


12-17 viikkoa 

Kolmekuinen pentu alkaa osoittaa jo omaa tah- 
toa ja alkaa etsiskellä paikkaansa laumassa. Mitä 
vahvempi ja hallitsevampi se on luonteeltaan, sitä 
vähemmän sille pitäisi antaa tilaisuuksia saada 
tahtonsa taistellen läpi. Pennun ruokarauhaa ei 
saa koskaan häiritä. Jos sillä ei ole tarvetta pentuna 
puolustaa ruokaansa, ei se sitä yleensä myöskään 
aikuisena tee. 

Jos pentu ryhtyy aggressiivisesti puolustamaan 
jotain omimaansa esinettä, on parasta kokeilla 
ensin vaihtokauppaa - tähän keinoon yleensä myös 
emo turvautuu. Jos ei suoranainen vaihto onnistu, 
kannattaa pentu höynäyttää johonkin kiinnosta- 
vampaan puuhaan, vaikkapa pallon tai herkkupalan 
perään. Nöyryyttä ja malttia opetetaan myös esi- 
merkiksi antamalla pennulle lupa syödä vasta sitten, 
kun se on ensin istuutunut rauhallisesti. Rauhallinen 
puheen sävy toimii yleensä paremmin kuin tiukka 
käskytys. Esimerkiksi sukan varastanut pentu luopuu 
aarteestaan paljon helpommin, kun sitä maanittelee 
sanomalla: ”Kiiitooos”; kuin jos komentaisi kiivaasti: 
”IRTI!” 

Arkaa pentua pitää rohkaista ja tukea, antaa sille on- 
nistumisen elämyksiä. Mikäli pennulla on voimakkai- 
ta valtapyrkimyksiä, sen kanssa ei kuitenkaan pitäisi 
leikkiä taisteluleikkejä, joissa sen annetaan voittaa. 

Pentua ei saa koskaan lyödä. Sen on opittava 
kuitenkin, että kieltoja on toteltava ja että tottele- 
mattomuudella on seurauksensa. Aikuisista koirista 
voi tässäkin tapauksessa ottaa mallia. Ne ovat hyvin 
kärsivällisiä pennun kanssa, mutta komentavat lo- 


4 kk, kuva: HL 


SI 


pulta esimerkiksi ärähtämällä ja puremalla pentua 
kuonosta. Jos omistajan kiljahdus tai murahdus ei 
saa pentua lopettamaan käsien näykkimistä, voi 
nulikan kuonoa puristaa niin, että pentu ulvahtaa. 
Samalla kielletään tiukasti. Komentajan on oltava 
vikkelä ja tarkka, sillä käsittelystä karkuun päässyt 
pentu yleensä vain innostuu saamastaan huomiosta 
ja näykkii jatkossa entistä riehakkaampana. 

Jos pentua on jouduttu komentamaan, on sitä 
kehuttava ja mielellään palkittava heti, kun se 
toimii toivotulla tavalla. Oikeasta toiminnasta pal- 
kitseminen nopeuttaa oppimista ja tekee omistajan 
pyynnön noudattamisesta pennulle positiivisen 
kokemuksen. 


5-7 kuukautta 

Pentu on nöyrä ja miellyttämishaluinen. Se on kui- 
tenkin vielä "lapsi", jolta ei saa vaatia liikaa, on aina 
muistettava ensin opettaa, ennen kuin vaaditaan. 
Fi pidä kuitenkaan hyväksyä lepsuilua siinä, minkä 
pennun tiedetään osaavan: luoksetuloharjoitusta 
esimerkiksi ei pidä keskeyttää siksi, että pentu sattuu 
keksimään jotain mielenkiintoisempaa puuhaa. Jo- 
kainen periksi anto kostautuu myöhemmin. Toisaal- 
ta on hyvä myösennakoida - jos pentu on keskittynyt 
johonkin kiinnostavaan mutta sallittuun puuhaan, 
on parempi jättää luoksetuloharjoitus sellaiseen het- 
keen, jolloin onnistuminen on todennäköisempää. 

Pentu nauttii yhteistyöstä ihmisen kanssa ja sen 
kanssa kannattaakin puuhailla mahdollisimman 
paljon. Metsästysopetus voidaan varovasti aloittaa, 
pennun jaksamista seuraten. Tärkeää on päästä 
tutustumaan tuleviin riistamaihin usein, vaikkeivät 
päivän retket tuntikausia kestäisikään. 


6-7 kuukauden iässä pentu nauttii yhtei- 
sestä tekemisestä ihmisen kanssa - olipa 
puuha sitten vaikkapa rakennustyötä tai 
oikeaa hirvenmetsästystä. 


Kuva yllä: Heidi Lahtinen, 
oikealla: Teijo Viitala. 

7-12 kk 

Koira saavuttaa sukukypsyyden yleensä 6-10kk:n 
iässä ja tämä puberteettikausi tekee pennusta ailah- 
televan ja oikukkaan. Vuoden kummallakin puolen 
koetaan uhmaikä, jolloin omistajan kärsivällisyyttä 
koetellaan. Luoksetulo ei suju, koska pennusta on 
suunnattoman hauskaa päästää omistaja metrin, 
parin päähän ja kirmaista sitten villisti karkuun. 
Toisinaan suositellaan varsinaiseen tottelevaisuus- 
koulutukseen jopa taukoa näiksi vaikeimmiksi 
kuukausiksi. 

Pentu nauttii edelleen yhdessä tekemisestä. Metsä- 
retkien lisäksi kannattaa aina silloin tällöin harrastaa 
kaupunkiretkiä ja vaikkapa koirakoulua ja järjestet- 
tyjä näyttelytreenejä pelkässä sosiaalistamismielessä. 


yli 12 kk 

Koiran fyysinen ja henkinen suorituskyky alkaa 
vasta vuoden vanhana olla sellainen, että vaativampi 
koulutus voidaan aloittaa. Uhmaikiä on vielä edessä, 
esimerkiksi urokset saattavat testata arvojärjestyksen 
pysyvyyttä vielä parin vuoden iässä. Kun pennusta 
asti koiralle on johdonmukaisesti osoitettu sen tur- 
vallisen paikan olevan lauman alimpana, selvitään 
näistä uhmailuista yleensä helpolla. 

Jo ennen lopullista aikuistumista koiralle kannat- 
taa opettaa sekin, että esimerkiksi kuka tahansa 
hirviporukan jäsenistä saa tulla kaadolle ja kytkeä 
koiran. Koiran omistajan on syytä myös opastaa 
koiriin tottumattomampia seurueen jäseniä oikeaan 
toimintaan, ettei varsinkaan nuorelle koiralle jää 
kovakouraisesta kohtelusta huonoa kuvaa seurue- 
jahdista, vaan että se kokee seuruetovereidenkin 
olevan mukavia veikkoja. 


Lähteet: 
SPJ:n jalostusnumero 1B/2001 

Saki Paatsama: Terve ja sairas koira 
Anders Hallgren: Koiranongelmia ja ongelmakoiria 
Helena Koskentalo: Parempaan pentutulokseen 

Kuvat ja teksti: Heidi Lahtinen 


Näyttelykoulutus 


Koiranäyttelyssä koirayksilöä verrataan 
rotunsa rotumääritelmään ja tämän 
perusteella tuomari arvioi koiran rotunsa 
tyydyttäväksi, hyväksi, erittäin hyväksi tai 
erinomaiseksi edustajaksi. Mikäli koiralla 
on jokin vakava, rotumääritelmän vas- 
tainen piirre, voidaan sille antaa arvioksi 
"hylätty". 

Varsinkin nuori koira voi tottumatto- 
muuttaan olla kehässä niin vallaton, ettei 
tuomari kykene antamaan siitä oikeuden- 
mukaista arviota. Jotta kotiinviemisiksi ei 
saataisi tällaista "EVA-ei voida arvostella" 
- tuomiota, näyttelykäyttäytymistä kan- 
nattaa harjoitella. 


Vaikka koirastaan ei ole kaavaillut mitään kehäket- 
tua, kannattaisi se käyttää koiranäyttelyssä edes ker- 
ran. Mitä useampi metsästyspystykorva vuosittain 
arvostellaan, sitä selkeämpi kuva jalostusneuvonna!- 
le syntyy siitä, mikä on rodun yleinen taso ja onko 
ulkonäkö mahdollisesti muuttumassa johonkin 
suuntaan. Jotta näyttelyreissu olisi mahdollisimman 
mukava kokemus kaikille osapuolille, kannattaa 
käyttäytymistä hieman harjoitella. Sievästi hihnassa 
kulkeva ja käsittelyä sietävä koira on tavallisessa 
arkielämässäkin kuritonta mukavampi kumppani. 


Hampaat 

Jokaiselta koiralta tarkastetaan purenta, eli asettu- 
vatko etuhampaat sievästi saksipurentaan vai onko 
koiralla kenties tasa-, ylä- tai alapurenta. Tarkistuk- 
sessa koiran leuat ovat kiinni ja tuomari raottaa etu- 
huulia purennan vilkaisten. Huulta sivusta nostaen 
tuomari kurkistaa, puuttuuko koiralta välihampaita. 

Jo muutaman kuukauden iästä lähtien koiran 
huulta voi ohimennen kohottaa aina silloin tällöin, 
samalla sanoen esimerkiksi: "hampaat". Aluksi ei 
ole tarpeen edes tutkia itse purentaa, ennen kuin 
koira on tottunut huulen kohotteluun. Pieni palkka 
onnistuneen kohotuksen jälkeen on poikaa. Toistoja 
voi olla vaikkapa päivittäin, mutta ei koskaan ker- 
ralla niin montaa, että koira tuskastuu. Parasta on 
vilkaista suuhun aina kerran silloin ja toisen tällöin. 
Kun purennan katsominen sujuu omalta porukalta, 
voi harjaantunutta vierasta pyytää tekemään saman. 
Hampaiden katsominen on näyttelykehässä ensim- 
mäisiä toimenpiteitä ja jos se menee painimiseksi, 
on koiran koko näyttelyvire usein mennyttä. 


Tuomarit kiinnittävät huomiota myös hammas- 
puutoksiin. Tavallisimmin koiralta puuttuu väliham- 
paita heti kulmahampaiden takaa. Näiden puuttei- 
den toteamiseksi riittää usein, että huulia raotetaan 
sivusta. Tätäkin kannattaa harjoitella samalla kuin 
purennan tarkistamista. 


Kivekset 

Jokaiselta uroskoiralta tarkistetaan, ovatko sen mo- 
lemmat kivekset laskeutuneet. Tämän tuomari toteaa 
käsikopelolla usein takaa päin. Kun koira totutetaan 
pienestä pitäen ihmisen kosketukseen, myös tällai- 
seen harvinaisempaan, ei ongelmia pitäisi syntyä. 


Mitta 


Usein tuomari haluaa varmistua koiran koosta 
mittaamalla sen säkäkorkeuden. Koiran olisi tällöin 
seistävä ryhdikkäänä, tasaisella alustalla. 

Pennun harjoittamiseen riittää periaatteessa pelkkä 
kepakko, joka painetaan ohimennen koiran säään 
päälle aina silloin tällöin. "Mittaamista" voi harjoi- 
tella myös vieraan kanssa ja kehut tietenkin päälle! 

Kun tuomari lähestyy mitan kanssa, voi koiran 
ohjaaja kyykistyä koiransa viereen, kuoputtaa sitä 
korvalliselta samalla kääntäen koiran päätä vaivih- 
kaa hieman poispäin mittaajasta. Jos mittatikun las- 
keutuminen selän päälle on koiralle tuttu tuntemus, 
ei se tästä lyyhisty, vaan mittaus sujuu ongelmitta. 
Liike 

Jotta tuomari kykenee muodostamaan itselleen 
käsityksen koiran liikkeistä, tulisi hänen nähdä 
koira luonnollisessa ravissa edestä, sivulta ja takaa. 

Jos koira kiskoo hihnassaan kovasti, ei liikkeiden 
arvostelu ole aina mahdollista. 

Koiraa kannattaa opettaa päivittäisillä lenkeillä 
juoksemaan ohjaajansa vasemmalla puolella kisko- 
matta. Sitkeys palkitaan ja riittävällä harjoittelulla 
kovinkin pukari oppii kulkemaan kiskomatta. 


Seiso! 

Metsästyspystykorvia ei asetella näyttelykehässä 
mihinkään asentoon, vaan ne arvostellaan niin sa- 
notusti "vapaasti". Tämä tarkoittaa sitä, että koiran 
olisi seistävä muutaman metrin etäisyydellä arvoste- 
levasta tuomarista sivuttain ja ryhdikkäänä niin päin 
asettuneena, että häntäkin näkyy hyvin. 

Paikallaan seisomista voi harjoitella vaikkapa ko- 
mennolla "seiso", jolloin koira palkitaan kun se on 
malttanut olla hetken aivan kauniina ja reippaana 
paikallaan. Monilta yksilöiltä tämä esiintyminen 
sujuu luonnostaan, kun hihnassa kiskomisesta on 
opittu pois. Esiintyminen on helppoa myös silloin, 
kun koiraa on riittävästi totutettu muiden koirien ja 
suurten ihmisjoukkojen keskellä oleiluun, eikä sillä 
ole näistä huonoja kokemuksia. 

Koiraa saa reipastaa kehässäkin makupaloilla, 


mutta häiritsevään ja äänekääseen innostamiseen 
kehän ulkopuolelta kehätoimitsija saattaa puuttua. 

Mikäli koiran esiintymisvire laskee ja häntäkin 
alkaa painua, reipas juoksupyrähdys kehän ympäri 
usein auttaa. 


Koirakoulusta 
näyttelykokemusta 

Mikäli jokin kennelyhdistys järjestää paikka- 
kunnallasi koirien koulutustilaisuuksia, kannattaa 
6-12kk:n ikäisen pennun kanssa mennä mukaan. El- 
lei koirakoululla ole erillisiä oppitunteja näyttelykou- 
lulaisille, kannattaa mukana olla silti. Koirakoulussa 
totutaan ohittamaan ja kohtaamaan muita koiria 
kiskomatta ja opettajaa voi pyytää tarkastamaan 
oman näyttelyoppilaan purentaa, kiveksiä ja korke- 
utta. Olenpa kerran itse pyytänyt kouluttajaa jopa 
nostamaan pystykorvanarttuani, kun tiesin tulevan 
näyttelyn tuomarilla olevan tapana tällaisen painon- 
arvioinnin. Mikäli itse ei halua opettaa pennulleen 
sen kummempia tottelevaisuusliikkeitä, voi näiden 
harjoitusten aikana seistä hiljaa rivissä ja seurata 
muiden treeniä, arvokasta "esiintymiskoulutusta" 
metsästyspystykorvalle sekin! 


Mikäli paikkakunnallasi 
Ww järjestetään näyttelytreene- 
jä tai muita koulutustilai- 
suuksia, kannattaa metsäs- 
tyspystykorvankin kanssa 
| mennä mukaan. Vaikkei 
muuta, tapahtumista voi 
hankkia sosiaalisia taitoja 
ja esiintymiskokemusta. 


Pohjanpystykorva- ja suomenpystykorvajaostot pitävät yllä lis- 
taa tukihenkilöistä, jotka auttavat aloittelijoita mieltä askarrut- 
tavissa asioissa. Tukihenkilölistat löytyvät Pystykorva-lehdestä 


ja suomenpystykorvien osalta myös kartalta: 
https://spj.fi/kartta-suomenpystykorvaharrastajille/ 

Heidi Lahtinen 


Hanki näyttelytulos 
ajoissa - 
arvokisoihin ja 
käyttövalio-titte- 
liin vaaditaan näyt- 
telytulos 


Metsästyspystykorville tarkoitettujen 
koiranäyttelyiden buumi sijoittuu vuoden 
ensimmäiselle puoliskolle ja vilkkainta on 
kevättalvella. Syksy on paitsi metsästyksen, 
myös käyttökokeiden aikaa. HIRV-kokei- 
siin ja LINT- kokeisiin saa osallistua ilman 
näyttelytulosta, mutta näyttelytulosta 
vaaditaan viimeistään silloin, kun osal- 
listutaan arvokisaan tai haetaan koiralle 
käyttövalion titteliä. 


Metsästyspystykorva saa osallistua linnunhaukku- 
tai hirvenhaukkukokeeseen yhdeksän kuukautta 
täytettyään. Mainituissa kokeissa ei ole enää erikseen 
avointa ja voittajaluokkaa vaan vain yksi luokka, 
HIRV tai LINT. HIRV- tai LINT-kokeeseen osallis- 
tuvalta koiralta ei vaadita näyttelytulosta. 

Syksyllä metsästyspystykorville järjestetään näytte- 
lyitä vain harvakseltaan ja siksi koiralle onkin syytä 
hankkia edes jonkinlainen näyttelytulos heti pian sen 
täytettyä yhdeksän kuukautta. Monissa arvokisoissa 
sääntöjen edellyttämä näyttelytuolos on saatava 
koiran täytettyä 15 kuukautta. Koiranäyttelyiden 
pentuluokka on epävirallinen, joten siitä saatu 
näyttelyarvio ei riitä. 

Kun koira on saanut riittävät koetulokset käyttöva- 
lion titteliä varten, on sillä tittelin saadakseen oltava 
myös riittävä näyttelytulos (15 kuukautta täytettyään 
vähintään hyvä). 


v 
Yksilöarvostelun jälkeen luokan koirista valitaan 
kilpailuluokassa neljä parasta ja ne asetaan parem- 
muusjärjestykseen. 


Arvokisaan vähintään 
HYVÄ 15-kuisena 


Jos koira osoittautuu niin lahjakkaaksi riistankä- 
sittelijäksi, että herää haave osallistua sen kanssa 
johonkin lajin arvokisaan, on nuorena hankittu 
näyttelytulos syytä päivittää. Arvo-otteluihin pääs- 
täkseen koiran on usein pitänyt saada näyttelystä 
vähintään hyvä (H) sen täytettyä 15 kuukautta. 
Tällöin ei alle 15-kuisena hankittu tulos siis enää 
riitä - ei se parempikaan. Sama sääntö pätee silloin, 
kun koiralle anotaan käyttövalion arvoa. 


Arvokisojen näyttelyvaatimuksia: 
Kuningatar-ottelu, Hirviherra, Met- 
sopoika ja Pikkutilikku 

Vähintään laatuarvostelussa hyvä koiran täytettyä 
9 kk. 


Tappisarvi-kisa 
Alle 15 kkikäiseltä koiralta ei vaadita näyttelytulosta, 
kilpailupäivänä 15 kk täyttävillä ja sitä vanhemmilla 
on oltava näyttelystä vähintään laatumaininta hyvä. 
Haukku-ottelu, Hirvenhaukut ja 
Pohjanpystykorvien SM 
FCI:n tunnustaman maan kenneljärjestön 
hyväksymässä koiranäyttelyssä vähintään 
laatuarvostelulla hyvä palkittu 15 kuukautta 
täytettyään. 
(Korona-pandemian aikana 
näyttelytulosvaatimuksissa on 
ollut väliaikaisia lievennyksiä) 


Edessä loistava tulevaisuus? Suomenpystykorvan 


' pennut 6vkoa. Kuva: Anneli Honkanen 

Merja Tammi (päivitetty 2022 Heidi Lahtinen) 


o (Ä 
Koiranäyttelyyn! 
Koiranäyttelyyn saa osallistua rekisteröity 
koira, joka on rokotettu ja tunnistusmerkitty 
asianmukaisesti sekä on terve. Järjestettävis- 
tä koiranäyttelyistä löytyy tietoa Koiramme- 
lehdestä, jossa julkaistaan kaikkien näytte- 
lyiden tiedot n. 2-3 kk ennen näyttelyä. Tar- 
kempaa tietoa tulevista näyttelyistä löytyy 
osoitteesta www.kennelliitto.fi -> tapahtu- 
makalenteri. Tapahtumakalenterista löytyy 
linkit näyttelyiden omille www-sivuille, kun 
ne on julkaistu. 

Karjalankarhukoira, pohjanpystykorva ja 
suomenpystykorva kuuluvat FCI:n roturyh- 
mään 5. Myös maininta ryhmästä ”osa 5” 
koskee ko. rotuja. 

Näyttelyyn on ilmoittauduttava näyttelyn www- 
sivuilla annettujen ohjeiden mukaan. Ilmoittautu- 
mista ei kannata jättää aivan viime tippaan, sillä 
myöhästyneitä ilmoittautumisia ei hyväksytä. Isom- 
pien näyttelyiden ilmoittautuminen päättyy yleensä 
noin kuukautta ennen näyttelyä, pienemmissä 
ilmoittautumisaika on toisinaan pidempi. Nykyään 
useimpiin näyttelyihin ilmoittaudutaan sähköisesti. 

Ilmoittautumisessa vaadittavat tiedot löytyvät koi- 
ran rekisterikirjasta. Koira ilmoitettaan sen oikealla 
rekisterinimellä, ei kutsumanimellä ja rekisterinu- 
meron näppäilyssä kannattaa olla huolellinen 


Arvosteluluokat 

Koiraa näyttelyyn ilmoitettaessa on lomakkeeseen 
merkittävä, missä luokassa koira esitetään. Se voi 
kasvattaja- ja jalostusluokkaa lukuun ottamatta kil- 

pailla vain yhdessä laatuarvosteluluokassa. Ilmoittaja 

voi itse valita luokan sääntöjen, eli koiran iän sekä 

näyttely- ja koetulosten perusteella. 

e — (Pentuluokka (PEK) =7kk-alle9kk) 

e — Junioriluokka (JUN) 9kk-alle 18 kk 

e — Nuorten luokka (NUO)15 kk - alle 24 kk 

e — Avoin luokka (AVO) 15kk - ei yläikärajaa 

e — Käyttöluokka (KÄY) — 15 kk - ei yläikärajaa 

e — Valioluokka (VAL) 15 kk - ei yläikärajaa 

e — Veteraaniluokka (VET) 8 v — ei yläikärajaa 
Arvosteluluokkaa varten koiran on täytettävä 

luokkaan vaadittava ikä viimeistään näyttelypäivänä. 
Pentuluokat ovat epävirallisia ja ne järjestetään 

vain näyttelytoimikunnan niitä anottua. 
Rotujärjestöjen erikoisnäyttelyissä voi olla ns. 

pikkupentuluokka, jonka ikäraja on 5 kk — alle 7 kk. 


Jotta koiran voi ilmoittaa käyttöluokkaan, tulee 
sillä olla koetulos/koetuloksia. Karjalankarhukoi- 
ralla, pohjanpystykorvalla ja suomenpystykorvalla 
vaatimuksena on vähintään 1 x LINT 1 tai 2 x 
LINT 2 tai 1 x HIRVI (LINT=linnunhaukkukoe, 
HIRV =hirvenhaukkukoe). Mikäli koira on Suomeen 
rekisteröity, ei koetulosta tarvitse erikseen ilmoittaa, 
sillä se löytyy kennelliiton tietokannasta. 

Suomen muotovalio (FIN MVA) on ilmoitettava 
aina valioluokkaan, ellei koiralla ole oikeutta osal- 
listua käyttö- tai veteraaniluokkaan. Valioluokkaan 
voi Suomen muotovalioiden lisäksi ilmoittaa koiran, 
joka on jonkin FCI:n tunnustaman kenneljärjestön 
muotovalio tai vahvistettu, kansainvälinen muoto- 
valio. Juniori-, veteraani- tai käyttövalionarvot eivät 
yksinään oikeuta osallistumaan valioluokkaan. 


Näyttelypaikalla 
Näyttelynjärjestäjä lähettää 
W noin viikkoa ennen näyttelyä 
= o kaikille koiransa näyttelyyn 
4 ilmoittaneille kirjeen tai sähkö- 
postin, jossa on mm. ajo-ohjeet, 
M arvosteluaikataulu ja numero- 
N lappu. Ota mukaan näyttelyyn 
M kirje, numerolappu, hakaneula 
numeroa varten sekä koiran 
rekisterikirja ja mahdolliset 
erilliset rokotustodistukset. Koi- 


Koiranäyttelyssä tuomari haluaa 
nähdä koiran liikkeet ravissa. 
Koiran muut ulkomuoto-ominai- 
suudet hän arvioi koiran seistessä 
sivuttain tuomariin nähden. 

ralle lisäksi näyttelyhihna ja vesikuppi. Hihnan 
on hyvä olla siisti ja sopivan mittainen, jotta saat 
koirasi hallittua ahtaassakin kehässä. Fleksit kan- 


nattaa unohtaa. Näyttelypaikalla pitää olla ajoissa, 
kirjeessä annettujen ohjeiden mukaisesti. On hyvä 
olla tietoinen myös näyttelysääntöjen ohjeesta, 
jonka mukaan koiran esittäjän asusteissa ei saa olla 
mainintaa kennelistä, kasvattajasta, omistajasta eikä 
esitettävästä koirasta. 

Ilmoittaudu tarkoitukseen osoitetussa paikassa heti 
paikalle tultuasi, järjestäjät tarkastavat tällöin koirasi 
rekisterikirjan, rokotukset ja satunnaisotannalla tun- 
nistusmerkinnän. Vuoden 2007 alusta alkaen koira 
on saattanut joutua näyttelyssä myös doping-testiin. 

Kun olet ilmoittautunut, seuraa arvostelun etene- 
mistä kehässä, jotta olet paikalla kun koirasi luokka 
kutsutaan kehään. Järjestäjiltä voit ostaa käsiohjel- 
man, joka helpottaa näyttelyn seuraamista. Nykyään 
monet näyttelyt käyttävät sähköistä käsiohjelmaa, 
mobiililuetteloa, jonka voi ostaa Showlinkin mobii- 
lisovelluksella. Mobiilisovellus on ladattavissa App 
Store- ja Google Play -sovelluskaupoista nimellä 
”Showlink”. 

Kehästä myöhästynyt koira voi saada vain laatu- 
arvostelun. 


Kehän tapahtumat 

Kehätoimitsija kutsuu koirat kehään luokittain 
numerolla. Kussakin luokassa arvostellaan ensin 
urokset ja sitten nartut. Yleensä tuomari katsoo 
koirat luokittain ensin yhdessä, kehän ympäri 
vastapäivään juoksuttaen ja sitten jokaisen koiran 


Laatuarvostelun jälkeen kehäsihteeri 
osoittaa värillisellä lätkällä, mikä on 
laatuarvostelun tulos. Kuvassa oleva 
koira on kilpailuluokassaan sertifikaatin 
arvoinen (SA). Kuva Heidi Lahtinen 


käsitellä itseään, katsoa purenta, vilkais- 
ta välihampaat ja uroksen ollessa kysees- 
sä tarkistaa kivekset. Monet tuomarit 
myös mittaavat koiran säkäkorkeuden. 
Tuomari arvostelee koiran sen seistessä 
sekä liikkuessa. 

Suomessa jokainen näyttelyyn osallis- 
tuva koira saa kirjallisen laatuarvostelun. 
Kehäsihteeri osoittaa saadun palkinto- 
sijan värillisellä lätkällä kunkin koiran 
arvostelun jälkeen. 


Laatuarvostelun tulos osoitetaan seuraavin värein: 


erinomainen (ERI) punainen 
erittäin hyvä (EH) sininen 
hyvä (H) keltainen 
tyydyttävä (T) vihreä 
hylkäävä (HYL) harmaa 
ei voida arvostella (EVA) ruskea 


sertifikaatin arvoinen (SA) vaaleanpunainen 


Jos koiralle osoitetaan laatuarvostelussa keltaista, 
vihreää, harmaata tai ruskeaa väriä, niin koiran- 
omistaja voi hakea kehätoimitsijalta arvostelulo- 
makkeen ja halutessaan poistua näyttelystä. Sama 
koskee sinisen värin saanutta, jos punaista saaneita 
on vähintään neljä. Koiran saadessa punaista (tai 
sinistä), se osallistuu ko. luokan kilpailuluokkaan. 
Mikäli punaisen värin saaneita koiria on neljä tai 
enemmän niin sinisen värin saaneet koirat eivät 
osallistu kilpailuluokkaan. 

Kehätoimitsija kutsuu jatkokilpailuihin mene- 
vät koirat kehään niin ikään numeroilla. Jatkoon 
menevät kaikki punaisen värin (ERI) laatuarvos- 
telussa saaneet. Mikäli punaisen värin saaneita on 
vähemmän kuin neljä osallistuvat kaikki sinisen 
värin (EH) saaneet koirat myös jatkokilpailuun. 
Kehätoimitsijalta kannattaa kysyä, jos on epävarma 
jatkokilpailuihin pääsystä. Kilpailuluokka seuraa 
välittömästi, kun kaikki kyseisen luokan koirat on 
laatuarvosteltu, eli mikäli koirasi sai erinomaisen 
tai erittäin hyvä laatumaininnan, älä poistu kauas 
kehän laidalta. 

Kilpailuluokassa tuomari sijoittaa neljä parasta 
koiraa paremmuusjärjestykseen. Kilpailuarvostelun 
sijoitukset osoitetaan seuraavin värein: 


1. punainen 
2. sininen 
3. keltainen 
4. vihreä 


Tuomari voi harkintansa mukaan antaa sekä kil- 
pailuarvostelussa sijoittuneille että muille luokassa 
kilpailleille, erinomaisella palkituille koirille SERTI- 
FIKAATIN ARVOISEN (SA), joka oikeuttaa koiran 
rotunsa paras uros- ja paras narttu-luokkaan. 


Kaikissa arvostelua koskevissa kysymyksissä 
voit kääntyä kehätoimitsijan puoleen. Järjestäjiltä 
voit tiedustella, mitä mahdollisia palkintoja koira 
saa ja mistä ne voi noutaa. Näyttelytoimikunnan 
on jaettava ruusuke seuraavista saavutuksista ja 
palkintosijoista: sertifikaatti, varasertifikaatti, CA- 
CIB (=kansainvälinen sertifikaatti), vara-CACIB, 
NORD-sertifikaatti, NORD-varasertifikaatti, junio- 
risertifikaatti, veteraanisertifikaatti, ROP (=rotunsa 
paras), VSP (= vastakkaisen sukupuolen paras), 
kunniapalkinto, Suomen muotovalio. 

Esinepalkinto on jaettava seuraavista saavutuksista 
ja palkintosijoista: sertifikaatti, NORD-sertifikaatti, 
CACIB, ROP, VSP, ROP- ja VSP-pentu, ROP- ja 
VSP-veteraani, ROP-kasvattaja, ryhmäkilpailussa 
sijoittuneet, näyttelyn paras (BIS) -kilpailussa neljän 
parhaan joukkoon sijoittuneet. 

Urokset ja nartut arvostellaan erikseen lukuun 
ottamatta rotunsa paras- (ROP) ja kasvattaja- ja 
jalostusluokkia, ryhmäkilpailuja ja Best in Show- 
kilpailua (BIS). Jos näyttelyssä on pentuluokka, niin 
kaikki pennut arvostellaan aina ensin. Sen jälkeen 
arvostellaan yleensä kaikki urokset junioriluokasta 
alkaen ja lopuksi valitaan paras uros. Sen jälkeen 
arvostellaan kaikki nartut samoin. 

Kaikki erinomaisen saaneet ja omassa kilpailuluo- 
kassaan neljän parhaan joukkoon sijoitetut ja SA:n 
saaneet koirat kilpailevat sertifikaatista (SERT), 


LUELISÄÄ: 


varasertifikaatista (VARASERT) sekä osallistuvat 
paras uros/paras narttu (PU/PN) -kilpailuun. 

Tuomari voi antaa sertifikaatin parhaalle siihen oi- 
keutetulle sertifikaatin arvoisella palkitulle koiralle, 
jolla ei ole Suomen muotovalion arvoon oikeuttavia 
näyttelytuloksia. 

Vuoden 2022 alusta lähtien on ollut mahdollista 
jakaa myös juniori- ja veteraanisertifikaatteja. Junio- 
risertifikaatti jaetaan junioriluokan kilpailuluokassa 
parhaalle siihen oikeutetulle sertifikaatin arvoisella 
(SA) palkitulle koiralle, jolla ei ole Suomen junio- 
rimuotovalion arvoon oikeuttavia näyttelytuloksia. 
Junioriluokassa ei jaeta vara-juniorisertifikaattia. 

Veteraanisertifikaatti jaetaan veteraaniluokan 
kilpailuluokassa parhaalle siihen oikeutetulle serti- 
fikaatin arvoisella (SA) palkitulle koiralle, jolla ei ole 
Suomen veteraanimuotovalion arvoon oikeuttavia 
näyttelytuloksia. Veteraaniluokassa ei jaeta vara- 
veteraanisertifikaattia. 

Rotunsa paras veteraani, joka on palkittu laatumai- 
ninnalla erinomainen, saa jatkaa edelleen kilpaile- 
mista Best in Show veteraanin arvosta. 


Jos koiralle on näytetty punaista lätkää (ERI) 
laatuarvostelussa, jos se on sijoittunut kilpailuluo- 
kassaan neljän parhaan joukkoon ja sijoittuu PU/ 
PN-kilpailussa ensimmäiseksi, koira jatkaa rotunsa 
paras (ROP) -kilpailuun. Kilpailussa ovat vastakkain 
paras uros ja paras narttu. Tuomari sijoittaa voittajan 
rotunsa parhaaksi ja toiseksi tulleen vastakkaisen 
sukupuolen parhaaksi (VSP). ROP-koira jatkaa 
myöhemmin ryhmäkilpailuissa ja jos siellä sijoitus 
on 1. ryhmässään, niin koira jatkaa BIS-kilpailuun. 

Pentuluokassa koira saa kirjallisen arvostelun, 
mutta ei laatuarvostelua osoittavaa väriä. Tuomari 
sijoittaa neljä parasta luokassaan. Jos ensimmäiseksi 
sijoitettu uros/narttu saa lisäksi kunniapalkinnon 
(KP), niin koira jatkaa rotunsa paras pentu -kilpai- 
luun. Ainoastaan rotujärjestöjen erikoisnäyttelyissä 
järjestetään näyttelyn kaunein pentu -kilpailu. 


https://www.kennelliitto.fi/lomakkeet/nayttelysaannot-2022 


https://www.kennelliitto.fi/lomakkeet/nayttelysaantoja- 
taydentavat-ohjeet-ja-nayttelyiden-jarjestamisohjeet-1 

Rovaseudun Pystykorvakerho ry 


Haukkuvan lintukoiran metsästysopetus 


Pennun metsästystaitojen kehitykselle on 
hyvin tärkeätä, että ensimmäinen lintu 
saadaan pudotettua mahdollisimman ai- 
kaisin. Tämä tapahtuu helpoiten alkusyk- 
syn poikuekautena, jolloin metsälintujen 
nousulento puuhun on suhteellisen lyhyt. 


Ensimmäiset metsästysretket olisi valmisteltava 
tiedustelemalla, missä poikueita on. Vanhoja metsiä 
joissa on vain isoja puita tulisi aluksi välttää, sillä nuo- 
rista metsiköistä pentu löytää poikueet helpoimmin. 

Kun poikue sitten löydetään, voidaan ensimmäisellä 
kerralla pudottaa lähimpänä oleva lintu, haukkuipa 
pentu sitä tai ei. Sen annettaan höyhentää lintua 
tarpeeksi. Missään tapauksessa sitä ei pidä moittia, 
vaikka se käsittelisi lintua rajustikin. Sitä vastoin lintua 
ei saa antaa syödä, vaan se irrotetaan varovasti koiran 
hampaista. Koiraa kehutaan ja innostetaan ja pal- 
kaksi sille annetaan linnun sydän, keuhkot ja maksa 
sekä tarjotaan myös verta. Monet pystykorvamiehet 
antavat koiralle linnun jalan, mutta se sulaa huonosti. 
Ensimmäisiä lintuja ammuttaessa olisi laukaushetki 
valittava niin, että pentu näkee ammuttaessa linnun. 
Tällöin se kiinnittää vähiten huomiota laukauksen 
ääneen ja syöksyy useimmiten kiinni lintuun. Aina 
tulee varoa, ettei laukauksen paine osu koiran kor- 
vaan. Useimmassa tapauksessa pentu onkin jo nyt 
oppinut haukkumaan lintua ja paukkupelonkin pahin 
vaara on voitettu. 

Ensimmäisen pudotuksen jälkeen ei koiralle saa 
ampua lintua, kuin tarkasti merkitystä haukusta, ettei 
se opi haukkumaan lintuja silloinkin kun se ei tiedä 


niiden tarkkaa olinpaikkaa. Koira haukkuu tällöin 
lähellä lintuja, mutta metsästäjä ei niitä haukun perus- 
teella löydä, vaan linnut karkoittuvat jälkitilanteissa. 


Haun opettelu 

Perin harvat pystykorvaharrastajat kiinnittävät 
huomiota pystykorvan hakutyylin opettamiseen. 
Monet luottanevat koiran omiin vaistoihin, ja monet 
eivät ehkä tule ajatelleeksikaan, että hakua voidaan 
opettaa. Näin kuitenkin pitäisi tehdä, ellei se koiraita 
luontaisesti suju. 

Suomen- ja pohjanpystykorvat ovat herkästi oh- 
jaajaa seuraavia. Haun tulisi kuitenkin tapahtua 
pääosiltaan ohjaajan edessä ja sivuilla risteillen. Mo- 
nelta koiralta se sujuu alun alkaen, mutta on koiria, 
joiden haku laahaa pääosiltaan ohjaajan sivuilla ja 
takana. Tällöin luonnollisesti säännöstellään omaa 
vauhtia niin, että koira saadaan eteen, mutta virhe 
toistuu, ellemme tällaista koiraa ryhdy jo pentuna 
opettamaan hakemaan. 

Opetus on helpointa suorittaa jossakin tutussa 
maastossa, jossa on helppo vaihtaa kulkusuuntaa. 
On tärkeää, että kulkusuunta voidaan ainakin aluksi 
valita pääosin vastatuuleen, jolloin koira saa tuulen 
tuoman hajun edeltäpäin. 

Kun koira saadaan näkyviin, annetaan hiljainen 
vihellysmerkki, jolloin koira kiinnittää huomion 
isäntäänsä. Nyt poikkeaa metsästäjä kulkusuunnasta 
esim. oikealle, antaen samalla koiralle suuntamerkin 
kädellään. Näin jatketaan jonkin matkaa, suuntaa 
muutetaan maaston mukaan viistoon oikealle, sitten 
eteen ja jälleen vasemmalle kunnes saavutetaan al- 
kuperäinen kulkusunta. Koukkauksen 
aikana pidetään silmällä, että koira 
risteilee metsästäjän edessä. Ellei se 
sitä tee, voidaan sitä kutsua vihellyk- 
sin, samoin silloin jos se on poissa 
useita minuutteja. Polulle saavuttaessa 
suoritetaan sama koukkaus polun 
vasemmalle puolelle, yhä uudelleen 
oikealle ja vasemmalle, kunnes koira 
tottuu hakemaan molemmin puolin 
polkua annettujen suuntaviittausten 
mukaan. Hakutyylin opetusvaiheessa 
metsästäjän ei pitäisi käyttää polkuja 
siihen saakka, kunnes koira on oppinut 


Koira on syytä opettaa jo nuorena paitsi 


auton, myös veneen kyytiin. kuva: Bir- 
gitta Timonen 

Metsästyspystykorvan riemulla ei ole rajaa, 
kun se pääsee oikeaan elementtiinsä - met- 
sään! kuva: Ville Nironen 


läksynsä. Myöhemmässä vaiheessa ei polulla 
liikkuminen haittaa koiran hakua, mutta 
auttaa äänetöntä liikkumista. Jos käytetään 
paljon polkuja tai metsätien pohjia, tottuu DW 
koira liiaksi käyttämään niitä kulkiessaan %% 
metsässä. 


Haukun jättö 

Nuori koira ei ole kuitenkaan vielä lä- 
heskään valmis opittuaan hakemaan ja 
haukkumaan lintua. Usein sattuu niin, että 
metsästäjän saapuessa haukulle, etenkin jos 
haukku on kestänyt vähänkin pitemmän 
ajan, nuori koira jättää haukun ja tulee metsästäjän 
luo. Monesti se palaa takaisin haukkupuulle, mutta 
usein se ryhtyy kiertämään haukkualuetta haistellen 
maassa olevia jälkiä. Koiran kokemuksen kasvettua, 
tapa kuitenkin useimmiten häviää. Tällöin voi yrittää 
mahdollisimman nopeasti pyrkiä haukkupuulle ja 
yrittää pudottaa lintu, vaikkei koira sitä haukkuisi- 
kaan. Voidaan myös ryömiä mahallaan lintuja kohti. 
Koira saapuu useimmiten paikalle ja lintujen alkaessa 
liikkua keksii ne puusta. Yleisesti linnun ampumista 
koiran poissa ollessa pitää välttää, sillä koira oppii 
nopeasti yhdistämään laukauksen ja saaliin jolloin 
se voi laukata maastossa vieraiden ampujien luokse. 

Koira saattaa jättää haukun, toisen linnun karkot- 
tuessa lähipuista. Tällöin metsästäjän on pysyttävä 
ehdottomasti paikoillaan. Koiran palatessa ja todet- 
tuaan isäntänsä, se tavallisesti alkaa haukun uudel- 
leen. Näin menetellen koira ennen pitkään tottuu 
pysymään haukuissaan. 


Seuraaminen 

Monasti nuoret koirat eivät aluksi osaa seurata 
lentoon lähtevää lintua, tai seuraaminen on hyvin 
lyhyt. Seuraamistakin on tällöin syytä pennulle 
opettaa. Tällaisissa tapauksissa metsästäjän on 
merkittävä linnun lentosuunta ja painuttava ' 
ripeästi linnun perään. Helpoiten seuraamisen 
opetus käy poikuekautena, jolloin siirtymislennot 
ovat lyhyitä. Kokemuksen mukaan tavallisesti tä- 
mäkin taito kehittyy, jos koiran kunto on hyvä ja 
verenveto riistaan tarpeeksi suuri. Myöhäissyksy!- | 
lä, jolloin linnun seuraaminen lehdenlähdön takia 
helpottuu, nähdään koiran kehitys tässä asiassa 


Kuva: Arto Rautio 

Ai UP = ii 
parhaiten. Täytyy muistaa kuitenkin, että erittäin 
vaikeassa maastossa seuraaminen voi epäonnistua 
vanhaltakin koiraita. Jatkossa olisi kuitenkin pyrittävä 
siihen, että pudotus tapahtuisi vasta seuraamisen 
jälkeen mikä innostaa koiran seuraamaan. 

Koiran on myös totuttava siihen, että metsästäjä 
aina saapuu haukulle, jolloin se tottuu luottamaan 
siihen. Sen voi joskus linnun ollessa rauhallinen 
antaa haukkua pitempään haukkukestävyyden pa- 
rantamiseksi. 


Orava ja muut otukset 

Koiran kanssa on hyvä liikkua vastatuuleen tai ainakin 
niin, että sillä on riittävästi aikaa löytää mahdollisesti 
maastossa olevat linnut. Jängän ja aukeiden ylityksissä 
ei pidä mennä metsään ennen koiraa, ettei karkoita 
itse lintuja. 

Pystykorvan verenperintöön kuuluu oravan hauk- 
kuminen. Jos pentu sattuu oravan yhdyttämään ja 
haukkuu sitä, ei sitä siitä pidä kurittaa. Usein auttaa, 
että muutetaan suuntaa ja poistutaan alueelta, jolloin 
koira seuraa. Ellei se sitä tee, se kutsutaan pois. Jos 

pentu on niin itsepäinen, ettei se tule kutsustakaan, 
se kytketään ja kuljetetaan niin kauaksi, että orava 
unohtuu. Jos oravahaukkuja seuraa usein, vaikka 
maastossa on lintujakin, on koiraa nuhdeltava. Ruu- 
miillista kuritusta emme vieläkään suosittele. Tepsivä 
keino oravainnon karsimiseksi on nuoren koiran 
kytkeminen oravapuuhun, omistajan poistuessa 
tuulen alle koirasta näkymättömiin. Tätä keinoa ei 
tarvitse uusia kovin monta kertaa. 

Suomen- ja pohjanpystykorvat saattavat ajaa myös 
jänistä tai poroja. Usein se tapahtuu vain lyhyen mat- 
kan, mutta eräissä tapauksissa se voi kehittyä myös 
kiinteäksi ajoksi. Tapa on huomattavasti suurempi 
virhe kuin oravahaukku, koska koira useammassa 
tapauksessa väsyy ja karkottaa ympäristössä olevat 
linnut. Milloin voimakkaat kiellot eivät auta, on 
koira jänisajon jälkeen kytkettävä ja varoen osoitet- 
tava teko kielletyksi. Jos virhe uusiutuu, voi toinen 
rankaisu olla jo voimakkaampi. Virheen karsimista 
on jatkettava kärsivällisesti ja suuttumatta. 

Monet pystykorvat haukkuvat myös hirveä. Jos sen 
annetaan jatkua, hylkää koira tavallisesti linnut myö- 
hemmällä iällään. Jos hirvenhaukku halutaan karsia 
koirasta pyritään siihen hakeutumalla maastoihin, 
joissa niitä ei todennäköisimmin tavata ja muuten 
osoittamalla ettei niistä välitetä. 


Käsittele luonteen mukaan 
Pystykorvissa tavataan monenlaisia luonteita. Ne 
saattavat olla rauhallisia ja tasaisia, mutta myöskin 

nei 


; Opettaessamme pentukoiraa, me 
* opimme myösitse. Jos opimme malttia 
ja itsehillintää olemme saaneet paljon! 

hyvin kiihkeitä. Joskus juuri kiihkeät luonteet tekevät 
sen virheen, että nousevat lintupuuta vasten hauk- 
kuessaan, jolloin luonnollisesti lintu pakenee. Vikaa 
ei voida juuri muuten parantaa, kuin ampumalla 
mahdollisimman usein lintuja koiran haukusta. On- 
neksi tätä pahaa virhettä esiintyy pystykorvissamme 
sangen harvoin. Pystykorvissa todetaan sangen 
usein myös herkkähaukkuisuutta. Tällainen koira 
tekee usein myös valehaukkuja, erikoisesti kuivilla 
ja tuulisilla säillä. Vaikka omistaja oppii koiran ää- 
nensävystä tuntemaan sangen nopeasti valehaukun, 
on vika kiusallinen ja yleensä parantumaton. Tästä 
syystä yliherkkiä koiria ei pitäisi käyttää siitokseen. 


Pystykorvan pennun opettaminen on vaativa, 
mutta mielenkiintoinen tehtävä. Ellemme tunne 
läpikotaisin pennun luonnetta ja käsittele sitä sen 
mukaisesti oikein, epäonnistumme useimmiten. 
Päinvastaisessa tapauksessa, ja edellyttäen, että meillä 
on todella kykyä ja kärsivällisyyttä opettaa koiraa, 
koemme suuren tyydytyksen tunteen, todetessamme 
pystyneemme kasvattamaan hyvän metsästyskoiran. 
Ja tämä tunne toistuu yhä uudelleen niin kauan, kuin 
meille suodaan metsästää tällaisella koiralla. 


SUOMEN PYSTYKORVAJÄRJESTÖ - FINSKA SPETSKLUBBEN R.Y. 
AJANTASAISET YHTEYSTIEDOT JÄRJESTÖN 


NETTISIVUILTA OSOITTEESTA 
www.spj.fi 


SUOMEN PYSTYKORVAJÄRJESTÖN TÄRKEÄT 
NETTIOSOITTEET: 
Www.spj.fi ja www.pystykorva.info 
Facebook: Pystykorva-lehti 

Heidi Lahtinen 


Jäikö nuorelle 
udotus 
saamatta: 


Pitkäkään metsästyskausi ei aina riitä siihen, että nuo- 
relle linnunhaukkujalle saisi sen tärkeän ensimmäisen 
pudotuksen. Jos pudotus jäi saamatta, niin ei hätää! 
Sen vuoksi ei tarvitse matkustaa Ruotsiin jatkamaan 
kautta vaan riittää, kun koiralle ostaa pari fasaania. 


Fasaanin metsästyskausi on koko maassa 1.9.-28.2. riippumatta 
siitä, onko alueella luontaista fasaanikantaa vai ei. Jotkut metsäs- 
tysseurat tosin voivat rajoittaa "villin" fasaanin pyyntiä. Fasaanin tai 
pari voi laskea metsästysajan puitteissa ja seuran ohjeet huomioiden 
omalle metsästysalueelleen ja pyytää pois saman tien. Jahdista on 
hyvä joka tapauksessa ilmoittaa metsästysseuran johdolle ja seuran 
mahdollisille riistanvalvojille, etteivät haukut ja laukaukset herätä 
turhaa ihmettelyä. 

Useimmat pystykorvat eivät 
N] tee eroa fasaanin ja muiden 
J kanalintujen välillä vaan et- 
sivät, löytävät ja haukkuvat 
niitä yhtä suurella innolla 
kuin teertä ja metsoakin. 

Kun lintu on vapautettu 
annetaan sille aikaa selvittää 
päänsä pyörityksestä ja lähteä 
liikkeelle suojapaikastaan. 
ji] Ensimmäisen linnun etsin- 


tään pennun voi päästää jo 
melko pian, mutta toiselle 
linnulle voi antaa aikaa jäljen 
tekoon esimerkiksi makka- 
ranpaiston ja kahvinkeiton 
' ajaksi. 

Vanhempi lintu saattaa va- 
rotoimista huolimatta ottaa 
" siivet alleen ja tällöin sille on 
annettava aikaa rauhoittua 
ja kerätä voimia ennen kuin 
koira lasketaan hakuun. 


| Kukko vai kana? 


Fasaani on siitä hyvä koulutus- 


— lintu, että se istuu luottavaisesti 


oksallaan vaikka metsästäjä 
marssisi aivan puun alle. 


Fasaanijahti on syytä toteuttaa 
— kuivalla säällä, sillä märkä 
— tarhafasaani saattaa olla len- 


Fasaanikukoilla ja - kanoilla on kokoeroa eli aikuinen kukko pai- 
naa noin 1,5 kg ja kana noin kilon. Liperiläinen riistalintukasvattaja 
Juha Asikainen kertoo, että koiran edessä eri sukupuolet saattavat 


"art 


! vapauduttuaan. 


"Tällä varmistetaan 


+ =—Saalisonsaatu. Pian 
k päästään suolista- 
% maan ja palkitse- 
ä maan koira... 

Jr 

al 


pF my sea 
Linnut viedään 
maastoon kukin 
omassa juuttisäkis- 
sään. Linnun pää 
saatetaan pyörälle 
pyörittämällä säkkiä 
muutama kierros. 


se, ettei lintu pomp- * 
= paa siivilleen heti . 


käyttäytyä hieman eri tavalla: 

- Fasaanikukko pyrkii juoksemaan alta karkuun, 
kuten metsokukkokin. Tosin pystykorvan edessä 
fasaanikukkokin nousee tavallisesti siivilleen ja 
istuutuu puuhun turvaan. Seisojan edessä tämä 
altajuoksukäytös tulee paremmin esille. Fasaani- 
kanat jäävät herkemmin lymyyn painautuen maata 
vasten liikkumattomaksi. Joskus käy jopa niin, että 
ne yrittävät turhankin viime tingassa hypätä koiralta 
karkuun. 

Juha Asikainen on pannut merkille, että nuoren 
ja kokemattoman pystykorvan koulutuslintuina 
näyttävät toimivan parhaiten aikuisiän kynnyksel- 
lä olevat nuoret fasaanit, eli noin 3-4 kuukauden 
ikäiset linnut. 

- Kokeneemmalle pystärille voisi suositella jo 
aikuisia fasaaneja. Toinen tekijä on, että nuorille 
pystykorville voidaan hyvin käyttää suoraan tar- 
hoilta maastoon laskettuja lintuja. Maastossa jo 


JIANE ' GM: 


yu 
Lintu vapaute-» 
j taan suojaisaan 
1 paikkaan, esi- 
! merkiksi kuusen 


taan itse välittö- 
mästi rauhalli- * 
sesti paikalta. 


pidempään asuneet fasaanit tuovat haastetta myös 
pystykorvajahtiin, Asikainen tietää. 

Mikäli lintu jää ensiyrittämällä löytymättä, kan- 
nattaa alueelle palata seuraavana päivänä. Fasaani 
löytyy yleensä muutaman sadan metrin säteellä 
irtilaskupaikasta. 

Fasaanitarhojen yhteystietoja löytyy usein esimer- 
kiksi Metsästäjä-lehdestä. 


aran rik- 
| koutumista kannat- 
taa kuitenkin varoa 

Nuoren karhukoiran 
koulutusohjeita 


Karjalankarhukoira on luonteeltaan rohkea, tuli- 
luontoinen, sitkeä - ehdottomasti yhden isännän koi- 
ra. Tuskin uskollisempaa erätoveria löytyy, kuin tuo 
mustaturkkinen, terävävaistoinen pikinokka. Kun 
kohtelet sitä hyvin, se ei varmaankaan sinua petä. 
Mikäli koirasi käyttäytyy poikkeavasti, niin kan- 
nattaa aina miettiä miksi. Useimmiten siihen on 
löydettävissä syy, kun vain viitsii vähän ajatella. Kar- 
hukoiran luoteen ominaisuuksista arvostetaan eri- 
koisesti sen uskollisuutta ja kiinteää yhteydenpitoha- 
lua isäntäänsä. Tämä on erittäin tärkeä ominaisuus 
esimerkiksi tilanteessa, jolloin metsästetään jotain 
tiettyä hirveä (vasa/aikuinen). Jos hirvi ei ole sopi- 
va, älä mene 
haukulle ja 
koira tulee 
ennen pitkää 
katsomaan, 
i eikö tämä kel- 
paa isännälle. 
Tällöin voit 
ohjata koira- 
si etsimään 
uutta hirveä 
ja päiväsi ei 
ole kokonaan 
0 mennyt pi- 
| loille. 
; Kun sitten 

olet päättä- 
nyt hankkia 
karjalankar- 
hukoiran, on 
ilman muuta 
selvä, että olet 
metsämies. 
Karhukoi- 
raa ei pitäisi 


Veteen tutus- 
tutaan leikin 
varjolla. Kuva: 
Kimmo Kemp- 
painen 

hankkia pelkäksi seurakoiraksi, koska sillä on 
voimakas metsästysvietti ja metsässä se on omassa 
ympäristössään. 

Pentua valittaessa on lähdettävä vanhempien 
sukutaulusta. Pentua ei kannata ottaa mistä ta- 
hansa pentueesta. Koska olet valitsemassa itsellesi 
karhukoiraa toivossa saada siitä hirvenhaukkuja, 
etsi pentue, jonka vanhemmat ovat käyttökokeissa 
testattuja. Käyttöominaisuuksia arvioitaessa kan- 
nattaa kiinnittää huomiota sekä isän, että emän 
sukutauluun. Neuvoja voi tarvittaessa kysellä 
kokeneemmilta harrastajilta tai jalostusneuvojilta. 
Kun olet löytänyt mieleisesti pentueen, matkusta 
mahdollisimman pian pentuetta katsomaan. Jos 
sinulla on tilaisuus valita pentueesta ensimmäisenä, 
nimeäitsellesi terhakka, pentueen keskikokoa oleva 
pentu. Jos mahdollista, käy katsomassa pentuetta 
uudelleen, kun pennut ovat noin kolmeviikkoisia. 
Noin 7-8-viikkoisena voit noutaa pennun kotiin. 
Kun olet saanut seurata pentuetta useampia kertoja, 
saat jonkinlaisen käsityksen sen eri yksilöistä. Vältä 
valitsemasta syrjään vetäytyvää vinkujaa. Valitse pu- 
karimaisen aktiivinen ja itsenäinen rotumääritelmän 
värivaatimukset täyttävä pentu. 

Pennun hermoja olet voinut testata ennen valintaa 
esimerkiksi läpsäyttämällä kämmeniäsi yhteen. Näin 
voit jo havaita onko pentu säikky. 

Pentuna koira on villi ja leikkisä, sitä ei pidä eikä 
saa missään vaiheessa lyödä. Jos sitä täytyy ojentaa, 
se kyllä ymmärtää kun sitä moittii - niskasta puista- 
minen on sen emän perinteinen kuritusmuoto. Anna 
pennun leikkiä vapaasti pihalla ja hanki sille kappale 
tuoretta hirvennahkaa esimerkiksi kolarihirven 
huutokaupasta. Hirven sorkkaa ja yleensäkin luita 
on syytä välttää, sillä luun sirut saattavat tarttua 
suolistoon ja seuraukset voivat olla pahat, jopa 
aikuiselle koiralle. 

Jo pentuvaiheessa kannattaa koira ottaa pienille 
maastolenkeille. Kun koiraa kuljetetaan välillä 
hihnassa muutamia kymmeniä metrejä ja lasketaan 
taas vapaaksi ja tämä toistetaan useita kertoja päivän 
mittaan, ei koiralle tule hihnakauhua. 

Kun kutsut koiran kytkettäväksi ja se tulee luoksesi, 
niin muista palkita koirasi jollakin makupalalla. 

Muista palkitseminen myös, kun koira on suoritta- 
nut jonkin tehtävän. Myös kehumiset ja taputtelut 
se ymmärtää. Kutsuminen tykö joko viheltämällä 
tai pillillä käy näppärästi alussa, kun kytketään koira 
esimerkiksi pihalla ohueen naruun, jonka pituus 
on 10-20 metriä. Pidetään narusta kiinni ja koiran 
annetaan juosta kauemmaksi, vihelletään koiraa 
luokse ja samalla ohjataan narulla se tulemaan, ja 
palkitaan kehujen kera. Tämä toistetaan muutamia 
kertoja ja koira oppii tulemaan luokse ilman narua. 
Älä kuitenkaan kutsu metsässä koiraasi liian usein, 
ellei sinulla ole sille mitään mielenkiintoista osoitet- 
tavaa, esimerkiksi tuoreita hajuja tai jälkiä. 

Koiralle voi opettaa jo pentuna verijäljen seuraa- 
mista siten, että laitettaan siiman päähän tuoretta 
veristä hirvenlihaa pikku pala. Vedetään ruohikossa 
ensin pieniä matkoja, esimerkiksi 10 metriä ja lai- 
tetaan lihapala odottamaan jäljen päähän. Viedään 
pentu jäljen alkuun ja annetaan sen itsen seurata 
jälkeä, se löytää lihapalan jälkeä seurattuaan ja rie- 
mu on rajaton. Tuore liha ja nahanpalaset opettavat 
pentua; kun koira myöhemmin kohtaa hirven, on 
sen haju jo ennetään tuttu ja koiran metsästysvaistot 
heräävät. 

Totuta koirasi jo pienestä pitäen veteen. Älä kui- 
tenkaan heitä sitä veteen, vaan ota se lämpimänä 
kesäpäivänä mukaan uimarannalle. Anna sen itse 
kastella ensin tassunsa ja opetella kahlaamaan ja 
uimaan. Jo muutaman rantareissun jälkeen se menee 
mielellään veteen ja myöhemmin se seuraa uiden 

hirveä isojenkin ojien tai jokien yli. 

Ehdottomasti on parasta opettaa koira paukun- 
kestäväksi ennen metsästyskoulutusta. Pienet 
makupalat aina paukahtaessa nopeuttaa pennun 
laukausten hyväksymistä. Jos viitsit harjoitella sitä 
riittävän monta kertaa, pentu suorastaan innostuu 
ampumisesta jo ennen kuin se metsästyksestä 
mitään ymmärtääkään. Älä kuitenkaan vie sitä 
ampumaradalle kilpailujen aikana, vaan aloita varo- 
vasti kotiympäristössä esimerkiksi kahta laudanpalaa 
vastakkain läpsyttelemällä, jatka sitten ampumalla 
pienoiskiväärillä, ei kuitenkaan liian lähellä koiraa. 
Koiran kuulo on erittäin herkkä ja saattaa lähellä 
ammuttu laukaus tehdä kipeää sen korville. Pauk- 
kukauhun saanut koira on erittäin vaikea saada 
tottumaan laukauksiin. Hirveä ammuttaessa laukaus 
tulee aina sen verran kauempaa, että se ei sitä säiky. 
Erikoisesti pitää varoa tilannetta, jossa joudutaan 
ampumaan hirveen niin sanottu armonlaukaus, 
tällöin täytyy koira siirtää edemmäs ja laukaus tulee 
suunnata poispäin koirasta. 

Kun koira on noin 4-5 kuukauden ikäinen, kannat- 
taa jo lähteä pienille maastolenkeille. Mieluimmin 
kuitenkin maastoon, jossa ei törmätä hirveen. Kaik- 
ki on uutta ja outoa pennulle, ei sitä saa viedä heti 
hirvelle. Varsinkin kesällä, jolloin vasat ovat pieniä, 
voi hirviemo olla hyvinkin hyökkäävä. Pentu saattaa 
tästä säikähtää ja se saattaa haitata pitkään. Tärkeintä 
on ensin saada pentu voittamaan metsäpelko. Kun 
etenette metsässä ja koirasi häipyy näköpiiristä, jää 

> pelkkä metsä on pen koiralle * 
jännittävä paikka. Ensimmäiset met-, 

Noin kymmenkuisesta 
lähtien koira on sopivassa 
iässä hirvelle vietäväksi. 


aina odottamaan siihen 
paikkaan. Pentu palaa 
lähtöpaikalleen ja kun 
se löytää siitä isäntänsä, 
sen luottamus kasvaa 
ja hakulenkit pitenevät. 
Nytkin kannattaa ottaa 
koira välillä hihnaan 
kiinni ja laskea se heti 
irti, näin saat varmasti 
hihnakauhun vältettyä. 

Totuta koirasi heti alus- 
ta alkaen myös auto- Jan Jan , 
kyytiin. ANUN 0 200SILSEI N 

Kun koirasi alkaa päästä metsäpelosta ja hakulenkit 
pitenevät, aloita totuttelu hirvelle. Jos koirasi osoittaa 
kiinnostusta pieneen riistaan, on se vain merkki sii- 
tä, että metsäveri virtaa kiihkeänä koirasi suonissa. 
Linnun ampuminen nuoren koiran haukkuun tuskin 
haittaa, mutta se saattaa olla kiinnostunut myös 
jäniksestä. Jänistä älä missään tapauksessa ammu, 
mutta älä myöskään moiti koiraasi, vaan osoita se sel- 
västi, etteiisäntä ole jäniksestä yhtään kiinnostunut. 
Kun lähestyt koirinesi oletettua hirven olinpaikkaa, 
tee se ehdottomasti tuulen alta ja erittäin hitaasti. 
On erittäin tärkeää, ettei hirvi tiedä sinusta mitään. 
Lähesty äänettömästi ja anna koirallesi aikaa löytää 
hirvi itse. Etene vain silloin kun koira käy luonasi. 
Jää taas kuuntelemaan, kun koira katoaa. 

Kun koira löytää hirven, se voi ruveta haukkumaan 

sitä hetikin, mutta saattaa myös olla, että se tutkii sitä 
aikansa ja tulee luoksesi. Osoita selvästi, että olet 
hirvestä kiinnostunut ja yritä seurata hirveä jos se 
on paennut. Älä missään tapauksessa lähde heti 
kotiin, vaikka koira pätkän haukkuisikin. Yritä saada 
hirveen uusi kosketus. Koirasta on helpompi saada 
sitkeä pysäyttäjä jos sille alunperin opetetaan, että 
peli ei pääty siihen, jos hirvi lähtee. 

Nuorta koiraa voidaan myös käyttää tutustumassa 
kaadettuun hirven raatoon. Kohtaaminen tulisi ta- 
pahtua niin, ettei siinä ole muita vanhempia koira, 
eikä näin tulisi tappelua. Kun koira lähestyy raatoa, 
sitä ei pidä missään tapauksessa säikyttää; mieluum- 
min kahden kesken isännän kanssa ilman äänekästä 
pyyntiporukkaa. 

Vihainen ja päälle käyvä hirvi voi, varsinkin hyvin 
nuoren tai hitaasti kypsyneen 
pennun säikäyttää jo ensikoske- 
tuksilla pahanpäiväisesti. Tällai- 
nen paha pelästyminen saattaa 
haitata koiran kehittymistä jopa 
vuosia. Harvalla koiramiehellä 
yleensä riittää vieteriä tällaisen 
koiran kouluttamiseen, mutta 
kovalla työllä ja ajan kanssa se voi 


Jänistä karhukoiralle ei kannata 
ampua, mutta nopeana koira saat- 
taa saada ristiturvan itse kiinni. 
Isännän on hyvä osoittaa koiralle, 
ettei ole kiinnostunut tällaisesta 
saaliista. Riistaverta osoittavaa 
koiraa ei kuitenkaan pidä moittia. 
Kuva: Kimmo Kemppainen 

Hirvikoirana olo ei ole 
aivan vaaratonta. Kuva: 
Kimmo Kemppainen 


onnistuakin. 
Karhukoiran pennun 
henkisen kehityksen 
(metsästys- ja hirven- 
haukkukypsyys) edis- a 
tyminen on eri suvuis- PYN 
sa ja aivan yksilökoh- 
taisestikin hyvin vaih- 
televa. Ensimmäinen 
hirvihaukku syntyy (2 
yleensä 4 - 12 kuukau- 
den iässä. Luonnolli- 
sesti, mitä nuorempana 
pentu viedään hirville, [* | Ji 
sitä suurempi vahinkoriski on. Sopiva v vienti- 
ikä on noin kymmenestä kuukaudesta ylöspäin. 
Poikkeuksiakin tietysti on. Kyllä koirasta näkee, 
aristaako se muitakin asioita. Se lienee kuitenkin 
varmaa, että arasta (luonnevikaisesta) pennusta ei 
hirvikoiraa tule. Jonkinasteinen hirven aristaminen 
on ensikosketuksella monesti aivan luonnollista eikä 
se ole merkki luonneviasta. Kuitenkin, jos on kysy- 

myksessä a akas ja voimakkaat hirviveret omaava 
koiranalku, sen pitää tuossa iässä oma-aloitteisesti 
mennä haukkumaan hirveä. Mitä pitempi ensim- 
mäinen kosketus on, sitä helpompi on kouluttaa 
hyvä hirvikoira. 

Hirven kiima-aika on myös pennun kehitykselle 
vaarallista aikaa, ja aivan nuorta koiraa ei kannattaisi 
päästää tuohon aikaan irti lainkaan. Hirviuros on 
pienemmillekin kilpakosijoille hyvin mustasukkai- 
nen ja onpa myös lehmän todettu joskus kovastikin 
ahdistelevan koiraa. 

Selvää on, että jos aiot koirastasi karhunhaukkujaa, 
ensikosketus on syytä jättää siksi, kunnes koira on 
sekä ruumiillisesti että henkisesti aikuistunut, sillä 
irrallaan oleva täysikasvuinen karhu testaa kyllä 
perusteellisesti mitä koiran nahkan alta löytyy. 

Nuori koira voidaan kyllästyttää ja väsyttää tyhjällä 
haukuttamisella tai liialla metsästämisellä. Aina tulisi 
muistaa se, että karjalankarhukoira on nimenomaan 
metsästyskoira, jonka kehittymisnopeuteen ratkaise- 
vasti vaikuttaa se, kuinka pian sen metsästyskipinä 
saadaan herätettyä. Tämä tarkoittaa tietysti hirven 
kaatamista mieluimmin aivan ensimmäisistä hau- 
kuista. Yhtä tärkeää on myös, että heräävää kipinää 
ei sammuteta, toisin sanoen nuorta koiraa ei saa 
haukuttaa tyhjää, eikä myöskään metsästää liikaa, 
vaan reissun jälkeen aina riittävä lepo, sitä pitempi 
mitä nuorempi pentu on kyseessä. 

Älä innostu liikaa kun näet, että koirasi alkaa pela- 
ta. Tässä vaiheessa tehdään yleensä suurimmat vir- 


Karhulle koiraa ei pidä missään nimessä viedä ennen 
kuin se on ruumiillisesti ja henkisesti täysin aikuistu- 
nut. Kuva: Tuomo S. Turunen 

Kuva: Vesa Seppänen 


ji N a 
heet. Haukuta hyvin säästeliäästi ja ammu silloin kun 
siihen on tilaisuus. Toinen koira oppii yhdestäkin 
kaadosta ja toinen vaatii useamman. Kuitenkin, kun 
koira on kolmen vuoden iässä, pitäisi sen jo tehdä 
pitkiä haukkuja. Mikäli koira ei tällöin vielä osoita 
riittäviä merkkejä, lienee se koira syytä unohtaa. 

Koira saattaa pentuna haukkuakin outoa, vähän pe- 
lottavaa metsän elävää, mutta kun otus tulee tutuksi 
ja koiralla ei ole tarpeeksi metsästysintoa, kiinnostus 
hirveen lopahtaa. Jos pentu kuitenkin on innokas 
pienriistan perään, tällaisestakin koirasta voi kovalla 
työllä myöhemmin tulla myös hirvenhaukkuja. 

Koiraa ei saa opettaa toisen koiran kanssa, kyllä 
karhukoira uskaltaa haukkua yksinkin. Äläkä mis- 
sään nimessä vie koiraasi mölyajoketjuun. Hirvi, 
joka kuulee miehiä olevan liikkeellä, saattaa olla 
kyllä paikallaan, mutta kun koira ajaa sen ylös siirtyy 
se muutaman kilometrin, ennen kuin rauhoittuu 
haukuttavaksi. 

Mikäli haluat opetella haukulle menoa, hanki 
hirvikoetuomarikortti ja osallistu hirvenhaukkuko- 
keisiin koetuomarina. Siellä on aikaa ja mahdollisuus 
värkätä ja tehdä havaintoja hirven käyttäytymisestä, 
koska hirveä ei ammuta. 

Kun lähestyt haukkua, saattaa olla, että koirasi jo 
näkyy mutta hirveä ei näy missään. Älä pyri liian lä- 
helle. Jää mieluummin odottelemaan ja anna hirven 
paljastaa itse itsensä. 

Hirvijahtiin kannattaa koiramiehen valita sellainen 
asu, että se ei aiheuta ääntä risukossa. Sarkapuku on 
hyvä. Myös repun pitäisi olla pehmeää kangasta eikä 
kovin suuri, ettei oksat ropsahtele. 

Hirvi on kovin tarkka äänistä. Jos koira pitää tauon, 
älä silloin liiku. Koiran ääni peittää ääniä, joita itse 
aiheutat. Jos risu kuitenkin katkeaa jalan alla, se 
pitää vanhattaa eli seistä paikallaan minuutti, pari. 
Hirven muisti ei ole kovin pitkä. Katso mihin astut. 
Jos joudut lähestymään haukkua maastossa jossa on 
maassa risuja, täytyy askel tehdä hieromalla kengän 
kärki maahan, jolloin tunnet onko risu jalan alla. 

Kun olet ampunut ja hirvi kaatuu ja potkii vielä 
henkitoreissaan, lähesty jalkojen puolelta hirveä 
siksi, että koira yleensä pyrkii vastakkaiselle puo- 
lelle, kuin isäntä. Näin vältyt siltä, että koira joutuu 
kuolevan hirven jalkojen ruhjottavaksi. Kun pistät 
hirven, juoksuta verta kämmenkuppiin ja anna 
koirasi lipaista sitä. Kytke koira ja mikäli muita jah- 
tikavereita tulee kaadolle, mene heitä vastaan koira 
mukanasi. Tällöin koirasi ymmärtää, että isäntä 
hyväksyy tulijat. Anna koirallesi muutama makupala 
hirvestä ja muista kehua sitä. 

On tärkeää, ettei ensimmäistä hirveä ammuta silloin 
kun se liikkuu. Pyri ampumaan ensimmäiset hirvet 
puhtaaseen seisontahaukkuun, ettei koirasi opi aja- 
maan hirveä takaa. 

Ensimmäisten lumien tultua kannattaa opettaa 

pitkää seuraamista. Voit esimerkiksi kävellä koirasi 
kanssa hirven jälkiä seuraten koko päivän. Väliin 
karkottaen, mikäli se jää haukulle ja aina vain jälkiä 
seuraten iltaan saakka. Parin tällaisen päivän jälkeen 
koira yleensä pysyy työmaalla. 

Haukkukokeita silmällä pitäen kannattaa ottaa 
pyyntiaikana vieras mies matkaan ja vaihtaa miestä 
eri päivinä, näin koira hyväksyy kokeissa tuomari- 
ryhmän. 

Jos koira on täyden päivän metsässä, pitää sille an- 
taa muutaman päivän lepo ja palautumisaika, nuori 
koira saattaa katketa liikaa rasitettuna. 

Koiraa on syytä juoksuttaa kesällä mahdolli- 
simman paljon ja tehdä riittävän pitkiä lenkkejä, 
jotta peruskunto olisi pyyntiaikana riittävä. Hyvän 


hirvityöskentelyn perusedellytys on koiran kova 
kunto. Mikäli koira väsyy, luopuu se helposti lei- 
kistä. Kahden päivän hirvityöskentely (esimerkiksi 
lohkokarsinta ja ”kuninkuushaukut”) vaatii koiralta 
rautaisen kunnon. 

Älä milloinkaan yllytä koiraasi tappeluun toisten 
koirien kanssa. Karhukoiralla löytyy kyllä luontoa 
ilmankin. 

Mikäli olosuhteet suinkin sallivat, kannattaisi 
koira pitää pitkässä juoksulangassa. Silloin koira ei 
tunne itseään niin eristetyksi kuin häkissä ja se saa 
paremman kosketuksen isäntäänsä ja kotiväkeensä, 
kun ei ole verkkoaitaa välissä. 

Jos koiran ja miehen välit ovat kunnossa, ei isännän 
tarvitse hakea koiraa, vaan koira hakee isännän. 


Evääksi yhteiselle matkallenne: 


Muista, että jo pentueen ja pennun valinta ratkaisevat suurelta osin jatkon on- 


nistumisen. 


e Huolehdikoirasi kunnosta ympäri vuoden niin nuorena kuin varttuneempanakin. 
e — Suorita laukauksiin totuttaminen huolellisesti ennen metsästyskoulutusta. 

e — Älä vie liian nuorta pentua hirvelle, älä ainakaan hirven kiima-aikana. 

e Älä missään tapauksessa vie pentua ajoketjuun, siitä on pelkkää vahinkoa sen 


kehitykselle. 


e Pyriampumaan hirvi ensimmäisistä haukuista mahdollisimman nopeasti, mutta 
kun haukut pitenevät, malta haukuttaa ennen kaatoa. 


e Älä haukuta nuorta koiraa suotta. 


e Muista, että riittävä lepo on koiran metsästysinnon kohottamiselle lähes yhtä 


tärkeää kuin kaatokin. 


* —Älälyö koiraa, lyömällä saat siitä vihaisen - et uskollista kaveria. 


e Äläammu koiran korvanjuuressa. 
e Aläanna koiraasi lainaksi. 


e Äläammulaukkaavaa hirveä, muutoin saat ajavan koiran. 


Tällaisilla periaatteilla on tehty melkoinen joukko hyviä hirvenhaukkujia. On 


kuitenkin muistettava, että jokainen koira on oma yksilönsä ja samoilla ohjeilla ei 


suinkaan aina tule samanlaista jälkeä. Toivomme, että tästä oppaasta on apua niin 


vanhoille kuin uusillekin karhukoiran kasvattajille. 


Pohjan Karhukoirayhdistys r.y 

Heidi Lahtinen 


Koiran lääkekaappi 
[0 perusterveyden- 
uolto 


Pienten vammojen ja tapaturmien varalta 
"koiran lääkekaappi" on hyvä varustaa muu- 
tamilla ensiapuvälineillä ja -valmisteilla. 


Parafiiniöljy 

200ml:n pullo apteekista ostettua parafiiniöljyä tulee 
aina löytyä lääkekaapista. Parafiiniöljyä annetaan 
suun kautta ensiapuna, kun koiran epäillään kärsivän 
ummetuksesta tai suolitukoksesta. Kun koira seisoo 
selkä köyryssä, tuskaiselta vaikuttaen ja vatsalihakset 
jännittyneenä, annetaan sille muoviruiskulla suuhun 
parafiiniöljyä muutaman kerran päivässä. Annostelu 
painon mukaan n.10-20ml (2-4tl) / 10kg. Mikäli vai- 
vat eivät vuorokauteen hellitä tai koira menee kovin 
tuskaiseksi, ota yhteyttä eläinlääkäriin. 

Myös jatkuva oksentelu voi olla osittaisen suolitu- 
koksen oire. 

Ripuliin 

Ripulikoirankin suoliston voi ensitöikseen tyhjentää 
parafiiniöljyllä. Lisäksi koiralle voidaan antaa lääke- 
hiiltä, joka sitoo käymiskaasuja ja parafiiniöljyn kanssa 
rauhoittaa suoliston. Samaan tarkoitukseen on saatava- 
na erillisiä lääkevalmisteita (esim. Attapekt). Lääkehiili 
on hyvä myös myrkytysten ensiapuun. 

Ripuloiva koira on syytä pitää ruokapaastolla, kunnes 
suolisto rauhoittuu. Nestetasapainosta on kuitenkin 
huolehdittava. Eläimen nestetasapainoa voi arvioida 
nostamalla koiran niskanahan poimulle: Jos poimu 
siliää 1-4 sekunnin aikana, on nestetasapaino kunnossa, 
lievässä kuivumisessa se kestää 4-7 sekuntia ja voimak- 
kaassa yli 7 sekuntia. Ripulin vuoksi kuivuvalle koiralle 
pelkkä vesi ei riitä palauttamaan nestetasapainoa. Kotoa 
olisikin hyvä löytyä jotain elektrolyyttivalmistetta (esim 
Canikur, Nutrisal). Pelkkää vettä parempi on tämäkin: 
Yhteen vesilitraan liuotetaan ruokalusikallinen sokeria 
ja teelusikallinen suolaa. Ihmisille tarkoitettuja elektro- 
lyyttivalmisteita koiralle ei pidä antaa. 

Haavahoitoon 

Koira nuolee mielellään haavojaan ja toisin kuin 
joskus luullaan, tämä ei edistä paranemista. Koiran 
kielen bakteerit ja hankaus päin vastoin estävät haa- 
vaa paranemasta ja saattavat vain pahentaa vaivaa. 

Mitättömät haavat ja ihon ärsytykset paranevat 
yleensä itsestään, kunhan nuoleminen estetään. 
Kätevä keino on suihkauttaa haavaan voimakkaasti 
tuoksuvaa haavasumutetta, joka samalla desinfioi ja 
hoitaa ajettumaa. Tällainen valmiste on esimerkiksi 
apteekista saatava Cothivet. 


Pihdit ja ruisku 
Hoitovälineistöä koiran lääkekaappiin kannattaa 
hankkia ainakin tämän verran: 
e — Punkkipihdit 
e — Pikakuumemittari 
e —50ml:n muoviruisku 
e — Koiralle sopiva kuonokoppa (eläinlääkäreiden 
käyttämä pehmeä malli on esimerkiksi hyvä). 


Kyyt ja ampiaiset 
Kyynpurema voi olla koiralle hengenvaarallinen. 


Punkkipihdeillä puutiainen irtoaa koirasta helposti. 

Oireet voivat olla lievät tai vakavat riippuen koi- 
ran koosta, rodusta, iästä sekä puremakohdasta ja 
ruiskutetun myrkyn määrästä. Oireina ovat yleensä 
purema-alueen, esimerkiksi koko raajan, voimakas 
turpoaminen ja kovat kivut. Varsinkin pienikokoiset 
ja vanhat koirat sekä pennut voivat menehtyä kyyn 
puremaan. Pureman saanutta koiraa liikutetaan 
mahdollisimman vähän. Koira joko kannetaan tai 
talutetaan rauhallisesti pois maastosta, ja viedään 
välittömästi eläinlääkäriin. 

Myös ampiaisen pisto voi olla koiralle vaaralli- 
nen. Useimmiten ampiainen pistää koiraa päähän 
ja käpäliin. Vaarana pään alueen pistoksissa ovat 
turvotuksen aiheuttamat hengitysvaikeudet tai jopa 
allerginen reaktio. Jos koira oireilee voimakkaasti, se 
on vietävä eläinlääkäriin. 

Nykyisin koiralle ei enää suositella ensiavuksi 
käärmeen puremaan kyypakkausta, vaan aina eläin- 
lääkärin hoitoa. 

Milloin eläinlääkäriin? 

FEläinlääkäriin kannattaa olla yhteydessä aina, kun 
siltä tuntuu. Ammattihenkilö osaa antaa parhaat 
ohjeet kotilääkintäänkin, mikäli vastaanotolle lähtöä 
ei katsota tarpeelliseksi. Eläimen hengen säilyttä- 
miseksi yhteydenotto on välttämätöntä seuraavissa 
tapauksissa: 

e — Eläimen yleistila näyttää huonolta (sairaskoh- 
taukset, ei jaksa liikkua). 

+ — Tapaturmissa, elleivät ne ole vähäpätöisiä. 

e — Myrkytyksissä. 

e — Synnytysvaikeuksissa. 

e — Eläin ei saa virtsatuksi. 


/ j= äi LAPA 
Uiminen on erinomainen tapa vimiee fa kohottaa kuntoa. Vedess 


Pään tai kaulan alueelle osunut kyynpurema voi ollla 
hengenvaarallinen, mikäli turvotus estää hapensaan- 
nin. Kuva: Silja Jokinen 


e — Jos eläimellä on kuumetta yli kaksi päivää. 
e — Oksentelu jatkunut yli päivän. 

e — Ripulijatkunut 2-3 päivää. 

e — Eläin virtsaa tiheään. 

e — Josalle kaksiviikkoinen eläin sairastuu. 

e — Eläimellä on jatkuva yskä. 

e — Eläin juo epätavallisen paljon. 

Lähteet: 

Tapani Parviainen: Lemmikkien kotihoidon opas 
Saki Paatsama: Terve ja sairas koira 

Suomen Kennelliitto: Tiedote 8.6.2011 


Kuva: Tarja Väätäinen 

piilee kuitenkin vaaransa. Kes 


a. NK) E . 4 
”kikesällä meri- ja järvivesissä voi esiintyä myrkyllistä sinilevää. Levä näkyy vedessä yleensä vihertävinä tai 
kellertävinä hippuina tai rantaan ajautuneina värjäytyminä. Jos levää on runsaasti, se muodostaa puuromaisen 


kerroksen. 


Sinilevä aiheuttaa koiralle yleensä rajuja oireita, kuten oksentelua ja ripulointia, lihaskouristuksia, koordinaa- 
tiokyvyn heikkenemistä ja voimakasta vapinaa. Pahimmillaan levämyrkky voi aiheuttaa koiralle kuoleman, 


jos koira juo levien saastuttamaa vettä. 


Koiran ei saa antaa juoda sinileväistä vettä eikä sitä saa päästää veteen uimaan. Jos koira kuitenkin karkaa 
veteen, sen turkki pitää pestä ja huuhdella huolellisesti, jotta koiran iho ei pääse ärtymään. Koiran alkaessa 


oireilla, se on vietävä pikaisesti eläinlääkäriin. 


DT 


Auta tutkimusta - 
anna verta ja tietoa 


Voit osallistua koirasi kanssa perinnöllis- 
ten sairauksien tutkimukseen lähettämällä 
koirastasi verinäytteen Hannes Lohen 
johtamalle tutkimusryhmälle. Verinäyttei- 
tä voi antaa esimerkiksi joukkonäytteen- 
otoissa tai eläinlääkärin vastaanotolla. 

Koirilla esiintyy lukuisia erilaisia perinnöllisiä sai- 
rauksia. Nykyaikaisen tutkimustyön tavoitteena on 
tunnistaa näitä sairauksia aiheuttavia geenivirheitä. 
Helsingin yliopistossa ja Folkhälsanin tutkimuskes- 
kuksessa on käynnistetty lukuisia projekteja, joissa 
mukana on jo kymmeniä eri rotuja. Tutkimusryhmät 
selvittävät myös rotujen historiaa sekä käyttäytymi- 
seen ja ilmiasuun (kuten kokoon, väriin ja korvien 
sä --4:0> 

asentoon) liittyviä geenejä. 

Sivustolta koirangeenit.fi löydät ajantasaista tietoa 
meneillään olevista projekteista. Juuri nyt (2022) SPJ:n 
roduilta toivotaan osallistumista erityisesti seuraaviin 
projekteihin: 


Karjalankarhukoira 
e — Katarakta eli harmaakaihi 
e — Progressiivinen retinan atrofia (PRA) eli ete- 
nevä verkkokalvon rappeuma 
e — Pohjoismaisten pystykorvien rotuhistoria 


Pohjanpystykorva 
e — Pohjoismaisten pystykorvien rotuhistoria 
e — Epilepsia 


Suomenpystykorva 
+ — Epilepsia 
e — Pohjoismaisten pystykorvien rotuhistoria 


Suotavaa toki on osallistua myös kaikille roduille 
tarkoitettuihin tutkimuksiin, kuten esimerkiksi 


käyttäytymistutkimukseen. 

Muistathan myös päivittää koiran tiedot, jos sen 
terveydentilassa tapahtuu muutoksia! (kts. www. 
koirangeenit.fi) 


Tarkemmat ohjeet ja lomakkeet 
osoitteesta: www.koirangeenit.fi 
lisätietoa myös Suomen Pystykor- 
vajärjestön rotujaostoilta 


[una =$ P-N akka 6 


kuva: Virpi Janhunen 

Esa Soppela 


Anaaliongelmat 


Kun hyvin pelannut koira lakkaa hauk- 
kumasta saattaa syy löytyä peräpäästä. 
Anaalirauhaset ovat tulehtuessaan kipeät, 
eikä varsinkaan hirvityöskentelyn vaati- 
mat pitkät haukut silloin maita. Jatkuvasti 
tulehtunutta peräpäätään nuoleva koira 
voi tulehduttaa myös nielunsa. 


Anaali- eli perärauhasiksi sanotut eritepussit sijait- 
sevat koiralla peräaukon molemmin puolin, oikealla 
ja vasemmalla välittömästi peräaukon vieressä. Pussit 
ovat keskikokoisella koiralla noin maapähkinän sy- 
dämen kokoiset. Ne tyhjentävät eritteensä peräaukon 
poimuissa sijaitsevista purkuaukoista. Normaalisti 
eritettä tulee ulostamisen yhteydessä peräaukon su- 
pistajalihasten toimiessa. Normaali anaalirauhaserite 
on voimakkaan ja pahan hajuista ja ihmisenkin aistit- 
tavissa. Rauhaset ja niiden erite ovat siis normaali koi- 
ralla oleva rakenne. Joskus kuulee, että virheellisesti 
luullaan pahanhajuista eritettä sairaudeksi. 

Anaalirauhanen-nimi on sikäli vakiintunut, että 
sitä on turha minun yrittää muuttaa tällä artikkelilla. 
Totuus kuitenkin on se, että ”anaalirauhanen” on 
pieni varastopussi eikä rauhanen. Sen seinämässä on 
kahdenlaisia pieniä rauhasia, jotka tuottavat eritettä 
tähän varastopussiin. 

Anaalirauhaseritteen tehtävä on toimia ainakin 


jonkinlaisena viestimenä eläinjoukossa. Nykyajan 
koiralle rauhasilla ei ole niinkään merkitystä viestivä- 
lineenä, vaan monenlaisten pikkuvaivojen aiheuttaja- 
na. Rauhaset ovat siis jäänne koiran villieläinajalta ja 
nykyajan koiralle ne eivät ole välttämättömät. 

Normaalisti rauhasen erite on juoksevaa ja väriltään 
vaalean kellertävää harmaata. Rauhaset tyhjenevät 
ulostamisen yhteydessä. Tämä normaali toiminta 
saattaa häiriintyä, jos erite muuttuu paksuksi tai 
peräti kuivaksi. Samoin voi olla häiriöitä, jos eritettä 
tuotetaan liikaa, peräaukon supistajalihasten toiminta 
heikkenee tai ulosteet muuttuvat löysiksi. Tyhjenty- 
misaukko saattaa tällöin tukkeentua ja seurauksena 
on eritteen käymisreaktio rauhasten sisällä sekä 
tulehdus ja infektio. 

Sekä nartuilla että uroksilla on anaalirauhason- 
gelmia samalla tavalla. Vaivoja on myöskin kaiken- 
ikäisillä koirilla. Eniten rauhasharmeja on pienillä 
koiraroduilla, mutta kaikenkokoisilla niitä esiintyy 
vieläpä valitettava usein. 

Anaalirauhasongelmat näkyvät peräaukon nuo- 
lemisena ja jyrsimisenä sekä niin, että koira vetää 
peräänsä pitkin maata. Nämä saattavat tulehduttaa 
ihoa peräaukon ympäriltä. Jatkuva tulehtuneen alu- 
een nuoleminen voi tulehduttaa myös koiran nielun. 
Tällöin nielun ja kurkunpään tulehtuminen aiheuttaa 
kakistelua ja yskimistä. Oireina saattaa esiintyä myös 
ulostamisvaikeuksia, hännän takaa-ajoa, epätavallista 
pahanhajuisen eritteen purskahtelua peräaukkoon, 
lantioalueen jyrsimistä ja nuolemista, aggressiivisuut- 
ta peräpäätä käsiteltäessä. 

Varsinkin hirvityöskentely on koiralle niin pitkäkestoinen suoritus, että pienetkin 
tulehdukset ja muut häiriöt terveydessä vaikuttavat suoritukseen heikentävästi. 

Täynnä olevat rauhaset tuntuvat peräaukon molem- 
min puolin ihon läpi pieninä pallukoina. Ne sijaitse- 
vat peräaukosta kello neljän ja kahdeksan kohdalla. 
Jos rauhanen tukkeutuu ja tulehtuu, tässä kohdassa 
saattaa näkyä turvotusta ja punoitusta ihossakin. 
Rauhanen saattaa jopa puhjeta suoraan ihon läpi. 

Tukkeutunut anaalirauhanen täytyy tyhjentää 
säännöllisesti ainakin kerran viikossa muutaman 
viikon ajan, jotta normaali toiminta palautetaan. 
Liikaa voimaa tyhjentämisessä ei saa käyttää, jotta 
anaalirauhasta ei vahingoiteta tai peräsuolta vahin- 
goiteta. Parhaiten tyhjennys onnistuu työntämällä 
hansikoitu etusormi peräaukkoon ja ottamalla 
täysi anaalirauhanen etusormen ja peukalon väliin. 
Monilla koirilla anaalirauhasen saa melko tyhjäksi 
myös ”niistämällä” ihon puolelta molemmat rau- 
haset yhtäaikaa. Tulehtunut tai pahoin tukkeutunut 
rauhanen jätetään eläinlääkärin hoidettavaksi. Jos 
vaiva on jatkuva, omistajankin kannattaa opetella 
tukkeutuneen rauhasen tyhjennys, jotta vältytään 
sairauden pahenemiselta tulehdukseksi. 

Tulehtuneiden rauhasten hoidossa käytetään rauhas- 
ten tyhjennystä ja huuhtelua, rauhaseen voidaan lait- 
taa antibioottitahnaa. Joissakin tulehdustapauksissa 
käytetään myös antibiootteja suun kautta. Toistuvissa 
tulehdustapauksissa ja jatkuvissa tukkeutumistapauk- 
sissa suositellaan anaalirauhasten poistoleikkausta. 

Välillä metsästyskoiraharrastajien piirissä leviää 


Heidi Lahtinen 


Valeraskaus 


Muuttuuko narttu yllättäen vaisuksi ja 
syrjäänvetäytyväksi? Etsiytyykö se rau- 
hallisiin loukkoihin ja pesiytyykö kesken 
jahtireissun hätäpäissään vaikkapa kuusen 
alle? Valittaako mennessään ja muuttuuko 
kenties äksyksi? Vaiva ei ole välttämättä 
sen vaarallisempi kuin valeraskaus. Vaik- 
kei vaaraa, niin kiusaa tästä vaivasta voi 
olla senkin edestä. 

Lievät valeraskauden oireet nisien vähäisine tur- 
poamisineen ja maidonerityksineen kuuluvat nor- 
maaliin kiimakiertoon. Kiusaksi valeraskaus muut- 
tuu silloin, jos narttu alkaa pesiä, hoivata esineitä 
pentuinaan, heittäytyy syömättömäksi ja puolustaa 
pesäänsä aggressiivisesti ihmisiltä ja muilta koirilta. 

70% nartuista kokee eriasteisia valeraskauden fyy- 
sisiä oireita 3-13 viikkoa kiiman jälkeen. Sillä ei ole 

muoti-ilmiönä tieto, että anaalirauhaset ovat pääasi- 
allinen syy koiran huonoon hajuaistiin. Olen kuullut 
kommentteja, että suunnilleen voittajakoiraa ei voi 
olla ilman anaalirauhasten poistoleikkausta. Tämä 
tietysti on puppupuhetta. Jos anaalirauhaset olisivat 
niin suuri ongelma hajuaistille, villit koiraeläimet 
olisivat kuolleet sukupuuttoon ajat sitten. 

Jos rauhasia puristetaan ja sieltä tulee pahanha- 
juista eritettä, se ei ole merkki epänormaalisuudesta. 
Normaalit rauhaset tuottavat eritettä koko ajan ja 
erite tyhjenee ulostamisen yhteydessä. Sen sijaan 
sairautena anaalirauhasten tukkeutumiset ja tuleh- 
tumiset varmasti häiritsevät koiraa ja sen metsästys- 
ominaisuuksia. Tällöin näkyy kyllä edellä mainittuja 
sairauden oireita. 


Kirjoittaja on pieneläinsairauksien erikoiseläinlääkäri, 
joka on valmistunut Helsingissä 1986. Valmistumisensa 
jälkeen Soppela on työskennellyt lukuisilla pieneläinvas- 
taanotoilla eri puolella Suomea, sekä Helsingin yliopiston 
eläinsairaalassa. Pisimpään hän on työskennellyt nykyises- 
sä työpaikassaan Eläinlääkäriasema Akuutissa Oulussa. 


Esa Soppela on innokas eräharrastaja ja metsästyskortin- 
kin hän suoritti jo 15-vuotiaana. 


Kirjoitus on julkaistu aiemmin Hirvikoira-lehdessä 
1/2000. 


merkitystä, onko narttu penikoinut vai ei, vaan oireet 
saattavat ilmetä jo ensimmäisen kiiman jälkeen. Li- 
havilla nartuilla oireet ovat usein voimakkaammat, 
joten vahvasti oireilevat tukevat nartut kannattaa 
juoksuttaa sutjakkaampaan kuntoon ennen seuraa- 
vaa kiimaa. Toisinaan oireet saattavat helpottaa, jos 
nartulla teettää yhdet pennut. 

Hoidoksi riittää usein lievissä tapauksissa runsas 
liikunta sekä ruuan määrän pudottaminen puoleen 
noin viikoksi. Maidonerityksen estolääkityksen 
on todettu sopivan perinteistä hormonilääkitystä 
paremmin valeraskauden hoitoon. 


Lähteet: Helena Koskentalo: Parempaan pentutulokseen 
- koirankasvattajan käsikirja 
Tapani Parviainen: Lemmikkien kotihoidon opas 


Saki Paatsama: Terve ja sairas koira 


SPJ Pennunottajan opas + 2022 


Eero Niku-Paavo 


Fpilepsia 


Suomenpystykorva, karjalankarhukoira ja pohjanpystykorva ovat kokonaisuutena tervei- 
tä koirarotuja. Kuten kaikilla roduilla, niilläkin esiintyy perinnöllistä epilepsiaa eli kan- 
sanomaisesti kaatumatautia. Suomenpystykorvan epilepsiaa on tutkittu pitkään, muilla 
SPJ:n roduilla tilannetta on alettu kartoittaa myöhemmin. Epilepsia on aivojen sähköisen 
toiminnon häiriö, joka ilmenee eriasteisina kohtauksina. Suomenpystykorvilla esiintyvät 
kohtaukset ovat tavallisimmin kouristuskohtauksia, joissa koira voi menettää tajuntansa. 
Kohtaukset alkavat tyypillisesti muutaman ensimmäisen elinvuoden aikana. 


Suomenpystykorvien epilepsian syntyyn vaikutta- 
vat tekijät ovat merkittävässä määrin geneettisiä, ja 
sairauden ilmenemiseen on mahdollista vaikuttaa ja- 
lostusvalintojen avulla. Rotujärjestö pyrkii aktiivisesti 
estämään sairauden yleistyminen jalostusneuvonnan 
avulla. Apukeinoksi tähän tehtävään se on kehitellyt 
myös laskennallisia keinoja, lähinnä ns. epi-luku jär- 
jestelmän. Epi-luku painottaa indeksityyppisesti su- 
kutaulussa 5-sukupolvessa esiintyviä sairaiksi ilmoi- 
tettuja koiria sen perusteella, monennessako polvessa 
ne sijaitsevat eli mikä on niiden sukulaisuussuhde 
laskennan kohteena olevaan koiraan. Koska kyse on 
todennäköisesti kynnysominaisuutena periytyvästä 
sairaudesta, jalostusarvojen laskennasta on havaittu 
olevan hyötyä ja sen avulla on mahdollista helpottaa 
eläinten valintaa jalostuskäyttöön. 


Suomenpystykorvan pentua hankittaessa on tästä 
syystä tärkeää olla tietoinen tulevan pennun sekä sen 
vanhempien epi-luvuista ja onko kyseinen yhdistelmä 
suunniteltu siten, että siinä pyritään myös epilepsiaris- 
kin pienentämiseen. Rotujärjestön jalostusneuvonta 
on omassa työssään ohjeistettu tekemään yhdistelmiä, 
joista todennäköisimmin on odotettavissa oireettomia 
pentuja. Pentuvälityksemme kautta välitämme pen- 
tueita, joista niitä tiedustelevan saavat tarvitsemansa 
terveydelliset lähtökohdat tietoonsa. Rotujärjestön 
internetsivujen astutus- ja pentupörssissä julkaistava 


parituslomake kertoo, täyttääkö yhdistelmä järjestön 
asettamat kriteerit. Yleisesti ottaen tulisi jokaisen 
kasvattajan olla tietoinen pentujen vanhempien epi- 
luvuista ja ilmoittaa pennunottajalle yhdistelmän 
pennun lukema. Jos pennun ottajalle tulee tarvetta 
tarkistaa harkitsemansa pennun lukema, voi hän sen 
tehdä rotujärjestön jalostusneuvonnasta tai vuonna 
SPJ-koiratietokannasta http://metsastyspystykorvat. 
com/spj/. 

Koiran epi-luvun tunteminen antaa koiranomista- 
jalle mahdollisuuden tehdä johtopäätöksiä koiransa 
tai vastapuolen terveystaustasta ja auttaa niiden 
jalostuskäytön suunnittelussa. Epi-luku kertoo myös 
pennunottajalle, onko hänellä käytännössä mahdollis- 
ta jatkaa koirallaan jalostustyötä luvun mahdollisesti 
kasvaessa. Lisäinformaatiota epi-luvusta ja sen käy- 
töstä löydät rotujärjestön nettisivuilta www.spj.fi > 
rodut — suomenpystykorva — terveys — epi-luku. 

Pystykorvajärjestö kerää jatkuvasti uusia tietoja 
kohtauksia saavista koirista kaikista roduistaan. Il- 
moituksen epilepsia-tyyppisiä kohtauksia saavasta 
koirastaan voi tehdä joko sähköisellä lomakkeella 
tai tulostamalla sen osoitteesta www.spj.fi kunkin 
rodun terveys-sivuilta. 


Wwww.spj.fi > rodut — valitse oma rotusi 
ja sieltä ”Terveys” 


Suomen Pystykorvajärjestö on jo pitkään ollut yh- 
teistyössä Helsingin yliopiston eläintieteen laitoksen 
sekä FT, dosentti, molekyyligenetiikan professori 
Hannes Lohen geenitutkimusryhmän kanssa selvit- 
tääkseen geenitasolla suomenpystykorvaa vaivaavan 
epilepsian. Tutkimuksesta toivotaan apua sairauden 
hallintaan. Asiasta voi lukea lisää nettiosoitteesta 


http://www.koirangeenit.fi 


Suomenpystykorvan epilepsiasta tohtoriksi väitellyt 
Ranno Viitmaa valmistelee koiraa PET-kuvaukseen. 
Epilepsiatutkimuksen toivotaan tuovan valaisua taudin 
genetiikkaan ja periytyvyyteen. Kuva: Pekka Salomäki 

Kuva: Heidi Voutilainen 


Heidi Lahtinen 


Koiran rakenteeseen vaikuttaa paitsi perimä, myös 
pennun kasvuaikainen ruokinta. Pelkillä ruuan- 
tähteillä ja puurolla ruokittu kasvava pentu kärsii 
ravinne- ja vitamiinivajauksesta, jonka aiheuttamat 
viat ja vääräsäärisyydet ovat lopullisia, kun luuston 
kehitys on päättynyt. Ruokinta ei ole mitään sala- 
tiedettä ja tapoja ruokkia koira "oikein" on monia. 
Pennun ruokinnassa ensimmäiseen puoleen vuoteen 
kannattaa panostaa - aikuistuvan ja aikuisen koiran 
ruokinnan virheet eivät useinkaan enää aiheuta 
peruuttamatonta vahinkoa. On hyvä myös tietää, 
että kivennäisten ja vitamiinien liikaruokinta on 
yhtä vahingollista, kuin niiden puute. Mikäli pentua 
ruokitaan täysrehulla, ei sille pidä antaa kalkki- tai 
vitamiinilisiä. 

Kasvattajalta kannattaa pyytää ohjeita pennun 
ruokintaan. Tee mahdolliset ruokavalion muutokset 
vähitellen. 


Kotiruoka? 

Mikäli pennun mielipidettä kysyttäisiin, ei se 
muuta sapuskakseen huolisikaan kuin herkullista 
kotiruokaa. Koiralle sopivat ruuan tähteet voi vallan 
mainiosti tyhjentää koiran kuppiin, mutta pääasial- 
liseksi kasvavan koiran ravinnoksi niistä ei ole. 

Mikäli kasvava koira halutaan ruokkia pelkällä 
kotiruualla, olisi se tehtävä varta vasten pennulle. 
Hyvä perusresepti koiran kotiruuaksi on sekoittaa 
1/3 viljaa (kauraa, ohraa, tummaa riisiä, tattaria, 
hirssiä myös vehnää, ellei koira ole tälle allerginen), 
1/3 kasviksia (porkkanaa, muita juureksia, ei mielel- 
lään perunaa), 1/3 lihaa tai kalaa, myös sisäelimiä. 
Lisäksi pottiin voi lisätä raejuustoa, kananmunaa 
(ei raakaa valkuaista), kermaviiliä tai piimää. 

Koiranpentu kasvaa en- 

simmäiset kuukaudet lähes 

» silmissä. 8-10 kuukauden 

= iässä metsästyspystykorva 

4 on saavuttanut kutakuinkin 

= | lopullisen säkäkorkeutensa. 
| Kiihkeän kasvun aikana 

jä pennun ruuan on syytä 

sisältää riittävästi kasvun 

raaka-aineita ja oikeassa 

suhteessa. 


Raaka-aineet kannattaa leikellä pieniksi paloiksi ja 
juurekset esim. raastaa karkeaksi raasteeksi. Ruuan 
voi kypsentää uunissa hauduttaen. Lihan voi lisätä 
myös valmiiseen, kypsään ruokaseokseen raakana. 
Kalojen sen sijaan on syytä olla hyvin kypsennettyjä. 

Kotiruuan kalsium- ja fosforipitoisuus on kasva- 
valle koiralle riittämätön ja vitamiinilisäyskin on 
tarpeen. Apteekista saa kotiruuan tasapainottami- 
seen tarkoitettuja valmisteita (esim. Calfosum ja 
pennun Citro Oska), joita kannattaa käyttää ainakin 
ensimmäiset puoli vuotta. 


Vai kuivamuona? 

Pennulle tarkoitetulla kuivamuonalla ruokkija 
pääsee kotiruuan valmistajaa helpommalla. Kui- 
vamuonassa on kaikki tarpeellinen, eikä siihen ole 
syytä lisätä suuremmin mitään ylimääräistä. Hyvä 
muona on sellainen, jota pentu syö mielellään, joka 
sulaa hyvin (ulostetta syntyy vähän), joka pitää 
pennun vatsan kunnossa ja ihon, turkin, silmät ja 
korvat terveinä. 

Kallein ei ole aina parasta, sillä tuotemerkkikin 
maksaa. Hintavampien rehujen raaka-aineet ovat 
kuitenkin usein laadukkaampia, kuin aivan hal- 
vimpien, mutta edullisen market-penturuuankin 
syöttäminen on koiralle monin verroin parem- 
pi vaihtoehto, kuin laiharavinteisen puuron tai 
ruuantähteiden syöttö. Pennun muonassa tulisi olla 
riittävästi hyvälaatuista valkuaista (25-27%). Koira 
käyttää eläinvalkuaisen kasvivalkuaista paremmin 
hyödykseen. Raakakuitupitoisuuden tulisi olla alle 
5%, sillä suurempi raakakuitupitoisuus voi johtua 
ala-arvoisesta jäterehujauhosta. 

Jos pentu on ahmatti, kannattaa muonapapanat 


SPJ Pennunottajan opas + 2022 


liottaa ennen tarjoamista tai lisätä ruokakuppiin 
joka tapauksessa vettä noin puolet papanoiden tila- 
vuudesta ennen tarjoamista. Ilman vesilisää ahmittu 
muona aiheuttaa helposti vatsanväänteitä. 

Jos korvaat kuivamuonasta esimerkiksi puolet 
kotiruualla, muista terästää kotiruoka vitamiini- ja 
kivennäislisällä. 


Ruoka-ajat kunniaan 

Noudata ainakin aluksi samaa ruokailurytmiä, 
kuin mihin pentu on synnyinkodissaan tottunut. 
Pääsääntöisesti luovutusikäinen pentu syö neljä 
ateriaa päivässä, 3-4 kk:n ikäinen kolme, puoli- 
vuotias kaksi ja vuoden ikäinen pärjää jo yhdellä 
ruokintakerralla. 

Olipa ruokintakertojen määrä mikä hyvänsä, on 
koiran ruokinnassa hyvä pitää mielessä sanonta: 
tarjottu on annettu. Mikäli tarjottu muona ei häviä 
kupista vaikkapa kymmenessä minuutissa, otetaan 
kuppi pois ja uusi kattaus on vasta seuraavana 
ruokinta-aikana. Kasvavalle koiralle on hyvä antaa 
(aivan jättirotuja ehkä lukuunottamatta) kerralla 
sen verran ruokaa, kuin se syö. On muistettava, 
että myös kuivamuona on oikeaa ruokaa, eikä sitä 
olekaan syytä pitää kupissa aina saatavilla, ikään 
kuin huikopalana jota leikkien lomassa vähän näy- 
kitään. Kun ruokaa tarjoillaan vain ruoka-aikoina, 
toimii suolikin säännöllisemmin ja sisäsiisteyteen 
oppiminen helpottuu. 

Mikäli ruoka on hyvälaatuista, kuppi puhdas ja 
koira terve, ei ajoittaisesta nirsoilusta tarvitse olla 
huolissaan. Tuskin yksikään koira on nälkälakolla 
itseään tappanut, eli mikäli ruoka ei tällä ruokin- 
takerralla (aikuiselle koiralle tänään) maistunut, 
maistuu se varmasti paremmin seuraavan kerran 
tarjottaessa (aikuiselle huomenna). Ohimenevä ruo- 
kahaluttomuus voi liittyä pennun kehityskauteen, 
esimerkiksi hampaiden puhkeamiseen. Aikuisen 
voi saada paastoamaan esimerkiksi kiima. Herkuilla 
maanittelemalla koirasta saa helposti nirson. Vaikka 
varsinkin pystykorvanarttuja pidetään perinteisesti 
sangen tarkkoina ruokansa suhteen, ovat ylen nirsot 
yksilöt onneksi melko harvinaisia. 


Vettä riittävästi 

Maidon maitosokeri imeytyy koiran suolistosta 
huonosti ja aiheuttaa helposti ripulia. Piimä ja muut 
hapantuotteet sopivat pennun vatsalle paremmin ja 
jopa tasapainottavat vatsan toimintaa esimerkiksi 
ruokinnan vaihdoksissa. 

Pennulla olisi oltava raikasta vettä riittävästi saa- 
tavilla. Mikäli pentu harrastaa sukellusharjoituksia 
vesikupissaan tai litkii juomaa jatkuvasti, vain 


ajankulukseen, voi vettä tarjota sille valvotusti use- 
amman kerran päivässä, esimerkiksi aina ruokailun 
yhteydessä. Samoin voi toimia talvella ulkotiloissa 
elelevän koiran kanssa, mikäli sillä ei ole lämmitet- 
tävää vesikuppia tai lämpimiä ruokailu- / juomati- 
loja. Koiran vedentarve on niin suuri, ettei sitä voi 
tyydyttää pelkällä lumen syömisellä. 

Vältä näitä 

e — Ihmisille tarkoitettu suklaa ja ksylitoli ovat koi- 
ralle haitaksi, jopa hengenvaarallisia 

e — raaka kala ja raaka kananmunan valkuainen 
estävät B-vitamiinien imeytymistä 

e — raa'asta petokalasta koira voi saada kiusallisen 
lapamatotartunnan 

e — raaat vihannekset eivät sula koiran suolistossa, 
ellei niitä ole soseutettu aivan hienonhienoksi. 
Ellet harrasta nk BARF-raakaruokintaa, kasvik- 
set kannattaakin aina kypsentää 

e — peruna on mainio hiilihydraattilähde, mutta 
vain muusina ja kypsennettynä. Kaikkien koi- 
rien vatsalle peruna ei sovi tässäkään muodossa. 

e — sipuli runsaina määrinä voi aiheuttaa anemiaa. 

e — keinotekoiset väri-, aromi- ja säilöntäaineet 
lisäävät koirienkin riskiä sairastua erilaisiin 
allergioihin. Älä valitse kuivamuonaa värin 
vaan mieluummin ravintoarvojen, sulavuuden 
ja maittavuuden perusteella. 

e — sian ja lampaan luut tai kanan putkiluut eivät 
sovi koiralle, sillä niistä saattaa lohjeta teräviä 
piikkejä, jotka voivat tarttua ruuansulatuskana- 
vaan kohtalokkain seurauksin. Liikaa annettuna 
rustot saattavat aiheuttaa ummetusta. Silloin 
tällöin tarjoiltuna ne auttavat esimerkiksi 
anaalirauhasia tyhjentymään luonnollisesti. 
Suuret naudan ja hirven luut ovat 
yleensä turvallista kalutta- 
vaa. Jos kuitenkin 
huomaat 
aikuisen 
koiran saa- 
van luusta 
irti siruja, on 
herkku turval- 
lisinta ottaa pois. 


Mitähän muonaa 
se isäntä on meille 
hankkinut? 


Kuva: Väinö Niiranen 


Koonnut Johanna Pietiläinen/Keski-Suomen Eläinsuojeluyhdistys 


Metsästyskaudella tarvitaan 


tuhdimmat murkinat 


Ruokinnalla suuri merkitys stressin 
vähentämisessä työ- ja kilpailutehtävis- 
sä. Työ- ja kilpakoirien ravintoaineiden 
tarpeet ovat ainutlaatuiset. Raskas työ ja 
kilpailu aiheuttavat sekä fyysistä (valmen- 
nus, kilpailu) että psyykkistä (kuljetus, 
melu, katsojat, lämpötila) stressiä koiralle. 


Työkoiran ruokinnassa ei riitä, että huomioidaan 
pelkästään lihastyön aiheuttama lisääntynyt ener- 
giantarve, vaan on huomioitava myös rasituksen luo- 
man stressin aiheuttama ravintoaineiden lisätarve. 
Lisäksi ruokinnan avulla pyritä.än tukemaan koiran 
palautumista raskaasta työsuorituksesta, kilpailuti- 
lanteesta tai rasitusvammoista sekä ylläpitää koiran 
vastustuskykyä fyysisen rasituksen aiheuttamissa 
stressitilanteissa. 

Ruuan tulee sisältää oikeassa suhteessa rasvaa, pro- 
teiinia, hiilihydraatteja ja 
kuitua niin, että maksimoi- 
daan dietiin energiapitoi- 
suus ja toisaalta minimoi- 
; daan ruuansulatuskanavan 
sisältö ja määrä pyrkien 
kuitenkin säilyttämään 
ruuansulatuskanavan toi- 
* minta tehokkaana. Run- 
' saasti rasvaa sisältävän 
ruokinnan avulla voidaan 
lisätä koirien kestävyyttä, 
ij ja ruuan korkean proteii- 
nipitoisuuden avulla py- 
ritään estämään koirien 
sairastuminen rasitusvam- 
moihin tai rasituksesta 
johtuvaan anemiaan. 


Rasvaiset eväät 
Energian tarpeeseen vai- 
kuttavat rotu, paino, ikä, 
liikunnan määrä ja ympä- 
ristön lämpötila. Tämän 
vuoksi koiran energian 
tarve on vaikea arvioi- 
da. Liikunnan laatu/laji 

vaikuttavat siihen mitä energialähteitä käytetään 
energiantuotantoon. Jos koiran työ on lyhytkes- 
toinen intensiivinen suoritus, lisääntyy koiran 
energiantarve 10-20 %. Metsästys-, ajo-, paimen- 
koirilla energiantarve keskimäärin kaksinkertaistuu 
riippuen tietenkin rasituksen määrästä. Käytännön 
nyrkkisääntönä voidaan pitää, että energiantarve 
lisääntyy keskimäärin 10 % jokaista koiran tekemää 
työntuntia kohden. 

Työkoirille, jotka työskentelevät yhtäjaksoisesti 
pitkiä aikoja, runsaasti rasvaa sisältävä ruoka on 
parempi vaihtoehto kuin runsaasti hiilihydraatteja 
sisältävä ruoka. Toisin kuin ihminen, koira on erit- 
täin aerobinen eläin, joka pystyy tuottamaan 70-90 
% energiasta vapaista rasvahapoista pitkäkestoisen, 
matalatehoisen rasituksen aikana. Rasvan määrän 
lisäksi on kiinnitettävä huomiota myös rasvan laa- 
tuun. Koira pystyy käyttämään kaikkia eläin- ja kas- 
virasvoja hyväkseen erittäin hyvin ja niiden sulavuus 
on 93-98 %. Työ- ja kilpakoirien ruuan energian ja 
rasvojen pitääkin olla nopeasti lihassolujen käytet- 
tävissä, kuten tali, ihra, kananrasva, kookosrasva, 
näiden osuuden tulisikin olla 55-60 % koiranruuan 
rasvoista. Omega-3 rasvahapoilla (pellava, rypsi ja 
kalaöljyt) on paikallinen paksusuolen tulehduksia 
estävä ominaisuus, ja niillä on merkittävä rooli 
suoliston limakalvojen ja lihasten solukalvojen 
kunnossapidon kannalta. Sopiva em. öljyjen käyt- 
tömäärä on 15 grammaa päivässä (maksimissaan 
5 % ruoka-annoksesta) Koiranruuan Omega-6 ja 
Omega-3 rasvahappojen suhteen tulisi olla 5:1 - 10:1. 


Proteiinin laatu tärkeä 

Raskas liikunta lisää työkoiran proteiinin tarvetta 
erityisesti silloin, kun liikunnan määrää ja rasit- 
tavuutta lisätään nopeasti, esim. metsästyskauden 
alussa tai kilpasuorituksessa. Ruokinnassa pitää olla 
hyvälaatuisia eläin- tai kasvioeräisiä valkuaisraaka- 
aineita. Työkoirille sopivien, runsaasti energiaa ja 
rasvaa sisältävien ruokien valkuaispitoisuuden on 
oltava melko korkea, 30-35 % ruuan kuiva-aineesta. 
Dieetit, joissa 32-40 % energiasta saadaan proteii- 
neista, nostavat punasolujen lukumäärää, plasman 
volyymia ja maksimaalista hapenottokykyä verrat- 
tuna dieetteihin, joissa alle 24 % energiasta saadaan 
proteiineista. 

Stressi ja riittämätön proteiinin saanti saattavat joh- 
taa anemiaan ja lisäävät lihasvaurioiden syntymisen 
todennäköisyyttä. Korkealaatuisten eläinperäisten 
valkuaislähteiden lihan, sisäelinten ja maidon kes- 
kimääräinen sulavuus on yli 90 %. Heikkolaatuinen 
proteiini voi työ- ja kilpakoirilla aiheuttaa vakavia 
ruuansulatushäiriöitä, koska liikunta nopeuttaa 
ruokasulan kulkua ruuansulatuskanavan läpi. Jos 
ruuansulatukseen jää liian vähän aikaa, ruuansu- 
latusentsyymeille ei jää riittävästi aikaa valkuaisen 
pilkkomiseen ja valkuaisen sulatus siirtyy osittain 
paksusuoleen, jolloin koirat sairastuvat ripuliin. Jos 
kaupallinen kuivamuona aiheuttaa ruuansulatuson- 
gelmia koirille, kannattaakin esimerkiksi tarkistaa 
minkälaista kasviperäistä valkuaisraaka-ainetta se 
sisältää ja kuinka paljon. 

Viljat ovat tärkein hiilihydraattien lähde koiran 
ruokinnassa. Koiran ruuissa voidaan käyttää monia 
eri viljoja, kuten kauraa, ohraa, vehnää, maissia, riisiä 
ja durraa. Näistä koira pystyy parhaiten käyttämään 
hyväkseen riisiä, kuorittua kauraa ja vehnää. Koirille 
syötettävä vilja pitää aina kypsentää. Pitkäkestoista 
työtä tekevien koirien ruuan hiilihydraattipitoi- 
suuden tulee olla melko alhainen 10-20 %, koska 
rasvoihin verrattuna hiilihydraatit lisäävät huomat- 
tavasti ruuan ja ulosteiden määrää ja laskevat ruuan 
energiapitoisuutta. 


Riittävästä ve- 
densaannista 
huolehdittava 


Riittävä vedensaanti 
on koiran suorituskyvyn 
kannalta yhtä tärkeä asia 
kuin riittävä energian 
saanti. Työkoiran päi- 
vittäinen vedentarve on [ 
suuri 1-2]levossa ja jopa 
51 raskaassa työssä. Noin 
60 % koiran ylimääräi- 
sestä lämpökuormasta 
poistuu rasituksen aikana 
kostean hengitysilman 
mukana. Työkoirilla pi- 
tää olla tämän vuoksi 
mahdollisuus riittävään 
veden saantiin välittö- | 
mästi rsaituksen jälkeen. 
Myös raskaan suorituk- 
sen aikana olisi hyvä an- 
taa koiralle pieniä vesi- 
annoksia. Kylmät nesteet 
imeytyvät nopeammin 
kuin lämpimät. 


Ruokinta-ajat 

Koiran ruokinnan ja liikuntasuorituksen välillä on 
oltava vähintään 6-8 tuntia, mutta parhaimmassa 
iskussa koira on 12-14 tuntia ruokinnan jälkeen. 
Ruokinta ennen rasitusta lisää turhaan koiran 
elopainoa, koska mahalaukun ja suoliston sisältö 
lisääntyvät. Aamulla tosin kolme tuntia ennen 
liikuntasuoritusta, koirille voidaan antaa nesteen 
mukana pieni ruoka-annos. 


Juttu on julkaistu osana laajempaa 
artikkelia Keski-Suomen Eläinsuojelu- 
yhdistyksen nettisivuilla www.ksesy.fi 
Lähteet: Ajokoiramies 5/2004 ja Miinu i 
Mäkelän Koiran Stressi, www.kotiposti. : 

net/teddy 


Lisätietoja työkoiran ruokinnasta: — ; 
Riitta Kempe, www.koirakonttori.fi — ; 


LINT ja HIRV 
ABC 


Kokeneet konkarit vastaavat kysymyksiin, 
joita et ehkä ole uskaltanut esittää tai et 
ole tiennyt, keneltä kysyä. Toivottavasti 
nämä perustiedot innostavat Sinutkin 
mukaan antoisaan koetoimintaan! 


Miten ilmoitan koirani 


kokeeseen? 

Koekalenteri löytyy kennelliiton tapahtumakalen- 
terista, osoitteesta www.kennelliitto.fi > tapahtuma- 
kalenteri. Valitse tapahtumakalenterista ”Kokeet” ja 
haluamasi ajanjakso. Voit rajata hakua kennelpiirin 
tai kokeen järjestäjän mukaan. Jos etsit linnunhauk- 
kukokeita, valitse koemuodoksi LINT. Hirvenhauk- 
kukokeet löytyvät haulla HIRV. 

Koeilmoituksen yhteydessä on mainittu, onko 
koirien mukaanottoa rajoitettu. Osanottorajoituksia 
voi aiheuttaa esimerkiksi maastojen rajallinen määrä. 
Osanotto on myös rajoitettu, jos koirat valitaan kisaan 
karsintakisojen tai erillisen valintasäännön kautta. 
(kts. www.spj.fi > järjestö > säännöt ja ohjeet) 

Ilmoita koirasi kokeeseen mieluiten kirjallisesti. 
Kaavake löytyy Kennelliiton internetsivulta: https:// 
www.kennelliitto.fi/lomakkeet/ilmoittautuminen- 
kokeeseen. Joihinkin kokeisiin voi koiran ilmoittaa 
jo sähköisesti. 

Ilmoita koirasi ajoissa ja huolehdi osallistumis- 
maksun suorittamisesta järjestäjien ohjeen mukaan. 
Koeilmoituksissa on aina myös puhelinnumero, josta 
saa tarkempia neuvoja. 

Linnunhaukkukokeeseen saavat osallistua suomen- 

pystykorvat, pohjanpystykorvat, karjalankarhukoirat 
ja laikat. Hirvenhaukkukokeeseen osallistumisoikeus 
on metsästyspystykorvilla. Koiran on molemmissa ta- 
pauksissa oltava rekisteröity, asianmukaisesti rokotet- 
tu, tunnistusmerkitty ja vähintään yhdeksän kuukau- 
den ikäinen. Linnunhaukkukokeissa koirat kilpailevat 
vain yhdessä LINT-luokassa ja hirvenhaukukokeessa 
HIRV-luokassa. Kummassakaan koemuodossa ei ole 
enää erikseen avointa- ja voittajaluokkaa. 


Mistä tuomari? 

LINT-kokeeseen osallistuva tuo tullessaan yhden 
kortillisen palkintotuomarin. 

HIRV-kokeessa koiria arvostelee kaksijäseninen 
ryhmä, jossa toisen on oltava kokenut, HIRV- 
palkintotuomarikortin omaava henkilö. Toisena 
tuomarina voi toimia myös tuomariharjoittelija. Koko 
koekauden kestävässä HIRV-kokeessa voi tuomarina 
toimia HIRV-ylituomaripätevyyden omaava henkilö 
yksinkin. 

Tuomaria kannattaa kysellä tutuilta, jotka käyvät 
käyttökokeissa. Jos ei tunne ketään, voi kokeen jär- 
jestäjältä saada apua. 

Koeuran alussa kannattaa ehdottomasti itse osallis- 
tua palkintotuomarikurssille, jossa tapaa muita tuo- 
mareita. Tuomaroinnit ovat usein ”vaihtokauppaa”: 
Lauantaina minä sinulle ja sunnuntaina toisinpäin! 

Useimpien paikallisten harrastusyhdistysten sivuilta 
löytyy palkintotuomareiden yhteystietoja. 


Millaista kuntoa ja taitoa vaaditaan 
A. Koiralta 


LINT-kokeessa koiran on jaksettava liikkua mie- 
luimmin enimmäkseen laukalla neljän tunnin koe- 
erä, suurempia taukoja pitämättä. Koiran tulee ottaa 
yhteys ohjaajaansa ihannetapauksessa 5-15 minuutin 


a: 


SPJ Pennunottajan opas + 2022 


välein ja hakea lintuja riittävän kaukana, etteivät ne 
karkottuessaan olisi tietoisia ihmisestä. 

Koiran on kokeessa löydettävä reitin varrella ole- 
vat teeret, metsot ja pyyt, ajettava lintu puuhun ja 
haukuttava sitä vähintään 10 minuuttia. Haukkua 
ei saa ilman linnun karkottumista pysyvästi jättää 
tämänkään jälkeen. Koiranohjaajalta kysytään ennen 
koe-erän alkua, haluaako hän huomioida kokeessa 
pyytyöskentelyt vai ei. 

HIRV-kokeeseen vietävän koiran haun tulisi olla 
edes jonkinlaista ja kun hirvi löytyy, olisi koiran hau- 
kuttava sitä paikalleen ainakin tunti ja ottaa karkoista 
uusintahaukkuja. Koe-erä kestää viisi tuntia ja jos 
kaikki menee nappiin, niin hirven löydyttyä yli 0,8 
km:n päästä koira haukkuu sitä 1-1,5 tuntia paikal- 
leen. Löytöhaukku päättyy vasta, kun tuomari menee 
haukulle, näkee hirven ja koiran, sekä antaa hirvelle 
karkon. Näin menetellään, kunnes karkkomatkaa on 
koossa viisi kilometriä (tähän menee yleensä pari tun- 
tia), sitten viimeinen tunti on hyvä rauhoitella hirveä 
ja antaa koiran haukkua paikalleen. Koe-erän aikana 
koiran tulee käydä joko kutsusta tai oma-aloitteisesti 
ottamassa yhteyttä ryhmään. 

Molemmissa koemuodoissa koira on koe-erän täy- 
tyttyä saatava myös pois työskentelystä ja kytkettyä. 

Koira on hyvä totuttaa jo nuorena siihen, että met- 
sään lähdetään joskus isommallakin porukalla, kuin 
kaksin ohjaajan kanssa. 


E. Ohjaajalta 

LINT-kokeessa neljän tunnin koe-erän aikana kul- 
jetaan noin 3-6 km. Tarkoitus on antaa koiran aina 
hakea maasto ennen kuin sinne itse törmätään. 

HIRV-kokeessakin pärjää jokainen, jonka kunto 
riittää tavalliseen metsässä liikkumiseen. 

Varustuksen on oltava sään mukainen. Ojia ja 
puroja voi joutua ylittämään. Alueellisesti maastot 
vaihtelevat ja korkeuskäyriä voi olla harvemmassa 
tai tiuhemmassa. 

Koiranohjaaja tarjoaa aina kyydin myös tuomarille 
/ tuomariryhmälle ja mahdolliselle oppaalle. Maan 
eri osissa on erilaista käytäntöä siitä, varaako koiran- 
ohjaaja reppuunsa ryhmälle kahvit ja pienet eväät, 
vai ovatko kaikki omissa eväissään. Kysy järjestäjiltä 
paikallista käytäntöä. 

Ota koiralle mukaan vesipullo! 

Vältä kovaäänistä keskustelua. Kysy tuomarilta 
toimitaohjetta jo etukäteen sen varalle, mitä sinulta 
odotetaan, kun lintu/hirvi löytyy. 


Tutka? 


Syksystä 2018 alkaen paikannuslaitteen käyttö on 
ollut sallittua myös LINT-kokeessa. Ennen koe-erän 
alkua tuomari kysyy, käytetäänkö paikanninta vai ei. 
Mikäli paikanninta ei päätetä käyttää, saa tutkapanta 


Koetoiminnasta voi tulla koko perheen virkistävä 
harrastus. kuva: Maria Ojanperä 


olla kuitenkin koiran kaulassa, kunhan paikkatietoa 
ei erän aikana katsota. 

HIRV-kokeessa tutkaa voidaan käyttää koiran 
arvosteluun ja jos sitä käytetään, tutkan antaman 
tiedon on oltava myös tuomareiden käytettävissä. 


Muuta? 


Koiranohjaaja saa periaatteessa ottaa kaverinkin 
mukaan metsään, mutta aina on koiralle eduksi, 
jos koeryhmä on mahdollisimman pieni. Koiran- 
ohjaajalle ala-ikärajaa ei ole määritelty, mutta hyvä 
nyrkkisääntö on se, että kykenee liikumaan maastossa 
muun ryhmän tahdissa ja että koira on ohjaajansa 
hallittavissa (esim. kytkeminen koe-erän loputtua). 

Koepaikalle on syytä tulla hyvissä ajoin. Koiranoh- 
jaaja esittää kokeen järjestäjille koiran rekisteripaperit 
rokotustietoineen. Tunnistusmerkintöjä tarkastetaan 
satunnaisotannalla. 

Kun koe on ohi, kisapaikalla on ruokailu ja usein 
myös peseytymismahdollisuus. Tuomarit purkavat 
tapahtumat ylituomarille. 

Kun kaikki ovat tulleet maastosta, julkistetaan 
tulokset. Aikaa on tässä vaiheessa usein kulunut 
aamuhämärästä iltahämärään. 


Koko koekauden koe 


Helpointa on aloittaa käyttökoeharrastus ilmoitta- 
malla koira niin kutsuttuun pitkään, koko koekauden 
kokeeseen. LINT- ja HIRV-pitkään kokeeseen koira 
voi osallistua niin pitkään, kunnes sillä on koossa 
käyttövalion arvoon vaadittavat tulokset tai se on 
saavuttanut kaksi 1-tulosta pitkästä kokeesta. 

Pitkässä kokeessa koemaaston saa valita itse, vaik- 
kapa omilta metsästysmailta. Ainoa vaatimus on se, 
että joko koiranohjaajalla tai tuomarilla on alueelle 

metsästysoikeus ja sen myötä lupa pitää koiraa irti. 
Paikalliset, tarkemmat ohjeet pitkään kokeeseen 
osallistumiseen löytyvät kennelpiirien nettisivuilta: 
www.kennelliitto.fi > yhteystiedot > kennelpiirit. 
Nuoren koiran on usein helpompi aloittaa koeu- 
ransa tutussa maastossa, jonka riistakannasta ja 
haukuttavien oleskelupaikoista ohjaajallakin on 
todennäköisesti jonkinlainen ennakkokäsitys. 
Pitkän kokeen järjestää kennelpiiri tai sen jäsen- 
yhdistys. Kennelpiiri nimeää ylituomarit, jotka sen 
alueella ottavat vastaan pitkien kokeiden suorituksia. 


Osallistuvan koiran on oltava: 

e — vähintään 9 kk:n ikäinen 

e — tunnistusmerkitty sirulla tai tatuoiden 

e — rokotettu Kennelliiton määräysten mukaan 


Ylituomari pitää puhuttelun ja ohjeistaa koiran- 
omistajan hankkiman palkintotuomarin viimeistään 
koetta edeltävänä päivänä, usein ilmoittautumisen 
yhteydessä. Koiranohjaaja hankkii koiralleen tuo- 


marin (LINT 1kpl, HIRV 2kpl tai 1 ylituomari), 
joka ei ole jäävi tehtäväänsä. Vasta-alkajan kannattaa 
kysyä tuomaria järjestäjiltä, ellei tuttavapiiristä löydy 
yhtään palkintotuomaria. 

Kokeen ylituomarille ilmoitetaan ajankohta ja 
maasto, missä koiraa aiotaan koetella. Mikäli esimer- 
kiksi sääolosuhteet ovat tuolloin toivottomat, ajan- 
kohdan saa kerran siirtää. Koetuksen siirtämisestä on 
ilmoitettava välittömästi esteen ilmaannuttua ylituo- 
marille, joka antaa siirrolle lopullisen hyväksymisen. 

Palkintotuomari/-t käy/-vät läpi koetapahtumat ja 
maastokortin ylituomarille esitellen mahdollisimman 
pian koetapahtuman jälkeen. 


Kunkin koiran suoritus katsotaan yhdeksi, erilliseksi 
kokeeksi ja tulos voidaan julkistaa heti kun ylituomari 
on sen vahvistanut. 


LINT- ja HIRV-SÄÄNNÖT löydät osoit- 
teesta: www.spj.fi > järjestö > sääntöjä, 
ohjeita ja lomakkeita 


Koonnut Anne-Mari Tiainen, päivittänyt Petri Huuhko 2013 ja Heidi Lahtinen 2019 


LINT-koe pähkinänkuoressa 


Kokeet ovat mielenkiintoista koiraurheilua. Koetoiminta ei huononakaan lintuvuonna rasi- 
ta riistakantoja. Ennen muuta koe opettaa katselemaan koiransa työskentelyä aivan uudella 
tavalla ja samalla näkemään koko metsästys- ja koiraharrastuksen uudesta, mielenkiintoi- 


sesta näkökulmasta. 


Linnunhaukkukokeiden tarkoituksena on kehittää 
metsästyspystykorvien käyttökelpoisuutta linnunmet- 
sästyksessä ja saada tietoa jalostusta varten. Kokeessa 
saavutettu korkea palkinto on koiralla tae siitä, että se 
on hyvä käyttökoira ja siltä osin kelvollinen jatkamaan 
sukua. Kokeiden tarkoituksena on myös pitää lin- 
nunmetsästys korkeatasoisena koiraurheiluna, tarjota 
mahdollisuus kilpailla ja kehittää lajin harrastajien 
yhteistoimintaa. 


Osallistumisoikeus ja ilmoittau- 


tuminen 

Kokeisiin saavat osallistua yhdeksän kuukautta 
täyttäneet suomenpystykorvat, karjalankarhukoirat, 
pohjanpystykorvat ja laikat. 

Osallistuvien koirien on täytettävä Kennelliiton re- 
kisteröinti-, tunnistusmerkintä- ja rokotusvaatimukset. 
Kokeisiin ei saa osallistua 

e — sairaskoira 

e — kiimainen narttu 

e — kantava narttu 30 vuorokautta ennen arvioitua 

penikoimista (arvioitu aika on 63 vrk ensim- 
mäisestä astutuksesta) ja 42 vuorokautta peni- 
koimisen jälkeen 

e — koira jokaeitäytä Kennelliiton antidopingsään- 

nön vaatimuksia. 

Vastaava koetoimitsija ja ylituomarit tarkastavat 
koiran osallistumisoikeuden. 


Koekalenteri eli tiedot kullekin koekaudelle myön- 
netyistä kokeista ja niihin ilmoittautumisesta löytyy 
Koiramme-lehden heinä-elokuun numerosta (koe- 
muoto, päivämäärä ja paikkakunta) ja tarkemmat tie- 
dot Kennelliiton internet-sivuilta Tapahtumakalenteri- 
palvelusta. 

Kokeeseen ilmoittautuminen on tehtävä viimeistään 5 
vuorokautta ennen koetta ja yleensä samalla maksetaan 
osallistumismaksu. Joskus se peritään vasta koepai- 
kalla. Koetoimikunnalla on oikeus hyväksyä myös 
jälki-ilmoittautumisia. Koeilmoituksissa on kokeen 
järjestäjän yhteystiedot, joista voi kysyä lisätietoja. 

Kokeeseen ilmoittautuminen on paras tehdä kirjalli- 
sesti. Kennelliiton internet-sivuilta (www.kennelliitto.fi 
> koiraharrastukset > koirakokeet ja koirakilpailut) 
löytyy ilmoittautuminen kokeeseen -lomake, jonka 
täyttämällä kaikki tarpeelliset tiedot tulee ilmoitettua. 
Koirat kilpailevat nykyisin vain yhdessä luokassa, LINT 
tai HIRV. 

Yleensä käytäntö on se, että osallistuja hankkii palkin- 
totuomarin, mutta usein kokeiden järjestäjät avustavat 
ensikertalaisia tuomarin etsimisessä. Koiranohjaajan 
tehtävänä on myös järjestää kyyti maastoon ja hyvän 

tavan mukaisesti tarjota maastossa eväät koeryhmälle. 
Palkintotuomarin lisäksi mukana voi olla maasto-opas 
ja tuomariharjoittelija. 


Kokeen kulku 


Koepaikalle saavuttua mennään ensin ilmoittau- 
tumaan ja esittämään koiran rekisteritodistus sekä 
rokotustodistukset tarkistettaviksi. Koetapahtuma 
alkaa ylituomarin puhuttelulla, jossa käsitellään lin- 
nunhaukkukokeiden tärkeimpiä sääntökohtia ja an- 
netaan ohjeita koe-erän aikana metsässä liikkumiseen. 
Seuraavaksi arvotaan mihin maastoon kukin koira 
ja koiranohjaaja menevät, sekä määrätään kullekin 
koiralle sen työskentelyä arvosteleva palkintotuomari. 
Koemaastoiksi pyritään valitsemaan sellaisia alueita, 
joilla tiedetään olevan riittävästi lintuja, jotta koiran 
arvostelu voidaan mahdollisimman hyvin suorittaa. 

Koe-erän pituus on neljä tuntia. Koko koe-erän ajan 
tulee pyrkiä lintutyöskentelyyn. Riistalinnuiksi kat- 
sotaan metso, teeri ja koiranomistajan niin halutessa 
myös pyy. 

Metsässä koiran annetaan hakea itsenäisesti riistaa 
etumaastosta. Koeryhmää johtaa palkintotuomari, 
jonka ohjeiden mukaan koiranohjaaja toimii. Mukana 
on usein myös maaston hyvin tunteva opas. Palkinto- 
tuomari määrää ryhmän kulkujärjestyksen sellaiseksi, 
että koiranohjaaja on ensimmäisenä ja palkintotuomari 
itse koiranohjaajan takana hänen välittömässä lähei- 
syydessään. Muut mukanaolijat seuraavat sellaisessa 
tuntumassa, että häiritsevät mahdollisimman vähän 
kokeen kulkua. 

Palkintotuomari määrää yleisen kulkusuunnan ottaen 
huomioon oppaan antamat ohjeet ja koiranohjaajan 
kohtuulliset toivomukset. Myötätuuleen kulkua olisi 
aina vältettävä. Etenkin voimakkaan tuulen vallitessa 
ryhmän joutuessa kulkemaan hetkellisesti myötätuu- 
leen, on pyrittävä varmistumaan siitä, että koira on 
etumaastossa. Palkintotuomari antaa ohjeet ryhmän 
käyttäytymisestä koe-erän aikana. Aina tulisi välttää 
tarpeetonta keskustelua ja etenkin kovaa äänenkäyttöä. 
Keskeytyksiä ja taukoja koe-erän aikana tulee myös 
välttää. Yksi, noin 10 minuutin mittainen kahvitauko 
voidaan pitää. Koe-erää ei katkaista kahvitauon ajaksi. 


Koira voi saada ansio- ja virhepisteitä seu- 
raavan arvosteluasteikon mukaan: 


A. Ansiopisteet 

1. Hakutyöskentely 
1.1. Haku 0-10p. 
1.2. Löytökyky 0-15p. 
1.3. Ensihaukkujen saanti löydöistä O - 10 p. 

2. Haukkutyöskentely 


2.1. Merkintä 0-10p. 

2.2. Äänenanto 1- 5p. 

2.3. Pysyttäminen 0-25p. 
4. Seuraaminen ja uusintahaukut 

4.1. Seuraaminen 0-10p. 

4.2. Uusintahaukut 0-10p. 
5. Puustalöytö 0- 3p. 
6. Lisäansiot 0- 2p. 
Yhteensä 0 - 100 p. 
B. Virhepisteet 
1. Liikaherkkyys 0-10p. 
2. Haukun jättäminen 0-10p. 
3. Muu koetta häiritsevä työskentely 0-10p. 
Yhteensä 0-30p. 


Koiranohjaajaa koskevia 


määräyksiä 

Koiranohjaajan on tarkoin noudatettava kaikkia pal- 
kintotuomarin hänelle antamia ohjeita ja määräyksiä. 
Kunkin kilpailijan on aloitettava koe-erä palkintotuo- 
marin määräämässä paikassa ja määräämänä aikana. 
Koiranohjaaja saa antaa koiransa jaloitella ennen 
kokeen alkua. Palkintotuomari määrää yleisen kulku- 
suunnan sekä kaikki asiat maastossa linnunhaukkuko- 
keiden sääntöjen ja ohjeiden mukaan. 

Koiranohjaaja saa kytkeä ja irrottaa koiran vain 

palkintotuomarin käskystä tai luopuessaan kokeesta, 
koiran joutuessa luvattomalla alueelle tai ilmeiseen 
vaaraan. Oma-aloitteisesta kytkemisestä on välittömäs- 
ti ilmoitettava palkintotuomarille. Jos koiranohjaaja 
luopuu kokeesta, on hänen ilmoitettava siitä maas- 
tossa heti palkintotuomarille tai muualla luopuessaan 
ensisijaisesti ylituomarille. Samalla on ilmoitettava 
luopumisen syy. 

Koiranohjaajalla on oikeus koe-erän aikana esittää 
kohtuullisia toivomuksia esimerkiksi kulkusuuntaa 
koskevissa asioissa, mutta hän ei kuitenkaan saa 
alituisilla toivomuksillaan häiritä kokeen kulkua. Koi- 
ranohjaajalla on oikeus ohjata koiraansa vihellyksin, 
viittauksin ja lievin kehotuksin sekä kieltää koiraa vir- 
hesuorituksista, ei kuitenkaan väkivaltaa käyttämällä. 
Jos koiranohjaaja ei piittaa annetuista ohjeista, rikkoo 
sääntöjä, häiritsee ryhmän toimintaa tai esiintyy muu- 
ten hyvän tavan vastaisesti, voi palkintotuomari hylätä 
koiran suorituksen. Hylkäämisestä ja sen syystä on heti 
tilaisuuden tullen tehtävä selko ylituomarille. Koiran- 
ohjaajan tulee käyttäytyä palkintotuomaria ja opasta 
kohtaan ystävällisesti ja kohteliaasti ja muistaa, ettei 
ole sopivaa ennen tuomarin loppuarvostelua kertoa 
hänelle koiran aikaisemmista saavutuksista. 

Paikanninta saa käyttää koiran sijainnin ja liikkumi- 
sen seuraamiseen ja sen ohjaamiseen edullisiin maas- 
tonkohtiin. Koiran arvostelu tapahtuu palkintotuoma- 
rin näkö- ja kuuloaistin perusteella, mutta paikantimen 
tietoja voidaan käyttää koiran arvostelun tukena. 

Koiranohjaajalla on myös oikeus olla käyttämättä 
paikanninta. Jos koiranohjaaja ei ennen koe-erän alkua 
valitse paikantimen käyttöä, paikannin saa olla koiralla 
mutta sen ohjeiden vastainen käyttäminen erän aikana 
johtaa koiran hylkäämiseen, eikä paikantimen tietoja 
käytetä arvosteluun koe-erän jälkeenkään. 

Paikantimen käyttö kysytään ja rastitetaan maasto- 
korttiin ennen koe-erän alkua. 

Jos paikantimen käyttö on valittu, sitä käytetään 
tasapuolisesti koiralle edullisten ja epäedullisten seik- 
kojen arvioinnin tukena. Koiranohjaajan on pyynnöstä 
näytettävä paikantimesta koiran sijainti ja siihen erän 
aikana tallentuneet tiedot palkintotuomarille sekä 
ylituomarille. Palkintotuomari ei saa kieltäytyä katso- 
masta paikantimen tietoja. 

Koiranohjaaja on velvollinen osallistumaan ennen 
kokeen alkua järjestettävään ylituomarin puhutteluun 
sekä noudattamaan kokeessa kaikkia ylituomarin, 
palkintotuomarin ja koetoimikunnan antamia eri- 
tyisohjeita. Koesuorituksen jälkeen koiranohjaajalla 
on oikeus olla paikalla, kun palkintotuomari selvittää 
kokeen tapahtumat ylituomarille. Monet tuomarit 
ja ylituomarit toivovat koiranohjaajien käyttävän 
enemmän tätä oikeuttaan. Ennen suoritusten pisteyt- 
tämistä koiranohjaaja poistuu. 


Koiran arvosteleminen 
Koiran linnunmetsästystaitoja metsässä arvioi pys- 

tykorvametsästyksen hyvin tunteva ja tuomarikou- 
lutuksen käynyt palkintotuomari. Palkintotuomarin 
tehtävä on seurata koiran työskentelyä maastossa 
kokeen aikana ja arvostella työskentely koesääntöjen 
perusteella. Koiran arvostelu suoritetaan Kennelliiton 
hyväksymään arvostelukorttia eli ns. maastokorttia 
käyttäen. Koiran kunkin työskentelyn päättyessä pal- 
kintotuomari esittää lyhyen tulkintansa tapahtuneesta. 
Koe-erän päätyttyä palkintotuomarin on kerrattava 
kaikki koetapahtumat ja tulkintansa niistä, mainitse- 
matta kuitenkaan pisteitä ja palkintosijaa. Koiranohjaa- 
ja merkitsee hyväksymisensä tapahtumien kuvauksesta 
nimikirjoituksellaan maastokorttiin. 

Haulla tarkoitetaan koiran liikkumista maastossa 
pyrkimyksenään löytää riistalinnut. Koiran haku on 
kiitettävää silloin, kun se liikkuu tarkoituksenmu- 
kaisesti, valtaosan koeajasta laukaten, hakulaajuuden 
ollessa 250 - 400 metriä ryhmän eteen ja sivuille. Koiran 
hakuun kuuluu yhteydenpito ohjaajaan keskimäärin 5 
- 15 minuutin välein. Liian harva yhteydenpito alentaa 
hakupisteitä. 

Löytökyvyllä tarkoitetaan koiran kykyä löytää maas- 
tossa olevat riistalinnut riippumatta siitä, ovatko ne 
maassa tai puussa. Jos koira kykenee löytämään kaikki 
koealueella tavatut riistalinnut, se saa korkeimman 
mahdollisen pistemäärän löytökyvystä. 

Merkinnällä tarkoitetaan koiran kykyä haukkuessaan 
osoittaa sijoittumisellaan ja käyttäytymisellään linnun 
olinpaikka. Tulos käytännön metsästyksessä riippuu 
olennaisesti merkinnän tarkkuudesta. 

Äänenannon (= koiran haukkuäänen) tarkoituksena 
on ilmoittaa metsästäjälle, että koira on löytänyt puussa 
olevan linnun ja estää lintua kuulemasta metsästäjän 
tulo haukulle. Kiitettävänä pidetään äänenantoa, kun se 
on sekä riittävän tiheää (yli 90 haukahdusta minuutissa) 
että myös kuuluvaa (kiitettävässä kuuluvuudessa hauk- 
ku kantaa vähintään 250 metrin päähän) ja tasaista. 

Pysyttämisellä tarkoitetaan koiran kykyä saada 
lintu pysymään haukulla. Käytännön metsästyksessä 
pysyttämisen merkitys on se, että koira saa linnun 
istumaan haukussa niin kauan, että metsästäjä ehtii 
haukulle. Kokeessa koira saa pysyttämisestä täydet 
pisteet silloin, kun sillä on ollut vähintään kolme 10 
minuuttia kestänyttä haukkua. 

Ensihaukkujen saannilla löydöistä tarkoitetaan koi- 
ran kykyä saada sekä maasta että puusta löytämistään 
linnuista ensihaukku eli miten tehokkaasti koira pystyy 
käyttämään koemaastossa tavattavat linnut hyväkseen. 

Seuraamisella tarkoitetaan koiran nopeaa syöksyä 
maasta tai puusta lähtevän linnun perään tarkoituksena 
saada kyseisestä linnusta haukku tai uusintahaukku. 
Hyvä seuraaja syöksyy yleensä nopeasti ja tarmokkaasti 
sekä maasta että puusta karkottuvan linnun perään sekä 
etenee maastosta riippuen jopa useita satoja metrejä 
vauhdikkaasti. Hyvä seuraaja käyttää hajuaistin lisäksi 
tehokkaasti myös kuuloaistiaan. 

Uusintahaukulla tarkoitetaan koiran saamaa uutta 
haukkua haukulta karkottuneesta, riittävän kauas 
lentäneestä linnusta tai parvesta. 

Puustalöydöllä tarkoitetaan tapahtumaa, jossa koira 
löytää linnun suoraan puusta ja saa siitä haukun. Uu- 
sintahaukkua ei pidetä puustalöytönä. Puustalöytö voi 
tapahtua näön, kuulon tai hajuaistin avulla. 

Lisäansiopisteitä annetaan työskentelyvarmuudesta 
ja erityisansioista, siis niistä, jotka tekevät koirasta 
hyvän linnunmetsästyskoiran. Työskentelyvarmuutta 
osoittavat esim. kaikkien mahdollisuuksien hyväk- 
sikäyttö, hyvä haukulla pysyminen lähistöltä lähte- 
vistä linnuista huolimatta, piittaamattomuus muista 
lintutyöskentelyn aikana kohdatuista eläimistä sekä 
kiitettävä työskentely haastavissa maasto- ja keliolo- 
suhteissa. Erityisansioita ovat mm. poikkeuksellisen 
hyvä hajuaistin käyttö, aran linnun taitava haukussa 
pysyttäminen, uusintahaukku erittäin kaukaa tai erit- 
täin vaikean maastoesteen takana sekä vesistöjen tai 
hankalien maastoesteiden ylittäminen tai kiertäminen 
seuraamisen aikana. 

Koiran lintutyöskentelyssä voi olla myös joitakin 
virheitä. Liikaherkkyydellä tarkoitetaan sitä, kun koira 
haukkuu ilman näkyvää syytä, haukahtelee maassa tai 
puussa olleiden lintujen hajuille ja jäljille tai haukkuu 
lentävää lintua. Liikaherkkyytenä käsitellään myös 
tyhjät haukut ja toistuvat väärin merkatut haukut ja 
koetta haittaava tulokseton kysely. 

Koira voi keskeyttää tai jättää kokonaan saamansa 
lintuhaukun. Koiran keskeyttäessä hyväksytyn lintu- 
haukun ja poistuessa hyväksytyn merkinnän alueelta 
(30 metriä) sitä rangaistaan virhepisteillä. 

Muuta koetta häiritsevää työskentelyä ovat huono 
yhteydenpito, työskentelyhaluttomuus, tottelemat- 
tomuus sekä lintupuun raapiminen ja pureminen 
eli aggressiivinen käytös haukussa. 


Fi vaadita ihmesuorituksia 

Koiran palkitseminen kokeissa ei edellytä siltä 
ihmesuorituksia. Koesäännöt on laadittu niin, että 
normaalissa metsästyskäytössä kunnostautunut 
koira pärjää myös kokeissa. Saavutettu 
koepalkinto on ainakin jonkinlainen tae, 
että koira on kelvollinen metsästyskoiraksi. 


Koiran valmentaminen ko- 


keeseen 
Koira oppii vain käytännön lintutyössä. 


Palkintosijaan 
oikeuttavat pisteet 
Palkintosija Pisteet 
LINT 1 (5 
LINT 2 65 
LINT 3 50 


Kuva: Laura Seppälä ' 


Sen takia nuoren koiran kanssa on käytävä ahkerasti 
metsällä. Se ei suinkaan tarkoita, että koiralle olisi am- 
muttava paljon lintuja. Oleellista on, että koira pääsee 
kosketukseen lintujen kanssa, oppii hakemaan, oppii 
seuraamaan lähtenyttä lintua, oppii merkitsemään 
haukulla olevan linnun oikein. Hyvä peruskunto ennen 
metsästys- ja koekauden alkua on tietysti edellytys 
onnistumiselle. Koiran kunnon on oltava niin hyvä, 
että se kestää useiden tuntien pituisen koe-erän ja 
metsästyksen. 

Kokeisiin vietävän koiran tulee hyväksyä mukaan 
vieras henkilö. Fi ole harvinaista, että koira, jolla vain 
isäntä on aikaisemmin metsästänyt, katselee epäillen 
tuomaria, joka lähtee mukaan metsään. On sen takia 
hyvä, jos ennen kokeisiin menoa ottaa muutaman 
kerran jahtireissulle mukaan vieraan henkilön. Näin 
koira tottuu siihen, että ei aina olla isännän kanssa 
kahdestaan. Suomenpystykorva on edelleenkin luon- 
teeltaan paljolti yhden miehen koira. 

Kokeet ovat myös metsästystä, mutta ilman reppuun 
tulevaa saalista. Koko metsästys saakin uudenlaisen 
luonteen. Ammuttu saalis ei olekaan enää pääasia, vaan 
koiran hyvät suoritukset ja mahdollisimman korkeat 
pisteet. Varsinainen metsästys tähtää sen jälkeen enem- 
män koiran harjoittamiseen tulevia kilpailuja varten. 
Nautinto tulee koiran hyvistä suorituksista eikä repun 
täyttymisestä. 

”Koiriani minä kiitän paljosta. Ne ovat minua 
opettaneet. Me olemme yhdessä nauttineet. Ei 
läheskään aina suurista saaliista, mutta niin 
monta kertaa hienoista tuokioista lintujen parissa, 
riemukkaista haukuista, monta kertaa pelkästä 
yhdessä kulkemisesta.” 

- Erkki Tuominen - 


KÄYTETYT LÄHTEET: Linnunhaukkukokeen 
(LINT) säännöt ja ohjeet. 

Erkki Tuominen: Pikinokka, pystykorva. Suomalaisen 
pystykorvametsästyksen opas. 

Erkki Tuominen: Linnunhaukkukoe - pystykorvan 


| metsästystaidon mittari (artikkeli Metsästäjä-lehdessä). 


Juha Rytilahti, päivittänyt 2013 Anssi Hakman 


HIRV-koe, mitä se on? 


Hirvenhaukkukoe on parhaimmillaan hienoa ja mielenkiintoista koiraurheilua. Jokai- 
nen päivä on erilainen ja vaiherikas, joskus päivälle saattaa vierähtää mittaakin. Se ei 
ole enää yksistään miehien laji, vaan viime vuosina on toimintaan tullut paljon nai- 
siakin mukaan. Samalla voi vertailla sitä omaa koiraansa muihin koiriin ja saada tällä 
tavalla realistisemman käsityksen siitä minkälainen hirvikoiran pitää olla. 


Hirvenhaukkukokeen tarkoituksena on saada 
selville koirien metsästysominaisuudet jalostusta 
varten, pitää hirvenmetsästys korkeatasoisena 
koiraurheiluna, kehittää sen harrastajia ja heidän 
yhteistoimintaansa sekä tarjota kilpailumahdollisuus 
sääntöjen pohjalta. 


Osallistumisoikeus 

Kokeeseen saavat osallistua SHHJ:n, SLJ:n ja SPJ:n 
alaiset rodut, metsästyspystykorvat. 

Koiran täytyy olla vähintään yhdeksän kuukauden 
ikäinen, tunnistusmerkitty sekä rokotuksien tulee 
olla kunnossa. Sairaasta koirasta ja kantavasta nar- 
tusta on myös omat rajoituksensa. 

Kokeeseen ei myöskään saa osallistua koira joka ei 
täytä Kennelliiton antidopinsäännön vaatimuksia. 

Hirvenhaukkukoe on yksiluokkainen yksipäiväi- 
nen koe, josta käytetään lyhennystä HIRV. 


Kokeeseen ilmoittautuminen 

Kokeeseen ilmoittaudutaan yleensä viimeistään 
viisi päivää ennen kokeen alkamista. Ilmoittautumi- 
nen tehdään mielellään kirjallisena koetoimikunnan 
ennalta määräämälle henkilölle, jonka yhteystiedot 
on ilmoitettu koekalenterissa (Koiramme lehdessä 
tai Internetissä joko SPJ:n, SHHJ:n tai SLJ:n sivuilla). 
Kokeen järjestäjä voi vaatia ilmoittamaan kaksi pal- 
kintotuomaria, jotka koiran omistaja tuo koeaamuna 
koepaikalle. 


Kokeen alku 


Koetoimikunnan jäsen on aamulla vastaanotta- 
massa koiranomistajia ja tuomareita. Hän tarkistaa, 
että paperit ovat kunnossa. Kokeen avaa koetoimi- 
kunnan puheenjohtaja. Sitten alkaa ylituomarin 
puhuttelu, jossa kerrataan sääntöjä ja olosuhteita 
lyhykäisyydessään. Ylituomari antaa ”raamit” met- 
sässä toimimista varten. Puhuttelun jälkeen arvotaan 
koirille maastot ja asetellaan niihin kaksi tuomaria, 
joista toinen on maaston tunteva. Jos tarvitaan 
maasto-oppaita järjestäjä asettaa niitä tarvittavan 
määrän. Maasto-opas onkin tärkeässä asemassa, 
että koira saa mahdollisuuden hirvityöskentelyyn. 

Koeryhmään voi vielä kuulua tuomariharjoittelija. 


Koe- ja arvosteluaika 

Koe kestää yhden päivän. Kaikki kokeisiin osallis- 
tuvat rodut arvostellaan samoin perustein. 

Koiralla on kuuden tunnin yhtämittainen hakuerä. 
Arvostelu aloitetaan kun koiralla todetaan hirvikos- 
ketus, tämän jälkeen koiraa arvostellaan viisi tuntia. 
Arvostelu voidaan päättää, kun tuomariryhmä ja 
koiranomistaja toteavat yksimielisesti ettei koetta 
kannata enää jatkaa. 

Metsässä koetta johtaa ryhmätuomari kuitenkin 
kuunnellen toisen tuomarin ja koiranohjaajan toi- 
veita. Molemmat tuomarit täyttävät maastokorttia 
itsenäisesti kuitenkin ajoista ja matkoista yhteisesti 
sopien. 


Maastokortin täyttäminen 

Ensin täytetään kortin etusivulla olevat esitiedot. 
Sen jälkeen koira löysätään hakemaan. Korttiin 
merkataan koiran irtilasku aika. 

Aletaan täyttämään hakutaulukkoa, hakutauluk- 
koon merkataan hakulenkin pituus, kesto, ulottu- 
vuus sekä nopeus ja kuvio jokaisesta hakulenkistä. 

Löytöön johtaneet lenkit siirretään hakutaulukosta 
omaan taulukkoon. 

Taulukkoon merkataan aina hakulenkin pituus 
ja aika muistiin, näistä merkinnöistä näet helposti 
montako ja kuinka pitkiä hakulenkit ovat olleet. 
Selvästi poikkeavia hakulenkkejä ei oteta huomioon 
arvostelussa. 

Löydön tapahtuessa hakulenkin tiedot merkataan 
sarakkeeseen, löytöön johtaneet lenkit. Taulukkoon 
merkataan lisäksi rastilla, mikäli löytö on ensimmäi- 
seltä lenkiltä LEL tai löytöä ei kuultu LEK 

Löytö on tapahtunut... avataan maastokortin sisä- 
sivut työskentelyn merkkaamista varten. Sisäsivulla 
on taulukko, johon on merkattu minuutit 30 minuu- 
tin jaksoissa. Oikean minuutin kohdalle poikkiviiva 
ja yläpuolelle kirjoitetaan L. 

Taulukon vasempaan laitaan, minuuttien kohdalle 
merkataan tunnit. Minuuttien alapuolella on tyhjä 
tila, johon tapahtumat kirjataan. Rivien vasemmassa 

reunassa on pieni ruutu, johon merkataan 
kellonaika jokaiselle tapahtumalle ja kir- 
joitusosaan kirjataan se tapahtuma mikä 
milläkin kellon lyömällä tapahtui. Kirja- 
taan selvästi, että sivullinenkin ymmärtää 
mitä metsässä on tapahtunut. Ruudukon 
oikeassa reunassa on aikojen ja matko- 
jen yhteenveto-osa (kortissa yläosassa 
on selitys lyhenteille). 

Kiinteä haukku vedetään yhtenäisellä 
viivalla seuraten minuutteja, si- 
irtyvä haukku taas katkoviivalla 
sekä pysäytysyritykset pienillä 
ympyröillä. Aina poikkiviiva alkaa 
ja katkaisee tapahtuman. 

Hyvä tapa on merkata myös AT1, AT2 jne. (ampu- 
matilaisuuksia). 

YOI, YOZ2 (kutsu) jne. (koiran yhteydenottoja). 
K1, K2 jne. (karkoituksia). UH1, UH2 (uusin- 
tahaukku) 

Lyhenteet ja järjestysnumerot helpottavat lopussa 
yhteenvetoa kokeen kulusta. 

Jos koe päättyy ennen täyttä aikaa (300 min ) mer- 
kataan huomautuksia ja lisätietoja sarakkeeseen 
mikä oli syy siihen että koe jäi kesken. 

Viimeisellä sivulla on yhteenveto koetapahtumista. 
A- 12 on osio, johon merkataan yhteenveto koetap- 
ahtumista. Rastitusosio sekä pisteytys katsotaan 
sääntökirjasta. 


Tutkan käyttäminen 

Nykyisin suurimmalla osalla hirvikoirilla on kau- 
lassaan koiratutka, joka helpottaa olennaisesti myös 
käytännön metsästystä. Koiratutkaa käytettäessä 
matkat mitataan koirankulkemaa reittiä (matka 
mitataan välipisteitä käyttäen). Tuomarit voivat 
käyttää paikanninta koko kokeen ajan arvostelun 
kaikissa kohdissa, mikäli tutkaa kokeessa käytetään. 
Arvostelu voidaan suorittaa myös ilman paikannin- 
ta, tällöin käytetään arvosteluohjeita soveltuvin osin 
ja matkat mitataan linnuntietä. 


Hirvenhaukkukokeessa 
arvostellaan seuraavin perustein: 
1. HAKU 1-10x1,5 

Arvostellaan hakukuvio, nopeus, hakulenkkien 
pituus ja ulottuvuus. 

2. LÖYTÖTEHOKKUUS 1-10x1 

Koiran kyky löytää hirvi liikkeen ja aistiensa 
avulla. Vaikuttavia tekijöitä ovat: hakuaika, haun 
aikana kuljettu matka, löytöön johtaneen lenkin 


pituus, löytömatka 
sekä maasto- ja sääolosuhteet. 
3. LÖYTÖHAUKKU 1-10x1,5 

Tarkoitetaan koiran taitoa saada hirvi pysymään 
löytöpaikalla tai sen välittömässä läheisyydessä. 

4. HAUKKUTYÖSKENTELYN LAATU 1-10x1,5 
Haukkutyöskentely on se osa työskentelyä jolloin 
koira haukkuu hirveä. Mitä paremmin koira seisot- 
taa hirveä, sitä helpompi on saada ampumatilaisuuk- 
sia, joka on tärkeää käytännön metsästyksen kann- 
alta. Haukkutyöskentelyn laatu kohdassa arvioidaan 
työskentelyaikaa, haukkuaikaa, karkoituksia sekä 
ampumatilaisuuksia ja niiden suhdetta toisiinsa. 

5. SEURAAMINEN I1-10x1 

Seuraamisella tarkoitetaan sitä, kun koira seuraa 
pakenevaa hirveä ja yrittää saada siihen uudelleen 
kontaktin. 

6. PYSÄYTTÄMINEN 1-10x1 

Koiran taito pysäyttää pakeneva hirvi ja saada siitä 
kiinteä uusintahaukku. Koiran seuraamis- ja pysäyt- 
tämistaitoa testataan useammalla hirven karkot- 
tamisella. Uusintahaukun tulee kestää vähintään 
10 min. 

7. HAUKKUAIKA 1-10x0,5 

Lasketaan yhteen kiinteä- ja siirtyvä seisontahaukku 
minuutin tarkkuudella. 

8. HAUKUN KUULUVUUS 1-10x0,5 
Arvostellaan koiran äänen kuuluvuutta. Arvoste- 
lussa otetaan huomioon sää, tuuli, lumi ja maasto- 
olosuhteet. 

9. HAUKUN TIHEYS JA PEITTÄVYYS 1-10x0,5 
Haukahdusten tiheys minuutin ajanjaksoina. Peit- 
tävyys on haukun tasaisuutta, yhtäjaksoisuutta sekä 
tauottomuutta. 

10.TOTTELEVAISUUS JA YHTEISTYÖ 1-10x1 
Tavoitteena on arvostella koiran kykyä totella ohjaa- 
jan komentoja ja haula pitää yhteyttä ohjaajaan. Tot- 
televaisuutta testataan erikseen haun ja työskentelyn 
aikana sekä välittömästi työskentelyn päätyttyä. 


Koetapahtumien selvittäminen 
Kun ryhmä on täyttänyt maastokortit ja antanut 
koiralle sen ansaitsemat pisteet ryhmätuomari on 
velvollinen selvittämään koiranohjaajalle arvos- 
teluperusteet ja selvitykset koetapahtumista välit- 
tömästi maastossa. Maastosta palataan koepaikalle 
mahdollisimman nopeasti ylituomarin ohjeiden 
mukaan. Koepaikalla esitetään paperit ylituomarin 
tarkastettavaksi. Ryhmätuomari esittää maasto- 
kortit ja suullisen selostuksen kokeen kulusta sekä 
arvoseluperusteista ylituomarille. Tällä tavalla 
koirat saadaan oikeaan paremmuusjärjestykseen. 
Koiranohjaajalla on oikeus olla läsnä tilaisuudessa, 
jossa kokeen kulkua selvitetään. 


Kokeen päättäminen 
Koetoimikunnan puheenjohtaja avaa päätösti- 
laisuuden kertoen näkemyksensä päivästä kokeen 
järjestäjän kannalta Sitten onkin ylituomarin vuoro 
astua esiin ja kertoa oleellisimmat asiat päivän tapah- 
tumista kiitoksia unohtamatta. Lopuksi hän julistaa 
tulokset ja jakaa mahdolliset palkinnot koetoimi- 
kunnan edustajan kanssa. 


Lopuksi 

Tämä oli lyhykäinen hirvenhaukkukokeen ta- 
pahtumien kertominen. Toivottavasti joku vielä 
tätä lajia tuntematon koiraharrastaja saa kipinän 


TA 


Koe-erän jälkeen ryh- 
mä- ja palkintotuo- 
= mari antavat kokeen 
keskuspaikalla ylituo- 
marille selvityksen 
kokeen tapahtumista. 
Sihteeri kirjaa kaiken 
tarkasti koiran ar- 
vostelulomakkeelle. 
kuva: HL 


harrastustamme kohtaanja tulee mukaan joko 
koiranohjaajana tai tuomarina. Tuomarikursseja 
järjestetään ympäri maata lähinnä elo- ja syyskuun 
aikana. Palkintotuomarikoulutuksista ilmoitetaan 
koekalenterissa ( lehdet ja netti ). 

Kun alat tuntea kiinnostusta koirasi viemisestä 
kokeeseen, voit aloittaa koeharrastuksen kokokau- 
denkokeessa. Em kokeessa kynnys osallistumiseen 
on tehty mahdollisimman matalaksi. Koiranohjaaja 
hankkii tuomarit ja maaston, maasto voi olla en- 
nestään tuttu ja hyväksi havaittu. Kokeen arvostelu 
tapahtuu samoin säännöin kuin yksipäiväisen ko- 
keen arvostelukin. 

Koekalenterissa on yhteystiedot kokeita järjes- 
täviin yhdistyksiin joille voi ilmoittautua ja saada 
lisätietoja. 


Antoisia, haukkurikkaita koe- 
hetkiä teille! 


Koulutusvaliokunta 


Palkintosijat 

HIRV 1 70 pist. 
HIRV 2 60 pist 
HIRV 3 50 pist 

2023 mahdollisesti muutoksia HIRV-sääntöihin 


Rotujärjestöjen yhteinen koulutus- ja sääntövaliokunta on hyvällä yhteistyöllä ja rakentavalla 
hengellä uusinut sääntöjä ja ohjeita havaittujen puutteiden, ongelmien koirien riittävän arvostelun 
suorittamiseksi. Yritys saada yhteiset pohjoismaiset hirvenhaukkukokeen säännöt ei vielä kuitenkaan 
toteutunut kaikilta osin, vaikka aika lähellä olemmekin. Arvosteluasteikko on kuitenkin vertailukel- 
poinen eri maiden välillä. 

Säännöstö on tehty Kennelliiton sääntörungon mukaiseksi. Säännöstö jakaantuu seuraaviin osioihin: 
Hirvenhaukkukokeen säännöt, Hirvenhaukkukokeen yleisohje, Hirvenhaukkukokeen arvosteluohjeet 
sekä rotujärjestöjen hyväksymät toimintaohjeet. 

Hirvenhaukkukokeen sääntöön tulee vain vähän muutoksia, löytöhaukun kerroin laskee 1,5:stä 
1:een ja haukkuajan kerroin nousee 0,5:stä 1:een. Tämän tarkoitus on painottaa haukkutyöskentelyä. 


Arvosteluohjeisiin on tullut muutoksia enemmän, selvennyksiä, tarkennuksia ja lisää taulukoita. 
Tarkennuksilla on tarkoitus selventää ja yhtenäistää arvostelua. Saatu palaute on otettu huomioon ja 
muutoksia on tehty aiemmin esillä olleeseen versioon. 

Säännöt ja ohjeet menevät rotujärjestöjen hallituksille jotka voivat esittää ne vuosikokouksille 
hyväksyttäviksi, jonka jälkeen säännöt menevät kennelliiton syysvaltuuston käsiteltäviksi. Jos kaikki 
hyväksyvät säännöt niin ne tulevat voimaan koekaudelle 2023. Mikäli säännöt hyväksytään, ylituo- 
mareiden ja palkintotuomareiden koulutukset aloitetaan vuoden 2023 alussa. 


Voimassa olevat säännöt löytyvät osoitteesta: www.spj.fi -> järjestö -> sääntöjä, ohjeita, 


lomakkeita 


+ J < 


- 


ma 

Karhuveret esiin 


Koiran karhuverien punnitsemiseksi on kehitetty erityinen 
karhunhaukkutaipumuskoe, joka suoritetaan karhunmetsäs- 
tysaikana vapaana luonnossa olevalla karhulla. 


Karhunhaukkutaipumuskoe suoritetaan kar- 
hunmetsästysaikana vapaana luonnossa olevalla 
karhulla. Kokeen tarkoituksena on saada selville 
koirien karhunmetsästysominaisuudet jalostusta ja 
karhunmetsästystä varten sekä testata koiria niin, 
että niitä voidaan tarvittaessa käyttää viranomaisten 
apuna vahingoittuneiden tai häiriintyneiden karhujen 
poistoon. 


Osallistumisoikeus 

Kokeisiin saavat osallistua koirat, jotka täyttävät 
Suomen Kennelliiton rekisteröinti-, tunnistusmer- 
kintä- ja rokotusvaatimukset. Koiran on oltava iältään 
vähintään yhdeksän kuukautta. 

Kantava narttu ei saa osallistua kokeisiin 30 vuoro- 
kautta ennen odotettua penikoimista eikä myöskään 
ennen kuin 42 vuorokautta penikoimisesta on kulu- 
nut. Koira joka on suorittanut kokeen (hyväksytysti) 
KARH 1! tuloksella, ei enää samana koekautena voi 
osallistua kokeeseen. 


Kokeeseen ilmoittautuminen 

Kokeeseen ilmoittaudutaan nimetylle ylituomarille 
ennen arvostelun aloittamista. Ilmoittautuminen teh- 
dään sen kennelpiirin nimetylle ylituomarille, jonka 
alueella arvostelu aloitetaan. Jokaisesta ilmoitetusta 
koirasta on täytettävä sekä koirakohtainen pöytäkirja 
ja koepöytäkirja. 


Palkintotuomarit 

Palkintotuomarit arvostelevat koiraa kaksijäseni- 
sinä ryhminä, joista ryhmää johtavalla tuomarilla 
tulee olla karhunhaukkutaipumuskokeen (KARH) 
palkintotuomarikortti. Toisena tuomarina voi toimia 
metästyskoirien käyttökokeen palkintotuomari tai 
kokenut alan harrastaja. Ryhmätuomarin on oltava 
SKL-FKK:n tai jonkin rotujärjestön jäsen. KARH- yli- 
tuomari voi ottaa kokeen maastossa vastaan yksinkin. 

Tuomareita koskee SKL-FKK:n yleinen jääviys- 


kilpailuissa. 


Koemaasto 
Koemaaston hankkii 
koiranohjaaja. 


Arvostelu 

Palkintotuomariryh- 
mä arvostelee koiran 
suorituksen. Koiran 
arvostelun jälkeen 
tuomariryhmän on 
annettava välittömästi | "usa 
selvitys koetapahtumista ylituomarille. 

Viikon kuluessa koesuorituksesta tehdään koepöy- 
täkirja ja koirakohtainen pöytäkirja. 


Arvosteluperusteet 

Karhun löytö: 0-5 p. Kerroin 7 35p. 
Karhun haukkuminen: 0-5 p. Kerroin 2 = 10p. 
Haukkuaika: 0-10 p. Kerroin 1 10p. 
Karhutyöskentely: 0-5 p. Kerroin 6 30 p. 
Karhun seuraaminen: 0-5 p. Kerroin3 15p. 


Lopputulos muodostuu pisteistä. Maksimi 100 pis- 
tettä. Arvostelu tapahtuu täysin pistein. 

Hyväksyttyyn suoritukseen vaaditaan vähintään 
60 pistettä (KARH 1) Lopputulos: HYVÄKSYTTY, 
KARH 1 tai HYLÄTTY KARH O 

Yksityiskohtaiset arvosteluperusteet määritellään 
arvosteluohjeissa. 

Karhunhaukkutaipumuskoe on mahdollista suo- 
rittaa myös virallisen metsästyskoirien käyttökokeen 
yhteydessä, mikäli kyseisen kokeen ylituomari ja 
palkintotuomarit omaavat sääntöjen mukaisen 
pätevyyden. Mikäli ylituomarilla ei ole KARH yli- 
tuomaripätevyyttä, ilmoittaudutaan kennelpiirin 
nimetylle ylituomarille. Siirryttäessä käyttökokeesta 
karhunhaukkutaipumuskokeeseen, ei enää voida 
siirtyä takaisin. 

Kuva: Jarkko Soikkonen 


kuva: Vesa Seppänen 


Ilmoituskin on 
tärkeä! 


Karhunhaukkutaipumuksen kehittämisen 
kannalta on tärkeää, että kaikki toteutu- 
neet haukut ovat jalostusneuvonnan ja 
jäsenistön tiedossa. Jalostuksessa huomi- 
oidaan koirien karhunhaukkutaipumus. 
Aina, kun toteat koirasi haukkuvan yksin ja lailli- 
sesti karhua, kutsu paikalle palkintotuomari ja pyri 
saamaan haukusta karhunhaukkutaipumuskoetulos. 
Mikäli tuomareita ei ole saatavilla, mutta tapahtumaa 


seuraa ”koiramiehen” lisäksi toinen henkilö, voidaan 
haukku julkaista ja kirjata karhutyöskentelynä. 

Haukkutapahtuma luonnonkarhulla kirjataan 
erilliselle karhutyöskentelyn kirjauskaavakkeelle ta- 
pauksissa, joissa tapahtuneesta haukusta ei voi saada 
karhunhaukkutaipumuskoetulosta. Tavoitteena on 
saada karhua haukkuvat koirat jalostusneuvonnan 
ja kasvattajien tietoon. 


Ilmoituksen voi antaa esimerkiksi taipparikaavak- 
keella ja toimittaa sen oman rotunsa jalostusryh- 
mälle (kts yhteystiedot www.spj.fi > järjestö > 
yhteystiedot.) 


Haukkuvan koiran kanssa metsästäminen on elävää kulttuuriperinnettä parhaimmillaan. Me suomalaiset olemme 
siitä onnellisessa asemassa, että omista kansallisista koiraroduistamme löytyvät mitä parhaimmat vaihtoehdot 
niin suurriistan metsästykseen kuin linnunpyyntiinkin. kuva: SPJ:n arkisto 


www.spj.fi 
Www.pystykorva.info 
Facebook: Pystykorva-lehti 


TT 


Omaako suomen- tai 
pohjanpystykorvasi SP PUDUStN 


Hirveä haukkuvien suomen- ja pohjanpystykorvi- 
en kanta on varsin suppea ja kapealla pohjalla. Tieto 
jokaisesta hirvitaipumuksia omaavasta näiden rotu- 
jen edustajasta olisi jalostusneuvonnalle tärkeä. SPJ 
on kehittänyt epävirallisen HIRVENHAUKKUTAI- 
PUMUSTESTIN, jonka avulla toivotaan saatavan 
arvokasta tietoa niidenkin koirien hirvenkäsittely- 
kyvyistä, joita ei varsinaisissa hirvenhaukkukokeissa 
syystä tai toisesta käytetä. 

Mikäli koirasi haukkuu hirveä sillä sitkeydellä, 
että sillä on hyvä pyytää hirviä niin silloin on tär- 
keää täyttää sen töistä Hirvenhaukkutaipumustestin 
kaavake ja saada sen hirviveret mahdollisesti rodun- 
jalostuksen käyttöön. Taipumustestin voi suorittaa 
normaalin hirvenmetsästyksen yhteydessä tai erilli- 
sesti järjestettävänä tapahtumana palkintotuomarin 
ja koiranomistajan kesken. 


Lisätietoja ja yhteystiedot SPJ:n netti- 
sivuilla: www.spj.fi > rodut > suomenpys- 
tykorva > aktiivitoiminta > hirvi/karhu- 
taipumus. (Kuva: Teijo Viitala) 


Metsästyspystykorvien pienpetotesti 


Pohjoisilla metsästyspystykorvilla on ollut aina iso 
merkitys historiassamme toimeentulon avustajana 
turkisriistan pyynnissä. Tänä päivänä pienpetojen 
pyynti on tärkeää riistanhoitotyötä, jolla turvataan 
hyötyriistan elinvoimaisuus metsästettävinä lajeina. 
Myös luonnonturkiksilla on taas uudelleen kysyntää. 
On myös äärettömän tärkeää vaalia ikivanhaa elävää 
kulttuurihistoriaamme ylläpitämällä ja kehittämällä 
esi- isiemme vaellusten myötä omaan muotoonsa 
kehittyneitä koirarotujamme. 

Pienpetotesti ei ole Kennelliiton virallinen koe, 
vaan Suomen Pystykorvajärjestö ry:n ja Suomen 
Laikajärjestö ry:n rotujen oma testi metsästysomi- 
naisuuksien esiin saamiseksi. Testiin voivat osallistua 
seuraavat koirarodut: Suomenpystykorva, pohjan- 
pystykorva, karjalankarhukoira, venäläis- euroop- 
palainen laika, itäsiperianlaika ja länsisiperianlaika. 

Pienpetotestin avulla on tarkoitus saada tietoa koi- 
rista ja pienpedoille toimivia koiria esiin jalostusta 
varten. Pienpetotestin riistalajit ovat näätä, minkki, 
kärppä, supikoira, kettu ja mäyrä. 

Testi on suoritettava metsästyslakia ja pienpeto- 
jen rauhoitusaikoja noudattaen. Testi suoritetaan 
normaalin metsästyksen tai koiran koulutuksen 
yhteydessä. Testin lopuksi kohteena oleva pienpeto 
voidaan ampua saaliiksi. Testin suorittamisen aikana 

voi olla irti ainoastaan yksi koira. Testin saa uusia ja 
suorittaa niin monta kertaa kuin haluaa. 


Testin suoritus 

Testiin ei tarvitse ilmoittautua etukäteen. Mukana 
on oltava arvostelulomakkeen täyttöön etukäteen 
perehtynyt metsästystä harrastava henkilö, joka 
toimii testin nk. tuomarina/arvostelijana. Hänellä 
on testin kulun kannalta päätösoikeus koiran työs- 
kentelyä ja koko testin hyväksymistä koskien. Olisi 
hyvä jos arvostelijalla olisi jonkin metsästyskoira- 
koemuodon tuomarikortti, mutta se ei ole pakollista. 
Rotujärjestön tai Kennelliiton jäsenyydet eivät ole 
pakollisia. Rokotukset tulee tarkistaa rokotuskirjasta, 
koska ne vaaditaan metsästyskoirilta myös metsäs- 
tyslain mukaan. 

Testin kaavake pitää aina lähettää yhteyshenkilölle, 
kun riista on testin aikana löydetty jäljityksen päät- 
teeksi, työskenteli koira sillä tai ei. Silloinkin kun 
jälki loppuu esim. maakomoon, eikä koira reagoi 
reiällä. 

Testissä arvostellaan kolme kohtaa. Koiran jäljitys, 
haukkutyöskentely, ja pakenevan riistan seuraami- 
nen. Jos koira saa kahdesta arvostelukohdasta hyvän 
tai kiitettävän, on testi hyväksytty. Muuten testitulos 
on, ei hyväksytty. Nyrkkisääntönä hyväksyttyyn/ ei 
hyväksyttyyn suoritukseen on koiran osuus työs- 

kuva: Vesa Seppänen 


kentelyssä. Eli jos saalis olisi jäänyt saamatta ilman 
koiran apua, tai siitä oli selvästi apua sen saamiseen, 
suoritus hyväksytään. Suoritus missä saadaan esi- 
merkiksi näätä saaliiksi, mutta koiran ansiot ovat 
vähäiset, tai ei ratkaisevassa roolissa, tulos on ei 


hyväksytty. 
Haku/ jäljitys 


Testi voidaan aloittaa laskemalla koira tiedossa 
olevalle riistan jäljelle. Tutkaa apuna käyttäen tai 
kartasta arvioiden merkitään ylös jäljitysmatka ja 
-aika. Matkaksi arvioidaan koiran jäljittämä mat- 
ka mutkineen ja lenkkeineen noin sadan metrin 
tarkkuudella. Ilman tutkaa kartalla etäisyys koiran 
viimeisestä tietopaikasta riistan löytöpaikalle, tai 
lumijälkiä hyväksi käyttämällä. 

Koiralle rastitetaan jäljityksestä kiitettävä, jos se 
seuraa omatoimisesti ilman ohjaajan apua riistan 
löytymispaikalle asti. Koiraa saa avustaa tai innostaa 
jäljityksessä muutaman kerran, tällöin koiralle ras- 
titetaan seuraamisesta hyvä. Jos koiraa pitää auttaa 
tai innostaa lähes jatkuvasti jäljitykseen, rastitetaan 
sille, ei kiinnostunut. Metrimääriä ei ole määritelty 
kiitettävän tai hyvän välille, vaan työskentelyn oma- 
toimisuus on ratkaisevaa. Lyhin hyväksytty riistatyö- 
hön päättynyt jäljitys on 500 metriä. Lyhyempikin 
jos se voidaan esimerkiksi lumijälkien perusteella 
todeta jäljitykseksi. 

Testi voi alkaa myös koiran omatoimisesta riistan 
löydöstä. Tällöin voi kyseeseen tulla myös ilmavai- 
nulla löydetty riista, ja se on täysin hyväksyttävää. 
Tällöin jäljitysmatkaksi merkitään tutkalla tarkista- 
malla koiran kulkema matka riistan luo, ei kuiten- 
kaan selvästi erillisiä hakulenkkejä. Ilman tutkaa 
kartalla etäisyys koiran viimeisestä tietopaikasta riis- 
tan löytöpaikalle, tai lumijälkiä hyväksi käyttämällä. 


Haukkutyöskentely/ merkintä 

Kun saalis on löytynyt, alkaa haukkutyöskentely. 
Siitä arvostellaan sen tarkkuus ja saaliin saatavuus 
koiran merkinnän perusteella. Merkinnästä rasti- 
tetaan kiitettävä, kun saalis on paikallistettavissa 
sen perusteella helposti puusta, maasta, tai maa- 
komosta. Silloin rastitetaan hyvä, kun saalis on 
pienellä etsimisellä saatavissa haukkualueelta, joka 
on noin kymmenen metriä. Jos koira ei löydä tai 
hauku riistaa, rastitetaan ei kiinnostunut/ ei löydä. 
Minimi haukkutiheys riistan löydyttyä on 30 hau- 
kahdusta minuutissa. Vähempikin hyväksytään, 
jos esimerkiksi näätä on tiheässä kuusikossa, eikä 
koira ole varma sen olinpaikasta. Tai esimerkiksi 
näätä on maakomossa. Tällöinkin koiran on oltava 
mukana työssä innokkaasti, kun sitä innostetaan 
kohdentamaan riista. 


Pakenevan riistan seuraaminen 

Riista voidaan ampua saaliiksi löytöhaukusta. 
Pakenevan riistan seuraamiskohtaa ei ole pakko 
kokeilla, jos ohjaaja näin haluaa. Tärkeintä on aina 
ja ehdottomasti saada pienpeto saaliiksi. Jos seuraa- 
minen jää kokeilematta, on huomioitava että jäljitys 
ja haukkutyöskentely on oltava hyväksyttyjä, että 
koko testi tulee hyväksytyksi. 

Metrimäärää ei ole rajattu kiitettävän ja hyväksytyn 
seuraamisen välillä, rastitus ratkeaa koiran oma- 
toimisuuden perusteella. Matka ja aika merkitään 
ylös. Lyhin hyväksytty seuraaminen on noin sata 
metriä. Tutkaa apuna käyttäen tai kartasta arvioiden 
merkitään ylös seuraamismatka ja - aika. Matkaksi 
arvioidaan koiran jäljittämä matka mutkineen ja 
lenkkeineen noin sadan metrin tarkkuudella. Ilman 
tutkaa kartalla etäisyys koiran ensihaukkupaikasta 
riistan uudelleenlöytymislöytöpaikalle, tai lumijälkiä 

- hyväksi käyttämällä. 

Pakenevan riistan seuraami- 
sesta rastitetaan kiitettävä, kun 
| koira seuraa, löytää tai pysäyttää 
riistan täysin omatoimisesti 
ilman ohjaajan apua tai innos- 
» tamista, että voidaan saada uusi 
tilanne sen saamiseksi saaliiksi. 

Seuraamisesta rastitetaan 
hyvä, kun koira tarvitsee muu- 
taman kerran ohjaajan apua 
tai innostamista riistan jäljit- 
tämiseen/ seuraamiseen, että 
voidaan saada uusi tilanne sen 
saamiseksi saaliiksi. Jos koira 
ei seuraa edes ohjaajan innos- 


Pp 


tamana, tai se tarvitsee jatkuvasti apua, rastitetaan 
ei kiinnostunut. 


Lomakkeen täyttö 

Lopuksi täytetään seikkaperäisesti lyhyt kertomus 
koiran työskentelystä. Siinä tulee mainita mikä pien- 
peto on kohteena. Oliko keli vaikea vai helppo jäl- 
jitykseen? Alkoiko testi laskemalla koira jäljelle, vai 
koiran omatoimisena löytönä? Jäljityksestä koiran 
omatoimisuus, tai ohjaajan apu jäljityksen aikana. 

Haukkutyöskentelystä sen into ja tarkkuus, pai- 
nostava, varovainen, vai rauhallinen. Onko saalis 
puussa, maassa vai maakomossa? Merkinnän tark- 
kuus on tärkeää mainita. Pakenevan pienpedon 
seuraamisesta koiran omatoimisuus, tai ohjaajan apu 
seuraamisen aikana. Saatiinko pienpeto saaliiksi? Tai 
muuta oleellista testin kulun kannalta. 

Arvostelija vakuuttaa testin tietojen olevan 
todenperäisiä, ja hänen on oltava valmis tarvitta- 


kuva: Pekka Teini 


Kaikki kotimaiset pystykorvarotumme on luon- 
teeltaan hienoja yksilöitä ja pohjimmiltaan yhden 
isännän koiria kerrallaan. Kuinka omistaja onnistuu 
koulutuksessa, ratkaisee paljon koiran käyttäytymi- 
sen varttuneemmalla iällä. Monet koirat sopeutuvat 
ja oppivat asiat vähäiselläkin koulutuksella, mutta 
jotkut voimakastahtoisemmat yksilöt tarvitsevat 
oppiakseen ”tukiopetusta”. 

Seuraavana joitakin vinkkejä koiran koulutukseen. 


Koira metsästä autoon 
Riistaverinen koira viihtyy metsässä. Lyhyeksi 
jääneen metsälenkin tai metsästyspäivän jälkeen 

essa vastaamaan testin yhteyshenkilön (SPJ, SLJ) 
kysymyksiin testin jälkeen. Erimielisyydet koiran 
työskentelystä pyritään ratkaisemaan metsässä, 
viimeinen sana on arvostelijalla. Testin ylläpitäjä 
ei ota kantaa erimielisyyksiin, koska kyseessä ei ole 
virallinen koe, vaan mukava ja antoisa harrastus. 

Kaavakkeen voi lähettää paperiversiona osoittee- 
seen: Petri Siironen, Sorakankaantie 3, 85180 Rahja 

Tai suoraan netissä kaavakkeen täyttämällä (http:// 
Wwww.spj.fi/wp-content/uploads/2016/08/Pienpeto- 
testi-arvostelulomake.pdf) 

Koirasta pitää lähettää myös sopiva poseeraus- 
kuva sähköpostiin petri.siironen3 gmail.com. Se 
tulee ottaa sivulta, hännän puolelta, koiran tasolta 
otettuna. Koira tulisi erottua taustasta, jossa ei ole 
ylimääräistä sekamelskaa. 


Testin ylläpidosta ja kysymyksiin vastaa: Petri 
Siironen, 0400 537 607, petri.siironen3agmail.com 


Kun kaikki ei suju 


niin kuin pitäisi 


Koiran opettaminen ei ole aina yksioi- 
koisen helppoa. Mitä enemmän uhraat 
aikaa pennun kanssa olemiseen ja teke- 
miseen, niin sen parempi lopputulos. 
Puutteellinen koulutus voi myöhemmäl- 
lä iällä tuoda vastaan ongelmia. 


koira ei antaudu autolla kiinni, vaan haluaisi jatkaa 
metsälenkkejään. 

Eräs keino on kytkeä koira jo ennen autolle tuloa, 
mutta vanhemmalla iällä koira muistaa auton sijain- 
nin ja välttää yhteydenottoa autoa lähestyessä. Jos 
koira tulee lähietäisyydelle, eikä antaudu kiinni, niin 
silloin auttaa kun ohjaaja istahtaa hiukan kauemmaksi 
autosta ja odottaa ääneti. Ennen pitkää koira tulee 
ohjaajan luokse. Kehut ja palkitsemiset tekevät tässä 
tilanteessa hyvää. 

Jos koira kutsuttaessa empii, niin äänensävyä voi 
muuttaa - joskus tepsii vaativampi, joskus lempeämpi 
sävy. Usein peli on menetetty, jos koiralle suuttuu. 

Koiralle ei koskaan saa huutaa, eikä luokse tullutta 
moittia. 

Auton perässä koiran juoksuttaminen ei ole suota- 
vaa. Hyvä koiran ja omistajan välinen yhteistyö pe- 
rustuu aina hyvään suhteeseen ja molemminpuoliseen 
luottamukseen. 

Koiralle on opetettava, että autokyyti on tapa pääs- 
tä riistamaille. Kotoa kyytiin lähdetään mielellään, 
koska isännän varusteista voi päätellä metsäretken 
olevan edessä. Koiran kytkeminen metsässä ja irti 
päästämisen tämän jälkeen häivyttää koiralta hihna- 
kauhun. Samoin autoon kohdistuva kotiinlähtöpelko 
voidaan haihduttaa, siirtymällä autolla tovin matkaa 
ja laskemalla koira taas irti metsään. 

Luokse tulosta on tehtävä koiralle mieluista jo aivan 
pikkupentuna. On pikemminkin sääntö kuin poikke- 
us, että 1-1,5 vuoden iässä kiinnisaanti ja autoon tulo 
metsässä voi tuottaa vaikeuksia koiran iästä johtuen. 
Tällöin omistajalta vaaditaan kärsivällisyyttä ja luotta- 
musta siihen, että ongelma poistuu iän myötä. Tärkeää 
on kuitenkin se, ettei koiran tuittuillessa anneta sille 
periksi vaan ollaan lempeitä, mutta määrätietoisia 
johtajia kaikissa tilanteissa. 

Varsinkin urokset usein testaavat vielä 2-3 vuoden 
iässä lauman marssijärjestystä. Jos pohjatyö on tehty 
hyvin, selvitään tästä viimeisestä uhmaiästä yleensä 
suhteellisen helposti. 


Kumpi on pomo - koira vai 
isäntä 

Koiran yhteiskuntaoppi kuuluu pennun koulutuk- 
seen. Jalostuksen ansiosta vihaiset karhukoirat, suo- 
menpystykorvat ja pohjanpystykorvat ovat nykyään 
harvinaisia. Eräillä yksilöillä voi olla hyvin voimakas 
oma tahto. Väärällä koulutuksella saadaan koirasta 
kuin koirasta esille ei toivottuja piirteitä. 

Vahvan omistus- ja vartiointivietin omaavaa koiraa 
voidaan saattaa yhteiskuntakelpoiseksi jo pentuna 
leikinomaisella koulutuksella. Koiralle annettu luu tai 
lelu otetaan välillä pois ja annetaan kehujen kera ta- 
kaisin. Pentu kannattaa myös opettaa pienestä pitäen 
siihen, että heti ruuan tai herkun antamisen jälkeen 
sitä ohimennen silitetään. Näin se oppii, ettei lähelle 
tuleva käsi tarkoita ruuan menettämistä. 

Pennun osoittaessa vihaisuuttaan se palautetaan 
ruotuun painamalla se rauhallisesti maahan, kunnes 
se on rauhoittunut. Luun tai muun esineen on aina 
jäätävä lopulta koiran haltuun. Näin se oppii, ettei 
lopulta mitään menetetty. 

Pudotettu tai kaadettu riistaeläin on koiralle arvokas 
saalis. Jo varhaisessa vaiheessa koiran on opittava, että 
saalis kuuluu ihmiselle. Jos koira linnun tiputuksen 


jälkeen karkaa lintu suussaan, seurataan sitä sitkeästi 
mutta rauhallisesti. Useimmiten koira luovuttaa lin- 
nun suosiolla, kunhan on itse rauhoittunut tiputuksen 
aiheuttamasta kiihkosta. Jos koira omii saalista vielä 
silloin, kun on päästy koiran ja saaliin viereen, voi 
jalan painaa saaliin päälle ja odottaa, kunnes koira 
eleillään ja ilmeillään osoittaa antaneensa periksi 
ja luovuttavansa saaliin ihmiselle. Tämän jälkeen 
koiraa kehutaan ja annetaan sille sen ansaitsemat 
herkkupalat linnusta. 

Hirvijahti on pitkälti seuruemetsästystä. Koiran 
haukusta saattaa passiin tulleen hirven ampua kuka 
tahansa, joskus koiralle tuntematon henkilökin. En- 
nen jahtia koiralle tulisi esitellä oman jahtiporukan 
metsästäjät. Jos nuorta koiraa käytetään tutustumassa 
saaliiseen hirven kaadolla, niin tämä on oivallinen 
tilaisuus esitellä koiralle myös muita metsästäjiä. 

Jos ammut hirven koirasi haukkuun, niin kytke koi- 
rasi ennen toisten metsästäjien paikalle saapumista. 
Mene koirasi kanssa sitä kehuen saapujia vastaa, niin 
koirasi huomaa ja oppii, että saalis on yhteinen. 

Metsästyspystykorviemme luonteeseen kuuluu 
tietty omapäisyys ja vahtimisvietti. Koira puolustaa 
toiselta koiralta saalista, joskus myös vieraalta autoa 
ja haluaa hallita näyttelykehää. Tästä luonteenomai- 
sesta käyttäytymisestä ei koiraa pidä moittia. Koiran 
sosiaalistaminen ja totuttaminen erilaisiin tilanteisiin 
on pennusta lähtien tärkeää, jotta arki olisi mukavaa 
koiran luonteenlujuudesta riippumatta. 

Jos koira viettää pitkähkön ajan yksin kuolleen 
hirven seurassa, saattaa se helposti omia saaliin, 
varsinkin vieraalta ihmiseltä. Kaadolle saavuttua kan- 
nattaa kauempaa puhella koiralle ja kutsua sitä, jolloin 
paljastuu sen mieliala. On metsästäjän tyhmyyttä yrit- 
tää väen väkisin vieraan koiran vartioimalle saaliille. 
Toisaalta on myös koiran omistajan velvollisuus 
opetella tuntemaan koiransa ja ohjeistaa metsäs- 
tysseurueen jäsenet toimimaan kaadolla kaikkien 
kannalta parhaalla mahdollisella tavalla. Mikäli 
suinkin mahdollista, ensimmäisen kaadolle tulijan 
on hyvä pyrkiä kytkemään koira, riippumatta siitä 
onko hän koiran omistaja vai muu seurueen jäsen. 


Älä koskaan lyö koiraasi. Jos näin teet, niin omistajan 
ja koira suhde on lopullisesti pilalla. Saatat olla edel- 
leenkin alistetun koiran silmissä lauman päällikkö, 
mutta entäpä ovatko enää muut lauman jäsenet? 
Paluuta entiseen ei ehkä enää ole. 

Kaikki kotimaiset metsästyspystykorvamme ovat 
hienoja koiria. Jos päätät hankkia sellaisen ja aikasi 
riittää sen kouluttamiseen, niin saat koirastasi lahjo- 
mattoman ja uskollisen ystävän. 

PYSTYKORVA 


L KN TILT : 
KOLTAT Liity jäseneksi Suomen Pysty- 
==! korvajärjestöön! 


m 


Jäsenmaksua vastaan saat: 

e 6 värikästä Pystykorvalehteä 
kotiisi 

e Ilmaista jalostus- ja 
pentuneuvontaa 

e 30% alennuksen Pystykorvan 
ilmoitusmaksuista 

e kennelnimeä anottaessa 
ja halvimmassa 
rekisteröintuluokassa jäsenyys 
välttämätön 


KASVATTAJA, HUOM! 


Jos kasvattaja ilmoittaa SPJ:n jäseneksi kerralla pentueen kaikki sellaiset jäsenet, jotka eivät 
ennestään ole jäseniä, on ensimmäinen, vajaa kalenterivuosi ilmainen. Seuraavana vuonna 


uudelle jäsenelle lähetetään normaali jäsenmaksu. 


Haluan liittyä jäseneksi Suomen 


Pystykorvajärjestöön 
ysty jar) Posti- 
Vuosijäsen [| 30euroa SN 
Perhejäsen (ei lehteä) 20 euroa 
Yhdistysjäsen 40 euroa 
IMI 


Jakeluosoite 


--08Ma Finska Spetsklubben ry 
Postitoimipaikka == Matti Kaarto 
syymsäkä|t33. |saapaskuja 16 

| 14200 TURENKI 
Puhelin / GSM 
Sähköpostiosoite 


ol A a a a kd ii | 


Jäsenhankkijan nimi ja jäsennumero 


8 2 SPJ Pennunottajan opas «* 2022 


Suomen Pystykorvajärjestö 


Kattava vakuutus 
pystykorvalle Agriasta 


Saat kattavimman turvan, 
kun otat alle 4 kk ikäiselle 
koiranpennulle Agria 
Koirarotuvakuutuksen. 
Silloin vakuutus kattaa 
ehtojen mukaisesti myös 
mm. irtoamattomien 
maitohampaiden poistoa 
ja nivelsairauksien hoitoa. 
Agria Koirarotuvakuutus 
on vakuutus koiran rodun 
mukaan ja se kattaa koiran 
sairauksien ja tapaturmien 
aiheuttamia hoitokuluja 
sekä kuntoutusta! 


Agrian 
asiakasetu: minua 01 A 
Vet Guide 02 OAnne Kuuisijärvi" 


etäeläinlääkäri- 
palvelu 


Lue lisää: www.agria.fi Agria ET 

HEALTH IS 
FRAGILE 

Lisätietoa: royalcanin.fi 


